title: হাইনরিখ হের্ত্‌স

text: হাইনরিখ রুডল্ফ হের্ত্‌স (; ); ২২ ফেব্রুয়ারি ১৮৫৭ – ১ জানুয়ারি ১৮৯৪) একজন জার্মান পদার্থবিজ্ঞানী যিনি প্রথম প্রত্যয়জনকভাবে তড়িৎ-চুম্বকীয় তরঙ্গের অস্তিত্ব প্রমাণ করেন যা জেমস ক্লার্ক ম্যাক্সওয়েলের আলোর তড়িৎ-চুম্বকীয়তত্ত্ব দ্বারা অনুমান করা হয়। ১৮৮৮ সালে তিনি সর্বপ্রথম একটি যন্ত্রের সাহায্যে অত্যন্ত উচ্চ কম্পাঙ্কের বেতার তরঙ্গ তৈরি ও শনাক্ত করেন এবং এর সাহায্যে তড়িৎ-চুম্বকীয় তরঙ্গের অস্তিত্ব প্রমাণ করেন। তাঁর নামেই কম্পাঙ্কের আন্তর্জাতিক এককের নামকরণ করা হয়েছে হার্জ।


title: অস্কার রুগেরি

text: অস্কার অ্যালফ্রেদো রুগেরি (জন্ম ২৬ জানুয়ারি ১৯৬২) একজন প্রাক্তন আর্জেন্টিনীয় পেশাদার ফুটবলার। তিনি “এল ক্যাবেজন” (El Cabezón) নামে পরিচিত ছিলেন। তাকে আর্জেন্টিনার অন্যতম সফল রক্ষণভাগের খেলোয়াড় মনে করা হয়।


title: নিকোলাস তাগলিয়াফিকো

text: নিকোলাস আলেহান্দ্রো তাগলিয়াফিকো (জন্ম: ৩১ আগস্ট ১৯৯২) হলেন আর্জেন্টিনার একজন ফুটবলার, যিনি ডাচ ক্লাব আয়াক্স এবং আর্জেন্টিনার হয়ে একজন রক্ষণভাগের খেলোয়াড় হিসেবে খেলেন। তার "ফুসফুসের শক্তি, চমৎকার কৌশল এবং ক্রমাগত কর্মপ্রচেষ্টা"-এর জন্য তাকে প্রায়ই ইন্টার মিলানে খেলা আর্জেন্টিনার লেফট-ব্যাক হাভিয়ের জানেত্তির সাথে তুলনা করা হয়।


title: হুয়ান রোমান রিকেল্‌মে

text: হুয়ান রোমান রিকেল্‌মে (, ; জন্ম ২৪ জুন ১৯৭৮) একজন আর্জেন্টিনীয় ফুটবলার যিনি অ্যাটাকিং মিডফিল্ডার হিসেবে বোকা জুনিয়র্সের হয়ে খেলেন। নিজের প্রজন্মের অন্যতম প্রতিভাবান এই ফুটবলার সৃষ্টিশীল পাসিং দক্ষতার কারণে অধিক পরিচিত। একজন প্লেমেকার হিসেবে, তার মধ্যে পাসিং, ড্রিবলিং এবং মাঝমাঠ থেকে গোল করার ক্ষমতা দারুনভাবে রয়েছে। তিনি তার কর্মজীবনের অধিকাংশ সময়ই কাটিয়েছেন বোকা জুনিয়র্সে, এছাড়া স্পেনে ভিয়ারিয়ালের হয়েও তিনি বেশ কিছু সময় কাটিয়েছেন। তিনি চারবার আর্জেন্টিনার বর্ষসেরা ফুটবলার নির্বাচিত হন। রিকেল্‌মে আর্জেন্টিনা জাতীয় দলের হয়ে ২০০৬ বিশ্বকাপ এবং দুইটি কোপা আমেরিকায় অংশগ্রহন করেন।


title: গাব্রিয়েল বাতিস্তুতা

text:
গাব্রিয়েল ওমার বাতিস্তুতা (, জন্ম ১ ফেব্রুয়ারি ১৯৬৯), একজন প্রাক্তন আর্জেন্টিনীয় পেশাদার ফুটবলার। ভক্তদের কাছে তিনি বাতিগোল বা এল আনহেল গাব্রিয়েল নামে সুপরিচিত। এই প্রখ্যাত আর্জেন্টিনীয় স্ট্রাইকার তাঁর ক্যারিয়ারের অধিকাংশ সময়ই কাটিয়েছেন ইতালীয় ক্লাব ফিওরেন্তিনায়। সেখানে ৩১৮ খেলায় ১৮৪ গোল করে তিনি ইতালীয় সিরি এ-এর সর্বকালের এগারতম সর্বোচ্চ গোলদাতা।
আর্জেন্টিনা জাতীয় দলের হয়ে ৭৮ খেলায় ৫৬ গোল করে তিনি দলের সর্বকালের সর্বোচ্চ গোলদাতা। এছাড়া তিনি তিনটি বিশ্বকাপেও আর্জেন্টিনার হয়ে অংশগ্রহন করেছেন। তিনি পরপর দুটি বিশ্বকাপ প্রতিযোগিতায় হ্যাট্রিক করেছেন, যা একটি বিশ্ব রেকর্ড। ১৯৯৯ সালে, ফিফা বর্ষসেরা খেলোয়াড় পুরস্কারে তিনি তৃতীয় স্থান অর্জন করেন। ২০০৪ সালে তিনি ১২৫ জন জীবিত শ্রেষ্ঠ ফুটবলারের তালিকা ফিফা ১০০-তে স্থান পান। দূর্দান্ত ফিনিশিং, হেডিং এবং ফ্রি-কিক নেবার ক্ষমতার কারণে, তাকে তাঁর সময়ের একজন অন্যতম পূর্ণ স্ট্রাইকার হিসেবে গন্য করা হয়। দিয়েগো মারাদোনা তাঁর সম্পর্কে বলেছিলেন বাতিস্তুতা তাঁর দেখা সেরা স্ট্রাইকার।


title: উইলি কাবাইয়েরো

text: উইলফ্রেদো দানিয়েল "উইলি" কাবাইয়েরো লাসকানো () (জন্ম: ২৮শে সেপ্টেম্বর ১৯৮১) হলেন আর্জেন্টিনার একজন পেশাদার ফুটবলার, যিনি প্রিমিয়ার লীগের ক্লাব চেলসি এবং আর্জেন্টিনা জাতীয় দলের হয়ে একজন গোলরক্ষক হিসেবে খেলেন।


title: ফ্যাব্রিসিও কলোচ্চিনি

text: ফ্যাব্রিসিও কলোচ্চিনি (; ; জন্ম ২২ জানুয়ারি ১৯৮২) একজন আজেন্টিনীয় পেশাদার ফুটবলার যিনি প্রিমিয়ার লীগের দল নিউকাসল ইউনাইটেডের হয়ে একজন ডিফেন্ডার হিসেবে খেলেন। তিনি বর্তমানে দলটির অধিনায়ক। আন্তর্জাতিক স্তরে তিনি আর্জেন্টিনা জাতীয় দলের হয়ে খেলেন। ক্যারিয়ারে তিনি বিভিন্ন ক্লাবের হয়ে খেলেছেন। এর মধ্যে দেপোর্তিও লা করুনিয়ায় থাকার সময় তিনি নিজেকে একজন উঁচু মানের ডিফেন্ডার হিসেবে প্রতিষ্ঠিত করেন। কলোচ্চিনি বোকা জুনিয়র্সে নিজের ক্যারিয়ার শুরু করেন। তিনি ইতালীয় ক্লাব এসি মিলানের মনোযোগ আকর্ষন করেন, কিন্তু সেখানে তিনি নিজেকে প্রতিষ্ঠিত করতে ব্যর্থ হন এবং পরবর্তীতে চারটি আলাদা ক্লাবে ধার হিসেবে খেলেন। ২০১১ সালের জুলাইয়ে, তাকে নিউকাসল ইউনাইটেডের অধিনায়কের দায়িত্ব দেওয়া হয়। সেখানে তিনি নিজেকে প্রিমিয়ার লীগের একজন নির্ভরযোগ্য এবং শক্তিশালী ডিফেন্ডার হিসেবে প্রমাণ করেন। ২০১২ সালে তিনি পিএফএ বর্ষসেরা দলে যায়গা পান। বংশপরিচয়ের কারণে কলোচ্চিনির একটি ইতালীয় পাসপোর্টও রয়েছে।


title: মারিও কেম্পেস

text: মারিও কেম্পেস (জন্ম জুলাই ১৫, ১৯৫৪) একজন আর্জেন্টিনীয় ফুটবলার। তিনি আর্জেন্টিনার পক্ষে স্ট্রাইকার হিসেবে খেলে ৪৩ ম্যাচে ২০টি গোল করেন। তিনটি বিশ্বকাপ ফুটবল প্রতিযোগিতায় (১৯৭৪, ১৯৭৮ এবং ১৯৮২) তিনি অংশ নেন। তিনি ১৯৭৮ বিশ্বকাপ ফুটবলের সর্বোচ্চ গোলদাতা ছিলেন। ওই বিশ্বকাপে আর্জেন্টিনাকে চ্যাম্পিয়ন করার পেছনে তার ছিল মুখ্য অবদান।


title: লিওনেল মেসি

text: লিওনেল আন্দ্রেস “লিও” মেসি কুচ্চিত্তিনি (; জন্ম: ২৪ জুন ১৯৮৭) একজন আর্জেন্টাইন পেশাদার ফুটবল খেলোয়াড় যিনি স্পেনের সর্বোচ্চ স্তরের পেশাদার ফুটবল লীগ প্রতিযোগিতা লা লিগা তে ফুটবল ক্লাব বার্সেলোনা এবং আর্জেন্টিনার জাতীয় ফুটবল দলের হয়ে একজন ফরোয়ার্ড (আক্রমণভাগের খেলোয়াড়) হিসেবে খেলেন। তিনি বর্তমানে আর্জেন্টিনা জাতীয় দল এবং বার্সেলোনা দলের অধিনায়ক হিসেবে দায়িত্ব পালন করছেন। অধিকাংশ ধারাভাষ্যকার, ফুটবল বিশেষজ্ঞ, কোচ এবং খেলোয়াড় মেসিকে বর্তমান সময়ের সেরা এবং সর্বকালের অন্যতম সেরা ফুটবলার হিসেবে গন্য করে থাকেন।


title: মার্সেলো সালাস

text:
রিভার প্লেট
১৯৯৬ সালে, সালাস আর্জেন্টিনার প্রথম বিভাগের রিভার প্লেটের সাথে খেলার জন্য আর্জেন্টিনায় চলে যান, এমন একটি পদক্ষেপ যা আর্জেন্টিনার প্রেসের কিছু সমালোচনার সাথে মিলিত হয়েছিল, কারণ চিলির জন্মগ্রহণকারী খেলোয়াড়ের আর্জেন্টিনায় কোন প্রভাব ছিল না। আর্জেন্টাইনদের সেরা ফুটবলার ডিয়েগো ম্যারাডোনার এই পদক্ষেপটিও সমালোচিত হয়েছিল কারণ সালাসকে রিভারে যোগ দেওয়ার আগে আর্চ প্রতিদ্বন্দ্বী বোকা জুনিয়ররা স্কাউট করেছিল। সালাস দ্রুত তার সমালোচকদের চুপ করে রইলেন এবং আর্জেন্টিনার ভক্তদের উপর জিতেছিলেন, ক্লাবের সর্বকালের সর্বশ্রেষ্ঠ রানগুলির অন্যতম প্রধান অবদানকারী হিসেবে। ১৯৯৬-১৯৯৮ সাল থেকে ৫১ টি গেমসে সালাসের ২৬ টি গোল করে, তর্নিও দে এপার্টুরা ১৯৯৬, ক্লাউসুরা ১৯৯৭, এপার্টুরা ১৯৯৭ এবং ১৯৯৭ সুপারকোপা সুডামেরিকানা জিততে রিভারকে সাহায্য করে। এই অর্জনগুলি আর্জিণ্টিনাতে তার উত্তরাধিকারকে সিঙ্গেল নামক উপাধি অর্জনকারী তার সর্বশ্রেষ্ঠ বিদেশী জন্মগ্রহণকারী খেলোয়াড় হিসাবে "এল চিলেনো (সিক) সালাস" হিসেবে গণ্য করবে।লাৎজিও এবং জুভেন্টাস


title: কার্লোস তেবেস

text: তিনি আর্জেন্টিনা থেকে উঠে আসা বিশ্ব ফুটবলের উদীয়মান খেলোয়াড়দের মধ্যে অন্যতম। আর্জেন্টিনার সহযোগী খেলোয়াড় মেসির মত তাকেও "নতুন মারাদোনা" নামে ডাকা হত। দিয়েগো মারাদোনা একসময় তাকে "আর্জেন্টিনার ২১ শতকের গুরু" আখ্যা দিয়েছিলেন। তেবেস পর পর তিন বার "বছরের সেরা দক্ষিণ আমেরিকান ফুটবলার"-এর খেতাবটি জিতেছেন।


title: কণা পদার্থবিজ্ঞান

text:
কণা পদার্থবিজ্ঞান (ইংরেজিঃ Particle Physics) পদার্থবিদ্যার একটি প্রধান শাখা যার কাজ হল পদার্থ এবং বিকিরণের মৌলিক উপাদান এবং তাদের মাধ্যে মিথষ্ক্রিয়া নিয়ে গবেষণ করা । এই শাখার আর এক নাম হল উচ্চ-শক্তি পদার্থবিজ্ঞান (ইংরেজিঃ High Energy Physics) ।এই নামকরণের প্রধান কারণ হল এই যে, অধিকাংশ মৌলিক কণাই সাধারণ অবস্থায় প্রকৃতিতে পাওয়া যায় না কিন্তু অতিশক্তি সম্পন্ন কণা সংঘাতে এই সকল কণার সৃষ্টি এবং পর্যবেক্ষণ সম্ভব ।
"কণা" শব্দটি সাধারণভাবে নানারকম অতিক্ষুদ্র বস্তূসমূহ (যেমন প্রোটন কণা, গ‍্যাসের কণা, এমনকি ধূলিকণা) বোঝাতে ব্যবহৃত হলেও "কণা পদার্থবিজ্ঞান" সাধারণভাবে পদার্থের ক্ষুদ্রতম অবিভাজ্য কণা সমূহ এবং তাদের আন্তঃক্রিয়া ব্যাখা করতে প্রয়োজনীয় মৌলিক ক্রিয়াগুলি সম্পর্কে আলোচনা করে । আধুনিক কণা ত্বরণ যন্ত্রে (ইংরেজিঃ Particle Accelerator) উচ্চশক্তি সম্পন্ন দুটি কণার মুখোমুখি সাংঘাতের পর্যবেক্ষণ সম্ভব ।


title: পদার্থবিজ্ঞান

text: তাত্ত্বিক পদার্থবিজ্ঞান এবং এর সংশ্লিষ্ট শাস্ত্র গাণিতিক পদার্থবিজ্ঞানে সাধারণত অনুকল্পসমূহ প্রস্তাব করা হয়, আর পরীক্ষামূলক পদার্থবিজ্ঞানে এই অনুকল্পগুলিকে প্রকৃতির সাথে পরীক্ষা করে দেখা হয়। এই দুই শাখা একে-অপরের পরিপূরক: তত্ত্বসমূহ পরীক্ষা করা হয় ও পরীক্ষাশেষে উন্নততর তত্ত্ব প্রস্তাব করা হয়, যেগুলো আবার পরীক্ষা করা হয় এবং এভাবেই ক্রমশ চলতে থাকে। পদার্থবিজ্ঞানের গবেষণা মূলত শিক্ষা প্রতিষ্ঠান বা পেশাদারী পরীক্ষাগারে সম্পন্ন করা হয় এবং আধুনিক যুগে ব্যক্তিগত উদ্যোগে গবেষণা হয় না বললেই চলে। তাত্ত্বিক কাজকর্ম মূলত ব্যক্তিগত হলেও তা অন্যান্য পদার্থবিজ্ঞানীদের সাথে আলোচনা ও সহযোগিতার ভিত্তিতেই ঘটে। বর্তমান আধুনিক যুগে পদার্থবিজ্ঞানীরা সাধারণত পদার্থবিজ্ঞানের যে-কোন একটি বিশেষ ক্ষেত্রের উপর দক্ষতা অর্জন করেন, যা অতীতের পদার্থবিজ্ঞানীদের কর্মপন্থার বিপরীত। অন্যদিকে নিউটন, অয়লার বা গাউসের মত পদার্থবিজ্ঞানের বিভিন্ন আলাদা শাখার প্রতিটিতে যথেষ্ট অবদান রেখেছেন, এরকম আধুনিক পদার্থবিজ্ঞানী খুঁজে পাওয়া দুষ্কর।


title: পারমাণবিক জ্যোতিঃপদার্থবিদ্যা

text: পারমাণবিক জ্যোতিঃপদার্থবিজ্ঞান পদার্থবিজ্ঞানের একটি অন্তঃসম্পর্কযুক্ত শাখা। পারমাণবিক পদার্থবিজ্ঞানের বিভিন্ন উপশাখা এবং জ্যোতির্বিদ্যা নিয়ে গবেষণার সাথে এর নিবিড় সম্পর্ক রয়েছে। এছাড়াও স্টিলার মডেলিং, পারমাণবিক বিক্রিয়ার হারের পরিমাপ এবং ত্বত্তীয় বিবেচনা, বিশ্বতত্ত্ব, কসমোকেমিস্ট্রি, গামা রস্মি, আলোকতত্ত্ব এবং এক্স-রে জ্যোতির্বিদ্যা এবং পরমাণুর আয়ুষ্কাল এবং ভর সম্পর্কিত আমাদের জ্ঞান বৃদ্ধির সাথে এর ঘনিষ্ট সম্পর্ক রয়েছে। সাধারণভাবে, পারমাণবিক জ্যোতিঃপদার্থবিজ্ঞানের উদেশ্য হলো "রাসায়নিক উপাদানসমূহের উৎস এবং নক্ষত্রে শক্তি স্মৃষ্টির প্রক্রিয়া সম্পর্কে জানা"।


title: পদার্থবিজ্ঞান

text: পদার্থবিজ্ঞান শাস্ত্রের পরিপক্বতার সাথে সাথে প্রকৃতিতে পর্যবেক্ষণযোগ্য ভৌত ঘটনাগুলিকে এর কতগুলি বিশেষ বিশেষ শাখার অধীনে বণ্টন করে নেওয়া হয়েছে। যদিও পদার্থবিজ্ঞানের সমস্ত ক্ষেত্রগুলিকে একত্রে একক একটি তত্ত্বের অধীন হিসেবে মনে করা হয়ে থাকে, এ ধারণাটি এখনও প্রমাণ করা সম্ভব হয়নি। পদার্থবিজ্ঞানের মূল শাখাগুলি এরকম:


title: জ্যোতির্বিজ্ঞান

text: জ্যোতির্বিজ্ঞান (ইংরেজি Astronomy প্রতিশব্দটি শব্দটি থেকে উদ্ভূত) হল প্রাকৃতিক বিজ্ঞানের একটি শাখা। এই শাখায় গ্রহ, প্রাকৃতিক উপগ্রহ, তারা, ছায়াপথ ও ধূমকেতু ইত্যাদি মহাজাগতিক বস্তু এবং অতিনবতারা বিস্ফোরণ, গামা রশ্মি বিচ্ছুরণ ও মহাজাগতিক অণুতরঙ্গ পটভূমি বিকিরণ প্রভৃতি ঘটনাবলি এবং সেগুলির বিবর্তনের ধারাটিকে গণিত, পদার্থবিজ্ঞান ও রসায়নের মাধ্যমে পর্যবেক্ষণ ও ব্যাখ্যা করা হয়। সাধারণভাবে বললে, পৃথিবীর বায়ুমণ্ডলের বাইরে ঘটা সকল ঘটনাই জ্যোতির্বিজ্ঞানের এক্তিয়ারভুক্ত বিষয়। ভৌত বিশ্বতত্ত্ব নামে আরেকটি পৃথক শাখাও জ্যোতির্বিজ্ঞানের সঙ্গেই সম্পর্কিত। এই শাখায় সামগ্রিকভাবে মহাবিশ্ব নিয়ে বৈজ্ঞানিক পর্যালোচনা করা হয়।


title: চিকিৎসা বিজ্ঞান

text: চিকিৎসাবিদ্যা অনেকগুলো শাখায় বিভক্ত। এগুলোকে তিনভাগে ভাগ করা যায়। প্রাথমিক বা বেসিক, প্যারাক্লিনিক্যাল এবং ক্লিনিক্যাল। বেসিক শাখাগুলোর মধ্যে রয়েছে এনাটমী বা অঙ্গংস্থানতত্ত্ব, ফিজিওলজি বা শারীরতত্ত্ব, বায়োকেমিস্ট্রি বা প্রাণরসায়ন ইত্যাদি। প্যারাক্লিনিক্যাল শাখার মধ্যে অণুজীববিদ্যা, রোগতত্ত্ব বা প্যাথোলজি, ভেষজতত্ত্ব বা ফার্মাকোলজি অন্যতম। ক্লিনিক্যাল হলো প্রায়োগিক চিকিৎসাবিদ্যা। এর প্রধান দুটি শাখা হলো, মেডিসিন এবং শল্যচিকিৎসা বা সার্জারি। আরও আছে ধাতৃ ও স্ত্রীরোগবিদ্যা, শিশুরোগবিদ্যা বা পেডিয়াট্রিক্স, মনোরোগবিদ্যা বা সাইকিয়াট্রি, ইমেজিং ও রেডিওলোজি ইত্যাদি। এগুলোর সবগুলোরই আবার বহু বিশেষায়িত্ব শাখা রয়েছে।বিশ্বব্যাপী চিকিৎসাবিজ্ঞান শিক্ষার বেশকয়েকরকম পদ্ধতি আছে। সাধারণত মেডিকেল স্কুল বা কলেজগুলোতে শিক্ষা দেওয়া হয়। একে সাধারণত দুইভাগে ভাগ করা হয়: স্নাতক ও স্নাতকোত্তর। চিকিৎসাবিজ্ঞানের স্নাতক ডিগ্রি হিসেবে এম.বি.বি.এস বা এম.ডি প্রচলিত। প্রথমোক্ত ডিগ্রিটি যুক্তরাজ্যসহ কমনওয়েলথ দেশগুলোতে ব্যবহৃত হয়ে থাকে। আর এম.ডি. ডিগ্রি যুক্তরাষ্ট্রসহ আরো কয়েকটি দেশে প্রচলিত। স্নাতকোত্তর ডিগ্রির মধ্যে এমআরসিপি, এফআরসিএস ইত্যাদি বিভিন্ন মেম্বারশিপ ও ফেলোশিপ অন্যতম। বাংলাদেশ, পাকিস্তানসহ ভারতীয় উপমহাদেশের সবচেয়ে সম্মানজনক স্নাতকোত্তর ডিগ্রির মধ্যে এফ.সি.পি.এস. অন্যতম, যা দেশগুলোর নিজ নিজ রাষ্ট্রীয় 'কলেজ অব ফিজিশিয়ানস এণ্ড সার্জনস' কর্তৃক প্রদান করা হয়ে থাকে।


title: পদার্থবিজ্ঞান

text: পদার্থবিজ্ঞান প্রাচীনতম একাডেমিক বিষয়ের মধ্যে অন্যতম, সম্ভবত জ্যোতির্বিজ্ঞানের অন্তর্ভুক্তির মাধ্যমে প্রাচীনতম। শেষ দুই সহস্রাব্দে, পদার্থবিজ্ঞান রসায়ন, জীববিজ্ঞান এবং গণিতের কিছু শাখার পাশাপাশি প্রাকৃতিক দর্শনের অংশ ছিল, কিন্তু 17 শতকের বৈজ্ঞানিক বিপ্লবের সময় প্রাকৃতিক বিজ্ঞান তাদের নিজস্ব অধিকার হিসাবে অনন্য গবেষণা কর্মসূচিতে পরিণত হয়। পদার্থবিদ্যা গবেষণার অনেক আন্তঃসম্পর্কিত এলাকায়, যেমন জৈববিজ্ঞান এবং কোয়ান্টাম রসায়ন হিসাবে ছেদ করে, এবং পদার্থবিজ্ঞানের সীমারেখা কঠোরভাবে সংজ্ঞায়িত করা হয় না পদার্থবিজ্ঞানে নতুন ধারণাগুলি প্রায়ই অন্যান্য বিজ্ঞানগুলির মৌলিক পদ্ধতি ব্যাখ্যা করে যখন গণিত এবং দর্শনের ক্ষেত্রে গবেষণার নতুন নতুন উপায়গুলি খোলার সময়।


title: রসায়ন

text: পদার্থের প্রকারভেদ কিংবা গবেষণার সাদৃশ্য বিবেচনা করে রসায়নের বিভিন্ন শাখা প্রতিষ্ঠিত হয়েছে। রসায়নের প্রধান শাখাগুলোর মধ্যে উল্লেখযোগ্য হল অজৈব রসায়ন অর্থাৎ রসায়নের যে শাখায় অজৈব যৌগ নিয়ে আলোচনা করা হয়, জৈব রসায়ন বা যে শাখায় জৈব যৌগ নিয়ে আলোচনা করা হয়, প্রাণরসায়ন, রসায়নের যে শাখায় জীবদেহের রাসায়নিক পদার্থ নিয়ে আলোচনা করা হয়, ভৌত রসায়ন, এই শাখায় আণবিক পর্যায়ে শক্তির সাথে সম্পর্কযুক্ত রাসায়নিক ব্যবস্থা নিয়ে আলোচনা করা হয়, বিশ্লেষণী রসায়ন, এক্ষেত্রে পদার্থের বিশ্লেষণের মাধ্যমে তাদের গঠন, সংযুক্তি ইত্যাদি নিয়ে আলোচনা করা হয়। সাম্প্রতিক কালে রসায়নের আরও অনেক নতুন শাখার উদ্ভব হয়েছে, যেমন- স্নায়ুরসায়ন, স্নায়ুতন্ত্রের রাসায়নিক গঠন নিয়ে এই শাখায় আলোচনা করা হয়।


title: স্নায়ুবিজ্ঞান

text: স্নায়ুবিজ্ঞান () জ্ঞানের একটি ক্ষেত্র যেখানে স্নায়ুতন্ত্রের বৈজ্ঞানিক গবেষণা করা হয়। এই গবেষণার বিষয়বস্তুর মধ্যে আছে স্নায়ুতন্ত্রের কাঠামো, কাজ, বিবর্তনের ইতিহাস, গঠন, জীনতত্ত্ব, প্রাণরসায়ন, শারীরবিদ্যা, ঔষধবিদ্যা, তথ্যবিজ্ঞান, গণনামূলক স্নায়ুবিজ্ঞান, এবং রোগ নির্ণয়। ঐতিহাসিকভাবে এটিকে জীববিজ্ঞানের একটি শাখা হিসেবে গণ্য করা হয়। কিন্তু বর্তমানে সম্পর্কিত বিভিন্ন শাস্ত্র যেমন বোধগত মনোবিজ্ঞান, স্নায়ুমনোবিজ্ঞান, কম্পিউটার বিজ্ঞান, পরিসংখ্যান, পদার্থবিজ্ঞান এবং চিকিৎসাবিজ্ঞানের সাথে এর সম্মিলন ঘটেছে।


title: কণা পদার্থবিজ্ঞান

text: তাত্বিক কণা পদার্থবিজ্ঞান বর্তমানের বিভিন্ন পরীক্ষা তথা ভবিষ্যতের সম্ভাব্য পরীক্ষার পরিণাম বিভিন্ন তাত্বিক কাঠামোর মাধ্যমে ব্যাখ্যা ও পূর্বাভাষ করার চেষ্টা করে। এর একটি শাখা চেষ্টা করে স্ট্যান্ডার্ড মডেল ও তার পরীক্ষার ফলাফলগুলিকে আরও কম অনিশ্চয়তার সঙ্গে বুঝতে। অপর একটি শাখা চেষ্টা করে স্ট্যান্ডার্ড মডেলেরও অতীতের পদার্থবিজ্ঞান, অর্থাৎ আরও উচ্চশক্তি ও ক্ষুদ্রতর দূরত্বের পদার্থবিজ্ঞান বুঝতে।


title: সোভিয়েত–জাপান যুদ্ধ

text: সোভিয়েত–জাপান যুদ্ধ (; ) ছিল দ্বিতীয় বিশ্বযুদ্ধের শেষদিকে জাপান ও সোভিয়েত ইউনিয়নের মধ্যে সংঘটিত একটি যুদ্ধ। ১৯৪৫ সালের ৯ আগস্ট মধ্যরাতে জাপানি আশ্রিত রাষ্ট্র মাঞ্চুকুয়োতে সোভিয়েত আক্রমণের মধ্য দিয়ে এই যুদ্ধ শুরু হয়। সোভিয়েত ও মঙ্গোলীয় সৈন্যরা জাপানি সাম্রাজ্যের কর্তৃত্ব থেকে মাঞ্চুকুয়ো, মেংজিয়াং (অভ্যন্তরীণ মঙ্গোলিয়া), উত্তর কোরিয়া, কারাফুতো এবং চিশিমা দ্বীপপুঞ্জ দখল করে নেয়। সোভিয়েতদের নিকট জাপানের কোয়ান্টাং সেনাবাহিনীর পরাজয় জাপানের আত্মসমর্পণ এবং দ্বিতীয় বিশ্বযুদ্ধের অবসানে গুরুত্বপূর্ণ ভূমিকা রাখে। যুদ্ধে সোভিয়েত ইউনিয়নের প্রবেশ জাপানি সরকারের নি:শর্ত আত্মসমর্পণের সিদ্ধান্তে তাৎপর্যপূর্ণ ভূমিকা রাখে।


title: জাপান

text:
[[File:Generals Pyongyang MigitaToshihide October1894.jpg|thumb|১৮৯৪-১৮৯৫ সালের [[প্রথম চীন-জাপান যুদ্ধ|চীন-জাপান যুদ্ধের]] পর চীনা সেনা-আধিকারিকেরা জাপানিদের কাছে আত্মসমর্পণ করছেন।]]
২০শ শতাব্দীর প্রথম দিকটি ছিল সংক্ষিপ্ত [[তাইশো যুগ|তাইশো গণতন্ত্রের]] যুগ। এই সময় জাপানের ক্রমবর্ধমান সম্প্রসারণবাদ ও [[জাপানি সমরমনস্কতা|সমরমনস্কতা]] কিছুটা হ্রাস পেয়েছিল। [[প্রথম বিশ্বযুদ্ধ|প্রথম বিশ্বযুদ্ধের]] সময় [[প্রথম বিশ্বযুদ্ধে মিত্রশক্তি|বিজয়ী মিত্রশক্তি হিসেবে]] জাপান [[প্রথম বিশ্বযুদ্ধে জাপান|নিজের প্রভাব ও আঞ্চলিক কর্তৃত্ব বৃদ্ধি করতে]] সক্ষম হয়। ১৯৩১ সালে জাপান সম্প্রসারণ নীতি গ্রহণ করে [[মাঞ্চুরিয়া]] দখল করে। জাপান-কর্তৃক মাঞ্চুরিয়া অধিকার [[লিটন রিপোর্ট|আন্তর্জাতিক মহলে নিন্দিত হলে]] দুই বছর পর জাপান [[লিগ অফ নেশনস]] থেকে পদত্যাগ করে। ১৯৩৬ সালে জাপান [[নাৎসি জার্মানি|নাৎসি জার্মানির]] সঙ্গে [[অ্যান্টি-কমিনটার্ন চুক্তি]] সাক্ষরিত করে। ১৯৪০ সালে [[ত্রিপাক্ষিক চুক্তি|ত্রিপাক্ষিক চুক্তির]] ফলে জাপান অক্ষশক্তির অন্তর্ভুক্ত হয়। ১৯৪১ সালে জাপান [[সোভিয়েত-জাপান নিরপেক্ষতা চুক্তি]] সাক্ষর করে।
[[File:Umezu.jpg|thumb||upright|১৯৪৫ সালের ২ সেপ্টেম্বর জাপানি আধিকারিকেরা মিত্রশক্তির কাছে আত্মসমর্পণ করছে। এই ঘটনায় দ্বিতীয় বিশ্বযুদ্ধ শেষ হয়।]]
১৯৩৭ সালে জাপান সাম্রাজ্য চীনের অন্যান্য অঞ্চলে আক্রমণ চালায়। এই ঘটনা [[দ্বিতীয় চীন-জাপান যুদ্ধ]] (১৯৩৭-১৯৪৫) নামে পরিচিত। জাপান সাম্রাজ্যের সেনাবাহিনী সহজেই রাজধানী [[নানজিং]] দখল করে নেয় এবং [[নানকিং গণহত্যা]] চালায়। এরপর ১৯৪০ সালে জাপান সাম্রাজ্য [[ফরাসি ইন্দোচীনে জাপানি আক্রমণ|ফরাসি ইন্দোচীন আক্রমণ করে]]। এই ঘটনার পরই মার্কিন যুক্তরাষ্ট্র জাপানের উপর একটি তেল নিষেধাজ্ঞা স্থাপন করে। ১৯৪১ সালের ৭ ও ৮ ডিসেম্বর জাপানি বাহিনী অতর্কিতে [[পার্ল হারবার আক্রমণ]] করে, [[মালয়ের যুদ্ধ|মালয়]], [[সিঙ্গাপুরে বোমা নিক্ষেপ (১৯৪১)|সিঙ্গাপুর]] ও [[হংকংয়ের যুদ্ধ|হংকংয়ে]] ব্রিটিশ বাহিনীকে আক্রমণ করে এবং [[মার্কিন যুক্তরাষ্ট্র ও ব্রিটিশ সাম্রাজ্যের বিরুদ্ধে জাপানের যুদ্ধ ঘোষণা|যুদ্ধ ঘোষণা]] করে দেয়। এর ফলে মার্কিন যুক্তরাষ্ট্র ও যুক্তরাজ্য [[প্রশান্তমহাসাগরীয় যুদ্ধ|প্রশান্ত মহাসাগরে দ্বিতীয় বিশ্বযুদ্ধের প্রাঙ্গনে]] প্রবেশ করে। ১৯৪৫ সালে [[মাঞ্চুরিয়ায় সোভিয়েত আক্রমণ]] ও [[হিরোশিমা ও নাগাসাকিতে পারমাণবিক বোমা বিস্ফোরণ|হিরোশিমা ও নাগাসাকিতে পারমাণবিক বোমা বিস্ফোরণের]] পর ১৫ অগস্ট জাপান [[জাপানের আত্মসমর্পণ|নিঃশর্ত আত্মসমর্পণে]] রাজি হয়। এই যুদ্ধের ফলে জাপান ও [[বৃহত্তর পূর্ব এশীয় ভূ-সম্পদ ক্ষেত্র|বৃহত্তর পূর্ব এশীয় ভূ-সম্পদ ক্ষেত্রের]] লক্ষাধিক মানুষের প্রাণহানি ঘটে এবং জাপানের অধিকাংশ শিল্প ও পরিকাঠামো ধ্বংসপ্রাপ্ত হয়। [[দ্বিতীয় বিশ্বযুদ্ধে মিত্রশক্তি|মিত্রশক্তি]] (মার্কিন যুক্তরাষ্ট্রের নেতৃত্বে) লক্ষ লক্ষ [[প্রবাসী জাপানি|জাপানি বংশোদ্ভুতকে]] উপনিবেশ ও এশিয়ার বিভিন্ন সামরিক ক্যাম্প থেকে স্বদেশে পাঠিয়ে দেয়। এর ফলে জাপান সাম্রাজ্য ধ্বংসপ্রাপ্ত হয় এবং জাপানি উপনিবেশগুলি স্বাধীনতা অর্জন করে। ১৯৪৬ সালের ৩ মে কয়েক জন [[জাপানি যুদ্ধাপরাধ|যুদ্ধাপরাধে]] অভিযুক্ত জাপানি সেনা আধিকারিকের বিচারের জন্য মিত্রশক্তি [[দূরপ্রাচ্য আন্তর্জাতিক সামরিক ট্রাইব্যুনাল|দূরপ্রাচ্য আন্তর্জাতিক সামরিক ট্রাইব্যুনালের]] আয়োজন করে। [[ইউনিট ৭৩১|ব্যাক্টেরিওলজিক্যাল রিসার্চ ইউনিট]] ও সম্রাটের পরিবার যুদ্ধাপরাধে অভিযুক্ত হলেও, [[মিত্রশক্তির সুপ্রিম কম্যান্ডার]] কর্তৃক তাঁরা বিচার থেকে অব্যাহতি পান।


title: হিদেকি তোজো

text: হিদেকি তোজো (ক্যুজিতাই: ; শিঞ্জিতাই: ) (৩০শে ডিসেম্বর ১৮৮৪ - ২৩শে ডিসেম্বর ১৯৪৮) জাপান সাম্রাজ্যের সৈন্যবাহিনীর জেনারেল, তাইসেই ইয়কুসাঙ্কাই (Taisei Yokusankai) এর সদস্য এবং অনুসরণের নেতা এবং দ্বিতীয় বিশ্বযুদ্ধের সময় জাপানের ৪০তম প্রধানমন্ত্রী ছিলেন, ১৮ই অক্টোবর ১৯৪১ থেকে ২২শে জুলাই ১৯৪৪ সাল পর্যন্ত। পাল হার্বারের বোমা হামলার জন্য কিছু ইতিহাসবিদরা তাকে দায়ী ধরে, যা দ্বিতীয় বিশ্বযুদ্ধে আমেরিকাকে সরাসরি জড়িত হওয়ার নেতৃত্ব দিয়েছিল। নিষ্ঠুরতার জন্যো হিদেকি তোজোকে এশিয়ার হিটলার বলে তুলনা করা হয়।


title: হিরোহিতো

text: তাঁর শাসনামলেই জাপান ১৯৩১ থেকে ১৯৪৫ সাল পর্যন্ত প্রশান্ত মহাসাগরীয় এলাকা ও এশিয়ার বিভিন্ন দেশের সাথে যুদ্ধে জড়িয়ে পড়ে। দ্বিতীয় বিশ্বযুদ্ধকালীন সময়ে হিরোহিতোর ভূমিকা ছিল যথেষ্ট বিতর্কিত। বিশ্বযুদ্ধে জাপান পরাজিত হয় ও সম্রাটের ক্ষমতা যথেষ্ট পরিবর্তিত হয়ে যায়। রাষ্ট্রের প্রধান হিসেবে সম্রাটের হিরোহিতো'র ভূমিকা অনেকাংশেই প্রতীকি পর্যায়ে চলে যায়।


title: দ্বিতীয় বিশ্বযুদ্ধে ভারত

text: মিত্রশক্তির অভিযানে ভারতীয় অংশগ্রহণ শক্তিশালী ছিল। ভারতের আর্থিক, শিল্প ও সামরিক সহায়তা নাৎসি জার্মানি ও সাম্রাজ্য জাপানের বিরুদ্ধে ব্রিটিশ অভিযানের একটি গুরুত্বপূর্ণ উপাদান গঠন করে। ভারত মহাসাগরের তীরে ভারতের কৌশলগত অবস্থান, তার বিশাল অস্ত্রশস্ত্র এবং তার বিশাল সশস্ত্র বাহিনী দক্ষিণ-পূর্ব এশিয়ার থিয়েটারে সাম্রাজ্য জাপানের অগ্রগতি রোধে মূলক ভূমিকা পালন করেছিল।


title: জাপানের বৈদেশিক সম্পর্ক

text: দ্বিতীয় বিশ্বযুদ্ধে আত্মসমর্পণ ও সান ফ্রান্সিস্কো চুক্তির পর থেকে জাপানের বিদেশনীতির মূল ভিত্তি মার্কিন যুক্তরাষ্ট্রের সাথে ঘনিষ্ঠ সহযোগিতা এবং জাতিসংঘ প্রভৃতি বিভিন্ন আন্তর্জাতিক প্রতিষ্ঠানে যোগদানের মাধ্যমে আন্তর্জাতিক সহযোগিতার আবহ নির্মাণ ও বজায় রাখা। ঠাণ্ডা যুদ্ধের সময় জাপান সোভিয়েত ইউনিয়নের বিরুদ্ধে পাশ্চাত্য দুনিয়ার সংঘর্ষে অংশ নেয়। ১৯৬০ ও ৭০ এর দশকে দ্রুত অর্থনৈতিক উন্নয়নের ফলে জাপান তার হৃত প্রতিপত্তি পুনরুদ্ধার করতে সক্ষম হয় এবং পুনরায় বিশ্বের অন্যতম মহাশক্তির আসন দখল করে। অবশ্য, বিশেষত দুটি দেশ জাপানের প্রভাবকে নেতিবাচক দৃষ্টিতে দেখে: চীন ও দক্ষিণ কোরিয়া।


title: জাপানি সাহিত্য

text: দ্বিতীয় বিশ্বযুদ্ধে জাপানের পরাজয় জাপানি সাহিত্যে গভীর প্রভাব ফেলে। অনেক লেখক স্বপ্নভঙ্গ, উদ্দেশ্যহীনতা ও পরাজয়ের গ্লানির সাথে বোঝাপড়া করার কথা লেখায় প্রতিফলিত করেন। হারুও উমেযাকির উপন্যাস "সাকুরাজিমা" এক সংশয়ী নৌ আধিকারিকের বিষয়ে জানায় যিনি যুদ্ধের সময় কিউশু দ্বীপের দক্ষিণ প্রান্তে সাকুরাজিমা আগ্নেয় দ্বীপের এক নৌঘাঁটিতে কর্মরত। ওসামু দাযাইয়ের উপন্যাস "অস্ত্যমান সূর্য" মাঞ্চুকুও থেকে প্রত্যাবর্তনরত এক সৈনিকের কথা বলে। শোওহেই ওওকা তাঁর উপন্যাস "সমতলে অগ্নিকাণ্ড"-এর জন্য য়োমিউরি পুরস্কার লাভ করেন। এই উপন্যাসে ফিলিপাইন্সের জঙ্গলে এক দলত্যাগী জাপানির উন্মাদ হয়ে যাওয়ার বর্ণনা আছে। বিখ্যাত ও বিতর্কিত লেখক য়ুকিও মিশিমা যুদ্ধোত্তর পর্বে লেখালেখি শুরু করেন। নোবুও কোজিমার ছোটগল্প 'মার্কিন স্কুল'-এ কয়েকজন জাপানি ইংরেজি শিক্ষকের কথা পাওয়া যায় যাঁরা যুদ্ধের অব্যবহিত পরে অধিগৃহীত জাপানের পরিস্থিতির মোকাবিলা করছেন।


title: নোবুসুকে কৃষি

text: কৃষি ইল্লুস্ট্রেটস টি এমবিভ্যালেন্ট রোলে অফ আমেরিকা ইন পোস্ট-ওয়ার জাপান এবং দ্বিতীয় বিশ্বযুদ্ধে দ্বিতীয় বিশ্বযুদ্ধের জাপান থেকে সংশোধনবাদকে নিশ্চিহ্ন করার অসুবিধা, যেখানে রাজনৈতিক রাজবংশগুলি এখনও ক্ষমতায় আসে। প্রধানমন্ত্রী হিসাবে, কিশির নিজের উত্তরাধিকার দ্বন্দ্ব ছিল: একদিকে তিনি আন্তর্জাতিক শান্তি প্রতিষ্ঠার জন্য কাজ করেছিলেন, কিন্তু অন্যদিকে তিনি যুদ্ধাপরাধীদের মুক্ত করে মাউন্ট সাংনে উত্সর্গীকৃত জাতীয়তাবাদী সংশোধনবাদকে উত্সাহিত করেছিলেন, জেনারেল তোজোকে হেডস্টোন প্রদান করেছিলেন এবং টোকিও যুদ্ধাপরাধের বিচারের পর ছয়জন যুদ্ধাপরাধীর মৃত্যুদন্ড কার্যকর করা হয়েছে, তাদের সমাধিতে "সাত দেশের দেশপ্রেমিক যারা তাদের দেশের জন্য মারা গেছে" হিসাবে চিহ্নিত।


title: ব্রিটিশ রাজের ইতিহাস

text:
জাপান ও জার্মানির বিরূদ্ধে মিত্রশক্তির সম্মিলিত যুদ্ধ প্রচেষ্টাতে ভারত একটি গুরুত্বপূর্ণ ভূমিকা নেয়। ভারত থেকে কুড়ি লক্ষ সৈন্য মধ্যপ্রাচ্যের বহু যুদ্ধে, ভারত ও বার্মা সীমান্তে লড়াই করে। এছাড়াও ভারত বহু কোটি পাউন্ড ব্রিটিশ যুদ্ধ প্রচেষ্টার জন্য দিয়েছিল। ভারতের মুসলমান এবং শিখ জনগন ব্রিটিশদের যুদ্ধ প্রচেষ্টার শক্তিশালী সমর্থক ছিল। কিন্তু হিন্দু জনসংখ্যার মতামত এ বিষয়ে বিভক্ত ছিল। কংগ্রেস যুদ্ধের বিরোধিতা করেছিল এবং হাজার হাজার কংগ্রেস নেতাদের ১৯৪২ থেকে ১৯৪৫ খ্রিষ্টাব্দের মধ্যে কারারুদ্ধ করা হয়। পূর্ব ভারতে একটি প্রধান দুর্ভিক্ষের ফলে অনাহারে লক্ষ লক্ষ লোক মারা গিয়েছিল। চার্চিলের জরুরী খাদ্য ত্রাণ প্রদান অনিচ্ছার কারনে দুর্ভিক্ষটি খুবই বিতর্কিত বিষয় হয়ে দাঁড়ায়।
১৯৩৯ খ্রিষ্টাব্দে দ্বিতীয় বিশ্বযুদ্ধ শুরু সাথে সাথে, ভাইসরয় লর্ড লিনলিথগো ভারতের পক্ষ থেকে যুদ্ধ ঘোষনা করেন ভারতীয় নেতাদের সাথে কোন আলোচনা না করেই। এর প্রতিবাদে কংগ্রেসের প্রাদেশিক মন্ত্রকগুলি পদত্যাগ করে। এর বিপরীতে, মুসলিম লীগ, যুদ্ধের প্রচেষ্টায় ব্রিটেনকে সমর্থন করেছিল। মুসলীম লিগ, এই দৃষ্টিভঙ্গি গ্রহন করেছিল যে কংগ্রেস দ্বারা প্রভাবিত স্বাধীন ভারতে মুসলিমদের সাথে অন্যায় আচরণ করা হবে। হিন্দুদের মধ্যে যারা কংগ্রেসের সাথে জড়িত ছিল না তারা যুদ্ধপ্রচেষ্টাকে সমর্থন করে। দুই প্রধান শিখ গোষ্ঠী, ইউনিয়নপন্থী ও অকলি দল, ব্রিটেনকে সমর্থন করে এবং বৃহত্তর সংখ্যায় শিখদের যুদ্ধে সেনাবাহিনীতে স্বেচ্ছাশ্রম দিতে আহ্বান জানায়।


title: রুশ–জাপান যুদ্ধ

text: 'মেইজি পুনর্গঠন' এবং প্রথম বিশ্বযুদ্ধে অংশগ্রহণের মধ্যবর্তী সময়ে জাপান দুইটি গুরুত্বপূর্ণ যুদ্ধে অংশ নেয়। এদের মধ্যে প্রথমটি হলো ১৮৯৪ থেকে ১৮৯৫ সালে সংঘটিত প্রথম চীন–জাপান যুদ্ধ। যুদ্ধটি জোসেওন রাজবংশের শাসনাধীন কোরিয়ার ওপর নিয়ন্ত্রণ ও আধিপত্যের বিষয় নিয়ে সংঘটিত হয়। ১৮৮০-এর দশক থেকে কোরিয়ায় প্রভাব বিস্তারের জন্য চীন ও জাপানের মধ্যে তীব্র প্রতিযোগিতা চলতে থাকে। কোরীয় রাজদরবার ছিল দলাদলিতে জর্জরিত, এবং এটি একটি জাপানপন্থী সংস্কারবাদী দল ও একটি চীনপন্থী তুলনামূলক রক্ষণশীল দলের মধ্যে বিভক্ত হয়ে পড়েছিল। ১৮৮৪ সালে চীনা সৈন্যরা কোরিয়ায় একটি জাপানপন্থী অভ্যুত্থান দমন করে, এবং সিউলে জেনারেল ইউয়ান শিকাই-এর অধীনে একটি 'রেসিডেন্সি' প্রতিষ্ঠিত হয়। এরপর দংহাক ধর্মীয় আন্দোলনের নেতৃত্বাধীন একটি কৃষক বিদ্রোহ দমনের জন্য কোরীয় সরকার চীনকে সৈন্য প্রেরণের অনুরোধ জানায়। প্রত্যুত্তরে জাপান বিদ্রোহ দমনের জন্য কোরিয়ায় নিজেদের একটি সৈন্যবাহিনী প্রেরণ করে এবং সিউলে একটি পুতুল সরকার প্রতিষ্ঠা করে। চীন এর প্রতিবাদ জানায় এবং যুদ্ধ শুরু হয়ে যায়। যুদ্ধটি সংক্ষিপ্ত হয়, কারণ জাপানি স্থলবাহিনী দ্রুত লিয়াওদং উপদ্বীপে চীনা সৈন্যদেরকে পরাজিত করে এবং ইয়ালু নদীর যুদ্ধে জাপানি নৌবাহিনী চীনা নৌবহরকে প্রায় সম্পূর্ণরূপে ধ্বংস করে দেয়। যুদ্ধ শেষে চীন ও জাপানের মধ্যে শিমোনোসেকি চুক্তি স্বাক্ষরিত হয় এবং এর ফলে চীন জাপানের কাছে লিয়াওদং উপদ্বীপ ও তাইওয়ান দ্বীপ সমর্পণ করে। শান্তি চুক্তিটি স্বাক্ষরিত হওয়ার পর রাশিয়া, জার্মানি এবং ফ্রান্স জাপানকে লিয়াওদং উপদ্বীপ থেকে সৈন্য প্রত্যাহার করতে বাধ্য করে। জাপানি নেতাদের ধারণা ছিল যে, রাশিয়া, জার্মানি ও ফ্রান্সের সম্মিলিত শক্তির মোকাবেলা করার মতো সামর্থ্য তাঁদের নেই এবং তাই তাঁরা চরমপত্রের কাছে নতি স্বীকার করেন। একই সময়ে জাপানিরা কোরিয়ায় তাদের প্রভাব বিস্তারের প্রচেষ্টা অব্যাহত রাখে। ১৮৯৫ সালের ৮ অক্টোবর কোরিয়ার রানী মিয়েয়ংসেয়ং (যিনি ছিলেন কোরীয় রাজদরবারে জাপান-বিরোধী ও চীনপন্থী দলের নেত্রী) জিয়েওংবোকগাং প্রাসাদের অভ্যন্তরে জাপানি গুপ্তচরদের হাতে খুন হন। এ ঘটনাটি জাপানের জন্য লাভজনক না হয়ে উল্টো ক্ষতির কারণ হয়ে দাঁড়ায়, কারণ এ ঘটনার ফলে কোরীয় জনমত জাপানের বিরুদ্ধে চলে যায়। ১৮৯৬ সালের প্রথমদিকে কোরিয়ার রাজা গোজোং জাপানি গুপ্তচরদের হাত থেকে প্রাণরক্ষার জন্য সিউলে রুশ দূতাবাসে আশ্রয় নেন এবং এসময় থেকে কোরিয়ায় রুশ প্রভাব বাড়তে থাকে। রাজার পালিয়ে যাওয়ার পর কোরিয়ার জনগণ বিদ্রোহ করে এবং জাপানপন্থী সরকারের পতন ঘটে। বেশ কয়েকজন মন্ত্রীকে রাস্তায় প্রকাশ্যে মৃত্যুদণ্ড দেয়া হয়।


title: মাইক্রোসফট কর্পোরেশন

text: বিল গেটস, ২৭ জুন ২০০৮ সালে প্রধান সফটওয়্যার স্থপতি হিসাবে তার ভূমিকা থেকে অবসর গ্রহণ করে, মূখ্য প্রকল্প গুলোর উপদেষ্টা ছাড়াও কোম্পানির ধারনকারী সম্পর্কিত অবস্থান বজায় রাখে। আজুরা সার্ভিস প্ল্যাটফর্ম, উইন্ডোজের জন্য ক্লাউড কম্পিউটিং বাজারে কোম্পানি ২৭ অক্টোবর ২০০৮ সালে প্রবেশ করে। ১২ ফেব্রুয়ারি ২০০৯ সালে, মাইক্রোসফট ঘোষণায়, মাইক্রোসফট-ব্র্যান্ডেড খুচরা দোকানে একটি ধারাবাহিক খোলার অভিপ্রায় প্রকাশ পায়,এবং ২২ অক্টোবর ২০০৯ সালে, প্রথম খুচরা মাইক্রোসফট স্টোর স্কটসডেল,আরিজোনায় খোলা হয়;প্রথম দোকান খোলার একই দিনে, উইন্ডোজ ৭ আনুষ্ঠানিকভাবে জনসাধারণের জন্য প্রকাশ করা হয়।উইন্ডোজ ৭ এর মনোযোগের ছিল কর্মের সাথে পরিমার্জিত ভিস্তার মত ব্যবহার বৈশিষ্ট্য এবং কর্মক্ষমতা উন্নত বৈশিষ্ট্য সাথে বৃহৎভাবে উইন্ডোজ পুনরায় কাজ করা হয়েছিল।


title: মাইক্রোসফট কর্পোরেশন

text: বিল গেটস, ১৩ জানুয়ারি ২০০০ সালে প্রধান নির্বাহী কর্মকর্তা অবস্থান হস্তান্তর করে, স্টিভ বালমার ১৯৮০ সাল থেকে গেটস এর কলেজ বন্ধু এবং কোম্পানীর একজন পুরানো কর্মচারী, প্রধান সফটওয়্যার স্থপতি হিসাবে নিজেকে জন্য একটি নতুন অবস্থানে তৈরি করেন। মাইক্রোসফট সহ বিভিন্ন কোম্পানি নিরাপত্তা বৃদ্ধি, হার্ডওয়্যার এবং সফ্টওয়্যার পরিবর্তন শনাক্ত করা, অন্যান্য বিষয়ের মধ্যে মেধা সম্পত্তি রক্ষা করার জন্য অক্টোবর ১৯৯৯ সালে ট্রাস্টেড কম্পিউটিং প্ল্যাটফর্ম জোট গঠিত হয়।সমালোচকের নিন্দা, জোট গ্রাহকরা কীভাবে সফটওয়্যার ব্যবহার করছে তার উপর নির্বিচারে নিয়ন্ত্রণ আরোপ করা এবং কম্পিউটার আচরণ কেমন,ডিজিটাল রাইটস ম্যানেজমেন্ট এর ফর্ম;উদাহরণস্বরূপ, পরিস্থিতি যেখানে শুধুমাত্র একটি কম্পিউটার তার মালিকের জন্য সুরক্ষিত নয় কিন্তু হিসাবে ভাল তার মালিকের বিরুদ্ধে সুরক্ষিত। ৩ এপ্রিল ২০০০ সালে, একটি রায় মার্কিন যুক্তরাষ্ট্র বনাম মাইক্রোসফট এর ক্ষেত্রে হস্তান্তর করা হয়, কোম্পানীকে "অবমাননাকর একাধিকার" বলে;। এটি ২০০৪ সালে মার্কিন ডিপার্টমেন্ট অফ জাস্টিস সঙ্গে সমাধান করে।২৫ অক্টোবর ২০০১, মাইক্রোসফট উইন্ডোজ এক্সপি মুক্তি দেয়, মূলধারার এনটি লাইনের অধীনে যা মাইক্রোসফট এনটি কোডবেসের ঐক্যবদ্ধ। কোম্পানি এক্সবক্স মুক্তির পরের সেই বছর, সনি এবং নিনটেন্ডো দ্বারা নিয়ন্ত্রিত গেম কনসোল বাজারে প্রবেশ করে। মার্চ ২০০৪ সালে ইউরোপীয় ইউনিয়ন, কোম্পানির বিরুদ্ধে এন্টিট্রাস্ট আইনগত ব্যবস্থা নেয়া হয়,উদ্ধৃত অপব্যবহার এর উইন্ডোজ অপারেটিং সিস্টেমের সাথে প্রভাব কুট্টিত,এ রায় ফলে € ৪৯৭ মিলিয়ন ($ ৬১৩ মিলিয়ন) এবং উইন্ডোজ মিডিয়া প্লেয়ার ব্যতিত উইন্ডোজ এক্সপি, উইন্ডোজ এক্সপি হোম এডিশন এন এবং উইন্ডোজ এক্সপি প্রফেশনাল এন এর নতুন সংস্করণ উৎপাদন করা।


title: মাইক্রোসফট কর্পোরেশন

text: মাইক্রোসফট কর্পোরেশন () যুক্তরাষ্ট্র ভিত্তিক একটি কম্পিউটার প্রযুক্তি প্রতিষ্ঠান। এটি বিভিন্ন কম্পিউটার ডিভাইসের জন্য সফটওয়্যার তৈরি, লাইসেন্স দেওয়া এবং পৃষ্টপোষকতা করে থাকে। এটির সদর দপ্তর যুক্তরাষ্ট্রের ওয়াশিংটন অঙ্গরাজ্যের রেডমন্ড শহরে অবস্থিত। এদের সবচেয়ে জনপ্রিয় সফটওয়্যারগুলো হল মাইক্রোসফট উইন্ডোজ অপারেটিং সিস্টেম এবং মাইক্রোসফট অফিস। ১৯৭৫ সালের ৪ এপ্রিল মাইক্রোসফট প্রতিষ্ঠিত হয়।


title: মাইক্রোসফট কর্পোরেশন

text: ডেভেলপারদের জন্য মাইক্রোসফ্‌ট ভিজুয়াল স্টুডিও এবং মাইক্রোসফ্‌ট এস‌কিউএল সার্ভার বেশ জনপ্রিয়। এদের প্রত্যেকটি সফটওয়ারই ডেস্কটপ কম্পিউটার বাজারে প্রায় সর্বব্যাপী বিস্তার লাভ করেছে। এছাড়াও মাইক্রোসফট এমএসএনবিসি কেবল টেলিভিশন নেটওয়ার্ক, এমএসএন ইন্টারনেট পোর্টাল, মাইক্রোসফট এনকার্টা মালটিমিডিয়া বিশ্বকোষের মালিক। মাইক্রোসফট কম্পিউটার হার্ডওয়ার যেমন মাইক্রোসফট মাউস এবং হোম এন্টারটেইনমেন্ট যেমন এক্সবক্স, এক্সবক্স ৩৬০ এবং মাইক্রোসফট মিডিয়ারুম সেট-টপ বক্স প্রস্তুতকারী প্রতিষ্ঠান।


title: মাইক্রোসফট কর্পোরেশন

text: ২৭ জুলাই ১৯৯৪ সালে, মার্কিন ডিপার্টমেন্ট অফ জাস্টিস, এন্টিট্রাস্ট বিভাগ অংশ বলেন যে একটি প্রতিযোগিতামূলক প্রভাব বিবৃতি দায়ের: এর অংশ হচ্ছে-১৯৮৮ সালের শুরুতে, এবং ১৫ জুলাই ১৯৯৪ সাল পর্যন্ত অব্যাহত, মাইক্রোসফট "প্রসেসর প্রতি" বিরোধী প্রতিযোগিতামূলক চালানো অনেক ওইএম প্রবর্তিত লাইসেন্স প্রসেসর প্রতি লাইসেন্স এর অধীনে, ওইএম একটি মাইক্রোসফট এর নিকট প্রতিটি কম্পিউটারের বিশেষ মাইক্রোপ্রসেসর সংবলিত বিক্রি করে, যা ওইএম একটি মাইক্রোসফট অপারেটিং সিস্টেম যুক্ত অথবা একটি মাইক্রোসফট অপারেটিং সিস্টেম যুক্ত নয় কম্পিউটার বিক্রি শুরু করে।কার্যত, ওইএম ব্যবহৃত একটি প্রতিদ্বন্দ্বী পিসি অপারেটিং সিস্টেম রয়্যালটি প্রদান করে মাইক্রোসফটকে যখন কোন মাইক্রোসফট পণ্য ব্যবহারের উপর শাস্তি, বা ট্যাক্স আরোপ না করা হয়।১৯৮৮ সাল থেকে, প্রসেসর প্রতি লাইসেন্সের মাইক্রোসফট এর ব্যবহার বৃদ্ধি পেয়েছে।


title: মাইক্রোসফট কর্পোরেশন

text: ১৮ জুন ২০১২ সালে মাইক্রোসফট সারফেস উন্মোচন করে,যা কোম্পানির ইতিহাসে প্রথম কম্পিউটার যার হার্ডওয়্যার মাইক্রোসফট দ্বারা তৈরী করা হয়েছে। ২৫ জুন মাইক্রোসফট সামাজিক নেটওয়ার্ক ইয়ামার কিনতে মার্কিন $ ১.২ বিলিয়ন ডলার খরচ করে। ৩১ জুলাই ২০১২ সালে, মাইক্রোসফট জিমেইল এর সাথে প্রতিদ্বন্দ্বিতা করতে আউটলুক.কম ওয়েবমেইল সেবা চালু করে। ৪ সেপ্টেম্বর ২০১২ সালে, মাইক্রোসফট উইন্ডোজ সার্ভার ২০১২ মুক্তি পায়। ৩১ জুলাই ২০১২ সালে, মাইক্রোসফট জিমেইল এর সাথে প্রতিদ্বন্দ্বিতা করতে আউটলুক.কম ওয়েবমেইল সেবা চালু করে। ৪ সেপ্টেম্বর ২০১২ সালে, মাইক্রোসফট উইন্ডোজ সার্ভার ২০১২ মুক্তি পায়। ১লা অক্টোবর মাইক্রোসফট একটি খবর কার্যকলাপের অংশ এমএসএন আরম্ভ করার অভিপ্রায় ঘোষণা দেয়, পরের মাসে উইন্ডোজ ৮ প্রবর্তনের সময়। ২৬ অক্টোবর ২০১২ সালে, মাইক্রোসফট উইন্ডোজ ৮ এবং মাইক্রোসফট সারফেস চালু করে। তিন দিন পরে, উইন্ডোজ ফোন ৮ চালু করা হয়। পণ্য ও পরিষেবার চাহিদা বৃদ্ধি জন্য সম্ভাব্য সঙ্গে মানিয়ে নিতে, মাইক্রোসফট খোলা "ইট এবং খল" দোকান সংখ্যা বাড়িয়ে পরিপূরক ইউএস জুড়ে "হলিডে ষ্টোর" মাইক্রোসফট খোলে।


title: মাইক্রোসফট কর্পোরেশন

text: ১৯৮০ সালে জিনেক্স নামে এটার নিজস্ব ইউনিক্স সংস্করণ সঙ্গে মাইক্রোসফট অপারেটিং সিস্টেম ব্যবসা প্রবেশ করে। যাইহোক, এমএস-ডস ছিল কোম্পানির আধিপত্য ভিত্তির বিস্তার সহায়ক।ডিজিটাল গবেষণা সঙ্গে আলোচনা ব্যর্থ হওয়ার পর,মাইক্রোসফট নভেম্বর ১৯৮০ সালে সিপি/এম অপারেটিং সিস্টেম এর একটি সংস্করণ প্রদান করে আইবিএম একটি চুক্তি ঘোষনা,যা আসন্ন আইবিএম পার্সনাল কম্পিউটার সেট (আইবিএম পিসি)তে ব্যবহার করা হয়। এই চুক্তির জন্য, সিয়াটেল কম্পিউটার পণ্য থেকে একটি সিপি/এম ক্লোন ৮৬-ডস ক্রয় করে মাইক্রোসফট এমএস-ডস এর ব্র্যান্ডিং জন্য, যা আইবিএম পিসি ডস নামে পুনরায় রিব্র্যান্ডিং করা হয়।আগস্ট ১৯৮১ সালে আইবিএম পিসি মুক্তির পর, মাইক্রোসফট এমএস-ডস এর মালিকানা বজায় রাখে।আইবিএম কপিরাইটযুক্ত আইবিএম পিসির বায়োস, অন্যান্য কোম্পানির বিপরীত প্রকৌশলীরা আইবিএম হার্ডওয়্যার ছাড়া যাতে আইবিএম পিসি কম্প্যাটিবল হার্ডওয়্যার চালানো যায়, কিন্তু এই ধরনের কোনো সীমাবদ্ধতা অপারেটিং সিস্টেম প্রয়োগ হয়নি।বিভিন্ন কারণের দরুন, যেমন এমএস-ডস এর সহজলভ্য সফ্টওয়্যার হিসেবে নির্বাচন,অবশেষে মাইক্রোসফট নেতৃস্থানীয় পিসি অপারেটিং সিস্টেমের বিক্রেতা হয়ে ওঠে। ১৯৮৩ সালে মাইক্রোসফট মাউস রিলিজের মাধ্যামে কোম্পানী বাজারের মধ্যে প্রসারিত হয়, পাশাপাশি মাইক্রোসফট প্রেস নামে একটি প্রকাশনা বিভাগ খোলা হয়।পল অ্যালেন হদ্গ্কিন রোগ এর উন্নয়নের পরে ফেব্রুয়ারি মাইক্রোসফট থেকে পদত্যাগ করেন।


title: মাইক্রোসফট কর্পোরেশন

text: ৪ ফেব্রুয়ারি ২০১৪ সালে, স্টিভ বালমার মাইক্রোসফট এর প্রধান নির্বাহী কর্মকর্তা হিসাবে পদত্যাগ করেন এবং সত্য নাদেলা ক্ষমতায় আসেন, সে পূর্বে মাইক্রোসফট ক্লাউড এবং এন্টারপ্রাইজ বিভাগ নেতৃত্বে দিতেন। একই দিনে, জন ডব্লিউ থম্পসন চেয়ারম্যান পদ গ্রহণ করেন, বিল গেটস প্রযুক্তি উপদেষ্টা হিসাবে সংস্থার মধ্যে আরো সক্রিয় হয় যখন থেকে তিনি এই অবস্থান থেকে সরে আসেন।


title: মাইক্রোসফট কর্পোরেশন

text: যৌথভাবে ১৯৮৪ সালে আইবিএম সঙ্গে একটি নতুন অপারেটিং সিস্টেম উন্নয়ন শুরু করে, ওএস/২, ২০ নভেম্বর ১৯৮৫ সালে মাইক্রোসফট এমএস-ডস এর গ্রাফিকাল সম্প্রসারণ এর মাধ্যামে মাইক্রোসফট উইন্ডোজ মুক্তি দেয়। ২৬ ফেব্রুয়ারি ১৯৮৬ সালে মাইক্রোসফট তার সদর দপ্তর রেডমন্ড এ স্থানান্তর করে, এবং ১৩ মার্চ কোম্পানি পাবলিক মুখী হয়; স্টকের মধ্যে আসন্ন বৃদ্ধি আনুমানিক চার বিলিয়নিয়ার এবং মাইক্রোসফট কর্মচারী থেকে ১২,০০০ মিলিওনেয়ার করতে হবে। আইবিএম এর সাথে অংশীদারিত্বের কারণে, ১৯৯০ সালে সম্ভাব্য সহযোগিতার জন্য ফেডারেল ট্রেড কমিশন চোখ রাখে মাইক্রোসফট উপর;এটা মার্কিন সরকারের সঙ্গে আইনি সংঘর্ষের এক দশকের বেশি সূচনা ছিল। ২ এপ্রিল ১৯৮৭ সালে ওরিজিনাল ইক্যুপমেন্ট ম্যানুফ্রেকচারাস (ওইএম) উপর মাইক্রোসফট তাদের ওএস/২ এর সংস্করণ মুক্তি দেয়; এদিকে, কোম্পানি একটি ৩২ বিট অপারেটিং সিস্টেম এর মাইক্রোসফট উইন্ডোজ এনটি উপর কাজ শুরু করে, ২১ জুলাই ১৯৯৩ সালে ওএস/২ থেকে ধারনা ব্যবহার করে বিক্রী শুরু হয়, একটি নতুন মডুলার কার্নেল এবং উইন ৩২ অ্যাপ্লিকেশন প্রোগ্রামিং ইন্টারফেস (এপিআই), উইন্ডোজ সহজতর করতে ১৬-বিট (এমএস-ডস এর-ভিত্তি করে) পোর্টিং তৈরী করা হয়।মাইক্রোসফট এনটি এর সম্পর্কে আইবিএম অবগত হলে, ওএস/২ অংশীদারিত্বের অবনতি হয়। ১৯৯০ সালে মাইক্রোসফট তার অফিস স্যুট, মাইক্রোসফট অফিস চালু করে।সফটওয়্যার একত্রিত পৃথক অফিস প্রোডাকটিভিটি অ্যাপ্লিকেশন, যেমন মাইক্রোসফট ওয়ার্ড এবং মাইক্রোসফট এক্সেল হিসাবে। ২২ মে মাইক্রোসফট ইন্টেল ৩৮৬ প্রসেসরের জন্য একটি মসৃণ ইউজার ইন্টারফেস গ্রাফিক্স এবং উন্নত প্রোটেক্ট মোড সামর্থ্য সঙ্গে উইন্ডোজ ৩.০ চালু করে। অফিস এবং উইন্ডোজ উভয় তাদের নিজ নিজ এলাকায় কর্তৃত্বপূর্ণ হয়ে ওঠে।নভেল ১৯৮৪-১৯৮৬ থেকে একটি শব্দ প্রতিদ্বন্দ্বী, মাইক্রোসফট একটি প্রতিযোগিতামূলক সুবিধা লাভ করার জন্য অনথিভুক্ত তার এপআই গুলি বাকি অংশ দাবি করে একটি মামলা দায়ের করে পরের বছর।


title: মাইক্রোসফট কর্পোরেশন

text: মাইক্রোসফট ওপেন নেটওয়ার্কিং ফাউন্ডেশন এর প্রতিষ্ঠাতা সদস্য হিসেবে ২৩ মার্চ ২০১১ সালে শুরু করে।অন্যান্য প্রতিষ্ঠাতা কোম্পানি গুগল, এইচপি নেটওয়ার্কিং, ইয়াহু, ভেরাইজন, ডয়চে টেলিকম এবং ১৭ অন্যান্য কোম্পানি অন্তর্ভুক্ত ছিল। অলাভজনক সংস্থা সফ্টওয়্যার সংজ্ঞায়িত নেটওয়ার্ক নামক একটি নতুন মেঘ কম্পিউটিং উদ্যোগের জন্য সহায়তা প্রদান জন্য নিবদ্ধ হয়।এই পদক্ষেপ টেলিযোগাযোগ নেটওয়ার্ক, বেতার নেটওয়ার্ক, তথ্য কেন্দ্র এবং অন্যান্য নেটওয়ার্কিং এলাকায় সহজ সফটওয়্যার পরিবর্তনের মাধ্যমে নতুনত্ব দ্রুততা।


title: ঈগলস (ব্যান্ড)

text: ঈগ্‌ল্‌স মার্কিন যুক্তরাষ্ট্রের এক সুবিখ্যাত রক ব্যান্ড। এটি ১৯৭১ সালে লস অ্যাঞ্জেলেসে প্রতিষ্ঠিত হয়। এর প্রতিষ্ঠাতা সদস্যরা ছিলেন গ্লেন ফ্রে (গিটার ও ভোকাল), ডন হেন্‌লি (ড্রাম ও ভোকাল), বার্নি লিডন (গিটার ও ভোকাল) এবং র‍্যান্ডি মেইসনার (বেজ গিটার ও ভোকাল)। তাদের সবচেয়ে জনপ্রিয় গানের মধ্যে রয়েছে হোটেল ক্যালিফোর্নিয়া, টেইক ইট ইজি, টেকিলা সানরাইজ, ইত্যাদি। পাঁচটি শীর্ষ একক গান, ছয়টি শীর্ষ অ্যালবাম, ছয়টি গ্র্যামি পুরস্কার ও পাঁচটি আমেরিকান মিউজিক পুরস্কারপ্রাপ্ত ঈগলস ১৯৭০-এর দশকের সবচেয়ে সফল সঙ্গীত দল। বিংশ শতাব্দীর শেষের দিকে তাদের দুটি অ্যালবাম 'দেয়ার গ্রেটেস্ট হিট্‌স (১৯৭১-১৯৭৫) ও হোটেল ক্যালিফোর্নিয়া রক ইতিহাসের শীর্ষ ২০ বহুল বিক্রিত অ্যালবামের তালিকায় স্থান করে নেয়। হোটেল ক্যালিফোর্নিয়া "রোলিং স্টোন"-এর "সর্বকালের সেরা ৫০০ অ্যালবাম" তালিকায় ৩৭তম স্থান অধিকার করে এবং ব্যান্ড দলটি এই ম্যাগাজিনের ২০০৪ সালে করা সর্বকালের সেরা ১০০ শিল্পী তালিকায় ৭৫তম স্থান অধিকার করে।


title: ব্লুজ রক

text:
১৯৬০-এর দশকের মাঝামাঝিতে ইংল্যান্ড এবং আমেরিকাতে এই ধারার সঙ্গীত বিকশিত হয়। পাইরো স্কেয়ারউফফি বলেনঃ “রিদম এ্যান্ড ব্লুজের একটি ধারা যা সাদা চামড়ার ইউরোপিয়ানরা করত। দ্যা হু, দ্যা ইয়ার্ডবার্ডস, লেড জেপলিন, দ্যা এনিমেলস, ফ্লিটউড ম্যাক, ক্রিম ও রোলিং স্টোনস এই জাতের সঙ্গীত নিয়ে গবেষণা করে যা এসেছে হাউলিং উলফ,রবার্ট জনসন, জিমি রেড, মাডি ওয়াটার ও বি.বি. কিং থেকে। প্রথম দিকের ব্লুজ রক ব্যান্ডগুলো লম্বা ধাচের ও ইম্প্রোভাইজেশন জড়িত গান করত যা ছিল জ্যাজ সঙ্গীতের একটি বৈশিষ্ট্য। ১৯৭০-এর দশকে ব্লুজ রক ব্যান্ডগুলো আরো ভারী ও গভীর সঙ্গীত করতে থাকে। এই দশকে ব্লুজরক ও হার্ডরকের পার্থক্য প্রকট হয়ে ওঠে যখন ব্যান্ডগুলো রক ধরনের অ্যালবাম করতে থাকে। ১৯৮০-এর দশকে ও ১৯৯০-এর দশকে ব্লুজরক ব্যান্ডগুলো তাদের শিকড়ে ফিরে যায়। ফ্যাবুলাস থান্ডারবার্ড ও স্স্টিভ রে ভাগানের মতো ব্যান্ডরা রক সংগীতের সাথে কৃত্রিম প্রণয় প্রকাশ করতে থাকে।
ব্লুজ রককে বৈশিষ্ট্যমন্ডিত করা যেতে পারে ব্লুজি ইম্প্রোভাইজেশন, ১২ বার ব্লুজ, বর্ধিত বুগি জ্যাম যা সাধারণত ইলেকট্রিক গিটার বাজানোর উপর বেশি নির্ভর করে এবং অনেক ভারী ধাঁচে, রিফ ভিত্তিক শব্দ এবং যা ঐতিহ্যবাহী শিকাগো ধরনের ব্লুজের আমেজকে মনে করায়।ব্লুজ রক ব্যান্ডগুলো ইনস্ট্রুমেন্টাল কম্বো এবং উচ্চ মাত্রার বিবর্ধিত শব্দের ধারণাটা পেয়েছে রক এ্যান্ড রোল থেকে।এটাতে মাঝে মাঝে দ্রুত লয়ের টেম্পো থাকে যা তাকে আলাদা করেছে ব্লুজ থেকে।
ব্লুজ রকের পীসগুলো স্বাভাবিকভাবে ১২-বার ব্লুজ কাঠামো অনুসরণ করে, কিন্তু মাঝেমাঝে একটু অন্য্রকম কাঠামোও অনুসরণ করে, যেমন টি-মোন ওয়াকার ব্যান্ডের স্টোরমি মান ডে গান যা ১২-বার ব্লুজ কাঠামো অনুসরণ করে, কিন্তু অলম্যান ব্রাদারস|অলম্যান ব্রাদাসের গানে কর্ড পরিবর্তিত হয়েছেঃ
...প্রচলিত G | C | G | G | C | C | G | G | D | C | G | G প্রগ্রেশনের পরিবর্তে।


title: গ্রিন্ডকোর

text: গ্রিন্ডকোর এক প্রকার এক্সট্রিম জাতের সঙ্গীত যা ১৯৮০-এর দশকের শুরু থেকে মধ্য পর্যন্ত চালু হয়। এটা অনুপ্রাণিত হয়েছে ডেথ মেটাল, ইন্ডাস্ট্রিয়াল মেটাল, নয়েজ এবং নানা জাতের হার্ডকোর পাঙ্ক সঙ্গীত থেকে। গ্রিন্ডকোরকে বৈশিষ্ট্যমন্ডিত করা যায় উচ্চমাত্রার ডিস্টোর্টেড ও ডাউন-টিউন্ড গিটার, উচ্চ গতির টেম্পো, ব্ল্যাস্ট বীট এবং ভোকালের গর্জন ও উচ্চমাত্রার চিৎকারের মাধ্যমে। নাপালম ডেথ ব্যান্ডটি প্রাথমিক কাজটা করেছে এই ধারার জন্য।এটা এখন ইউরোপ ও দক্ষিণ আমেরিকায় খুব প্রচলিত ও জনপ্রিয় সঙ্গীত ধারা যা ব্রুটাল ট্রুথ ও নাসুম নামের জনপ্রিয় ব্যান্ডের মাধ্যমে বিকশিত হয়েছে। এই সঙ্গীত ধারার বিষয়বস্তু সামাজিক ও রাজনৈতিক সমস্যা থেকে কালো রসিকতা পর্যন্ত বিস্তৃত। গ্রিন্ডকোর গানের বিশেষত্ব হচ্ছে ছোট আকারের গান। অনেক ব্যান্ড মাত্র কয়েক সেকেন্ড দৈর্ঘ্যের গান করেছে। ১৯৮৭ সালে প্রকাশিত নাপালম ডেথ ব্যান্ডের একটা গান ইউ সাফার ছিল মাত্র ১ সেকেন্ডের যা গিনিস বুক অব ওয়ার্ল্ড রেকর্ডস-এ সবচেয়ে ছোট গানের স্বীকৃতি পেয়েছে। গ্রিন্ডকোরের নানা ধরণের ছোট ছোট উপধারা আছে। যেমন গোরগ্রিন্ড যা হরর থিমকে কেন্দ্র করে গঠিত এবং পর্ণোগ্রিন্ড যা পর্ণোগ্রাফিক থিমকে কেন্দ্র করে গঠিত। আরো আছে নয়েজ গ্রিন্ড ও ইলেক্ট্রোগ্রিন্ড, যা ইলেক্ট্রনিক উপাদানের সাহায্যে গঠিত। এটা হার্ডকোর পাঙ্ক ও হেভি মেটাল ধাচের সঙ্গীতের বাদ্যযন্ত্রই ব্যবহার করে যেমন- ইলেকট্রিক গিটার, বেজ গিটার ও ড্রামস। গানের গঠন ও সুরের দিক থেকে গ্রিন্ডকোর আলাদা। এখানে মাঝে মাঝে কোন গানের কথাই থাকে না। ২০০১ সালে ব্রুটাল ট্রুথ ব্যান্ডের একটা গানের মিউজিক ভিডিও কলেটারাল ডামেজ ছিল মাত্র ৪ সেকেন্ডের যা গিনিস বুক অব ওয়ার্ল্ড রেকর্ডস-এ সবচেয়ে ছোট মিউজিক ভিডিও-এর স্বীকৃতি পেয়েছে। তবে ২০০৭ সালে নাপালম ডেথ ব্যান্ডের একটা ভিডিও ইউ সাফার ছিল মাত্র ১.৩ সেকেন্ডের যা আগের রেকর্ড ভেংগে দেয়। নাপালম ডেথ ব্যান্ডের গানের কথার বিষয়বস্তু থাকে নৈরাজ্যবাদী, বর্ণবাদ বিরোধিতা, নারীবাদ, সামরিক বিরোধী ও পুজিবাদ বিরোধিতা ইত্যাদি বিষয় নিয়ে। গ্রিন্ডকোর ব্যান্ড কারকাসের গানের কথায় নিরামিষভোজ, প্রানীদের প্রতি অত্যাচার ও মানুষের আচরণের প্রতি বিরক্তি থাকে।


title: জ্যাজ

text: জ্যাজ সঙ্গীত হচ্ছে মূলতঃ আমেরিকার এক ধরনের সঙ্গীত যা বিংশ শতাব্দীর গোড়ার দিকে নিউ অরলিন্সে শুরু হয়েছিল। এই সঙ্গীতের শিকড় হচ্ছে আফ্রিকান এবং আফ্রিকান-আমেরিকান সঙ্গীত যা পাশ্চাত্যের সঙ্গীত কৌশলের সাথে মিশে গিয়ে এক নতুন ধরন এবং ধারণার সৃষ্টি করেছে। পশ্চিম আফ্রিকান সহিল এবং নিউ ইংল্যান্ডের ধর্মীয় হাইম, হিলবিলি মিউজিক এবং ইউরোপের সেনাদলের ব্যান্ড মিউজিক - এ সবের সমন্বয় এবং প্রভাব আছে জ্যাজ সঙ্গীতে। বিংশ শতাব্দীর শুরুর দিকে আফ্রিকান আমেরিকান জনগোষ্ঠীতে শুরু হওয়া এই সঙ্গীত ধারা ১৯২০ এর দিকে অন্যান্য সঙ্গীত ধারাকেও প্রভাবিত করতে শুরু করে।


title: ইন্ডাস্ট্রিয়াল মেটাল

text: ইন্ডাস্ট্রিয়াল মেটাল হেভি মেটালের ধারার এক প্রকারেরসঙ্গীত যা এসেছে ইন্ডাস্ট্রিয়াল সঙ্গীত থেকে ও নানা ধরনের হেভি মেটাল ধারা থেকে। গুরুত্বপূর্ণ ইন্ডাস্ট্রিয়াল মেটাল ব্যান্ড হচ্ছে রামেস্টেইন, মিনিস্ট্রি, গডফ্লেশ, পিঞ্চসিফটার এবং কেএমএফডিএম। এক সদস্য বিশিষ্ট নাইন ইঞ্চ নেইল ব্যান্ডটি এ ধারার গানকে অধিক সংখ্যক শ্রোতাদের কাছে পৌছে দিতে সাহায্য করেছে। ইউরোপে এই ধারার গান বেশ পরিচিত ও এ ধারার গানের মিউজিক ভিডিও অনেক সমালোচকদের কাছে প্রশংসিত হয়েছে।


title: পিংক ফ্লয়েড

text: পিংক ফ্লয়েডের সঙ্গীত বহু শিল্পীদের প্রভাবিত করেছে; ডেভিড বোয়ি একটি উল্লেখযোগ্য অনুপ্রেরণার জন্য ব্যারেটর নাম উল্লেখ করেছেন, এবং ইউটু-এর দ্য এজ মূলত "অ্যানিম্যাল্‌স"-এর "ডগ্‌স" গানের শুরুর গিটার কর্ড শোনার পর প্রথম বিলম্ব প্যাডাল কেনেন। অন্যান্যদের ব্যান্ড যারা তাদের উদ্ধৃত প্রভাবের হিসাবে পিংক ফ্লয়েডের নাম অন্তর্ভুক্ত করেছে, যার মধ্যে কুইন, টুল, রেডিওহেড, ক্রাফ্টরেক, ম্যারিলিয়ন, Queensrÿche, নাইন ইঞ্চ নেইলস, দ্য অর্ব এবং দ্য স্মাশিং পাম্পিনস অর্ন্তভূক্ত। পিংক ফ্লয়েড নয়া-প্রোগ্রেসিভ রক উপশাখার উপর প্রভাব বিস্তার করেছে যা ১৯৮০-এর দশকে আবির্ভুত হয়েছিল। ইংরেজ রক ব্যান্ড মোস্টলি অটাম তাদের শব্দে " জেনেসিস এবং পিংক ফ্লয়েডের সঙ্গীত একীভূত করেছে"।


title: হেভি মেটাল সঙ্গীত

text: হেভি মেটাল হলো রক ধারার সঙ্গীতের একটি উপধারা, যা পরিবর্ধিত হয়েছে ৬০-এর দশকের শেষের ও ৭০-এর দশকের প্রথম দিকে মূলত আমেরিকা ও ইংল্যান্ডে ।এ ধারার সঙ্গীতের মূল অবস্থিত সাইকেডেলিক রক ও ব্লুজ রক-এ। এ ধারার ব্যান্ডগুলো বিকট শব্দের সৃষ্টি করেছিল খুব বিবর্ধিত বিকৃতির মাধ্যমে, দীর্ঘ সময়ের গিটার বাদন,শক্তিশালী আঘাত ও সর্বোপরি উচ্চ শব্দের মাধ্যমে। শুরুর দিকের ব্যান্ডগুলো যেমন-ব্ল্যাক সাবাথ, লেড জেপলিন, ডিপ পার্পল বিপুল সংখ্যক শ্রোতাদের দৃষ্টি আকর্ষণ করেছিল। এই ব্যান্ডগুলোকে এই ধারার সঙ্গীতের পথিকৃৎ বলা যায়। মধ্য সত্তরের দশকে জুডাস প্রিস্ট ব্যান্ড হেভি মেটালের ব্লুজের মিশ্রণ অনেকাংশে দূর করেছিল। মোটরহেড ব্যান্ড এতে পাঙ্ক রক-এর স্বাদ ও দ্রুততা যোগ করে। ৮০-এর দশকে আন্ডারগ্রাউন্ড দৃশ্যপট যোগ করে আরো আক্রমণাত্নক ও চূড়ান্ত পরিণতি।থ্রাশ মেটাল ধারার সঙ্গীত মূলধারায় ভাগ হয়ে যায় মেগাডেথও মেটালিকা ব্যান্ডের মাধ্যমে এবং ডেথ মেটাল ও ব্ল্যাক মেটাল উপসাংস্কৃতিক ঘটনা হিসেবে প্রতীয়মান হতে থাকে। ৯০-এর দশকের মাঝামাঝিতে জনপ্রিয় ধারা ন্যু মেটাল-এর আবির্ভাব ঘটে।এতে গ্রুঞ্জ ও হিপহপ উপাদানের সাথে এক্সট্রিম মেটাল ও হার্ডকোর পাঙ্ক ধারার গানের মিশ্রণ লক্ষণীয়, যা হেভি মেটালের সংজ্ঞাকে বিবর্ধিত করে।


title: হার্ডকোর পাঙ্ক

text: হার্ডকোর নানা সঙ্গীত ধারাকে প্রভাবিত করে যারা পরে মূলধারায় সাফল্য পেয়েছে যেমন- মেটালকোর, থ্রাশ মেটাল, গ্রুঞ্জ, ইমো ও পোস্ট-হার্ডকোর। যদিও হার্ডকোর পাঙ্ক কখনোই মূলধারায় সাফল্য পায়নি, কিন্তু তাদের অগ্রবর্তীরা সবসময়ই প্রশংসিত হয়েছে। ব্ল্যাক ফ্ল্যাগের একটি অ্যালবাম রোলিং স্টোন ম্যাগাজিনের মতে ৫০০ সর্বকালের গ্রেটেস্ট অ্যালবামের মধ্যে একটি। গ্যলোস ও রাইজ এগেনিস্ট ব্যান্ড মূলধারার রেকর্ড লেবেলের সাথে কাজ করলেও বেশির ভাগ ব্যান্ডই আন্ডারগ্রাউন্ডে রয়ে গেছে। মাইনর থ্রেট ও আগনোস্টিক ফ্রন্ট ব্যান্ডদের অন্যদের মতো বেশি অ্যালবাম বিক্রি না হলেও তারা অনেক ইতিবাচক সাড়া পেয়েছে নানা স্থানে। হার্ডকোর পাঙ্ক-এর উৎস যদিও অজানা তবে ভ্যাঙ্কুবার ভিত্তিক ব্যান্ড ডিওএ-এর ১৯৮১ সালের অ্যালবাম হার্ডকোর’৮১ এই শব্দটকে জনপ্রিয় করে তোলে। আওয়ার ব্যান্ড কুড বি ইউর লাইফ বইয়ের লেখক মাইকেল আজেরাড ব্ল্যাক ফ্ল্যাগ ব্যান্ডকে হার্ডকোর পাঙ্ক-এর গডফাদার বলে উল্লেখ করেছেন।


title: হার্ড রক

text: হার্ড রক হালকাভাবে সংজ্ঞায়িত রক সংগীতের একটি প্রকার যার উৎস ১৯৬০-এর দশকের গ্যারেজ, ব্লুজ রক ও সাইকেডেলিক রকে আছে। এতে ডিস্টোর্টেড ইলেকট্রিক গিটার, বেজ গিটার, ড্রাম ও সাথে পিয়ানো, কি-বোর্ডও ব্যবহার করা হয়। ১৯৭০ দশকের জনপ্রিয় সঙ্গীতের মাঝে এটি বেড়ে ওঠে লেড জেপলিন, ডিপ পার্পল, এরোস্মিথ, এসি ডিসি এবং ভ্যান হেলেন ব্যান্ডের সংস্পর্শে এবং ১৯৮০ দশকের বাণিজ্যিক সাফল্যের শিখরে ওঠে। এই দশকের শেষের দিকে কিছু গ্লাম মেটাল ব্যান্ড বনজোভি, ডিফ লেপার্ড ও গানস অ্যান্ড রোজেস খুব সফল হয়ে ওঠে, তবে তাদের জনপ্রিয়তা হারায় গ্রুঞ্জের সাফল্যের কারণে। এরা ছাড়াও অনেক পোস্ট গ্রুঞ্জ ব্যান্ডগুলো হার্ডরক গান করতে থাকে। হার্ডরক এক ধরনের উচ্চশব্দের আক্রমণাত্নক রক সঙ্গীত। হার্ডরককে কখনো কখনো কক রকের কাতারে ফেলা হয় এর প্রকাশ্য পুরুষত্ব ও যৌনতার জন্য এবং ঐতিহাসিকভাবেই এটা পরিবেশন করে পুরুষরা ও শ্রোতারা হলো সাদা চামড়ার ও বয়ঃসন্ধিকালের ছেলেরা। ১৯৬০-এর দশকে হার্ডরককে হেভি মেটালের সাথে তুলনা করা যেত কাছাঁকাছি হিসেবে, কিন্তু আস্তে আস্তে এদের মধ্যে ব্যবধান বাড়তে থাকে। হার্ডরক রক এ্যান্ড রোলের পরিচয় বহন করে। হেভি মেটাল আরো গভীর বৈশিষ্ট্য নিয়ে আসে ১৯৭০-এর দশকে ব্ল্যাক সাবাথের মাধ্যমে এবং ১৯৮০-এর দশকে এর আরও অনেক উপধারা সৃষ্টি হয়। ১৯৬০-এর দশকের মাঝামাঝিতে আমেরিকা ও ইংল্যান্ডের রক ব্যান্ডগুলো রক এ্যান্ড রোলকে পরিশীলিত করতে থাকে শব্দাড়ম্বর ড্রামের শব্দে, কঠিন শব্দে, ভারী গিটার রিফের মাধ্যমে ও উচ্চগলার ভোকালের মাধ্যমে। ১৯৬০-এর দশকের শেষের দিকে মূল ধারার রক সঙ্গীত বিভক্ত হয় সাইকেডেলিক রক থেকে সফটরক ও হার্ডরকে। সফটরকের উৎপত্তি বা অনুপ্রেরণা ফোক রক, যা সুরেলা সুর ও সঙ্গীত মাধূর্য ব্যবহার করে। অন্যদিকে হার্ডরকের অনুপ্রেরণা ব্লুজ রক যা উচ্চ শব্দের ও অধিক তীব্রতার। ব্লুজ রকের অগ্রবর্তীরা হলেন ক্রিম, জিমি হেন্ড্রিক্স এবং দ্যা জেফ বেক দল। আমেরিকার ডিসকো ও ইংল্যান্ডের পাঙ্করকের উত্থান হার্ডরকের সাফল্যকে স্তিমিত করে ফেলে। ১৯৮২ সালের দিকে থ্রাশ মেটালের সৃষ্টি যা হেভি মেটাল উপাদানের সাথে হার্ডকোর পাঙ্কের উপাদান মিশিয়ে সৃষ্টি এবং যা সৃষ্টি করে মূলত মেটালিকা, স্লেয়ার, অ্যানথ্রাক্স ও মেগাডেথ ব্যান্ডগুলো হার্ডরকের ধরন পরিবর্তন করে ফেলে ও এক্সট্রিম মেটাল তৈরিতে অবদান রাখে। আমেরিকায় হার্ডরক প্রথম সারিতে চলে আসে যখন ১৯৮৬ সালে পয়জন এবং সিন্ড্রেলা তাদের মাল্টি-প্লাটিনাম পাওয়া প্রথম অ্যালবাম বের করে। ১৯৮৬ সালে ভ্যান হেলেন ব্যান্ডের ৫১৫০ অ্যলবামটি তাদের ১ম অ্যালবাম ভোকাল স্যামি হাগারের সঙ্গে, যা আমেরিকায় তিন সপ্তাহ ধরে ১ম অবস্থানে থাকে ও ৬ মিলিয়ন কপির বেশি বিক্রি হয়। এই দশকের ২য় অর্ধে আমেরিকায় হার্ডরক পরিণত হয় সবচেয়ে ভরসা করার মতো বাণিজ্যিক জনপ্রিয় সঙ্গীতে।


title: গ্রুঞ্জ

text: গ্রুঞ্জ এক প্রকারের সঙ্গীত ধারা যা অল্টারনেটিভ রক এর উপধারা হিসেবে দেখা হয়। ১৯৮০-এর দশকের মাঝামাঝিতে ওয়াশিংটন-এ, বিশেষ করে সিয়াটলে এ ধারা বিকাশ লাভ করে। হার্ডকোর পাঙ্ক, হেভি মেটাল ও ইন্ডি রক ধারার গানে থেকে এ ধারার গান অনুপ্রেরণা লাভ করেছে। গ্রুঞ্জ ধারার গান বাণিজ্যিকভাবে সফল হয়ে ওঠে হয় ১৯৯০-এর দশকের ১ম ভাগে বিশেষকরে যখন নিরভানা ব্যান্ডের নেভারমাইন্ড ও পার্ল জ্যাম ব্যান্ডের টেন প্রকাশিত হয়। এসব ব্যান্ডের সাফল্য অল্টারনেটিভ রক গানের জনপ্রিয়তাকে বাড়িয়ে তোলে ও গ্রুঞ্জকে হার্ডরকের মাঝে জনপ্রিয় করে তোলে।অনেক গ্রুঞ্জ ব্যান্ড জনপ্রিয়তার কারণে অস্বস্তিতে ভোগে ও ব্যান্ডগুলো ভেংগে যেতে থাকে ১৯৯০-এর দশকের শেষের দিকে।


title: আফসান আজাদ

text: আযাদ হ্যারি পটার সিরিজে পদ্মা পাতিল নামক চরিত্রে অভিনয়ের জন্য বিশেষভাবে পরিচিত লাভ করেন, যার প্রথম সিনেমা ২০০৫ এ মুক্তিপ্রাপ্ত "হ্যারি পটার এন্ড দ্য গব্লেট অব ফায়ার" (Harry Potter and the Goblet of Fire)। অডিশনগ্রহণকারী দল আযাদের স্কুল পরিদর্শন করেন এবং আযাদ কয়েকটি অডিশনের সম্মুখীন হন, এরপর আযাদ এই চরিত্রে অভিনয়ের জন্য নির্বাচিত হন। আযাদ তার অডিশনে সম্পর্কে বলেন যে, "just for the fun of it" কিন্তু আশ্চর্যভাবে তিনি এই সিনেমায় অভিনয়ের সুযোগ পেয়ে যান। তিনি সংবাদ কর্মীদের আরো বলেন যে, তার প্রিয় বন্ধু হ্যারি পটারের অভিনয় করছেন। যারা হল বুনি রাইট (জিনি ইউসলি), কাটি লিয়াং (চো চ্যাং), ইভানা লিঞ্চ (লুনা লাভগুড) এবং স্কারলেট বির্‌ন (পেন্সি পার্কিসন)। আযাদ এবং শেফালী চৌধুরীও (যিনি আযাদের জমজ বোন পার্বতী পাতিলের ভূমিকা অপভিনয় করেছিলেন) ভাল বন্ধু।


title: হ্যারি পটার চলচ্চিত্র সিরিজের কুশীলবদের তালিকা

text: যুক্তরাজ্য এর অধিকাংশ স্বনামধন্য অভিনেতা ও অভিনেত্রী, হ্যারি পটার সিরিজের বিভিন্ন চরিত্রে অভিনয় করেছেন। এ সিরিজে আমেরিকান কোন অভিনেতা ও অভিনেত্রী অভিনয় করেননি। কারণ রাউলিং চেয়েছিলেন, হ্যারি পটার চলচ্চিত্র সিরিজটা সম্পূর্ণভাবেই ব্রিটিশ হোক। তবে আয়ারল্যান্ডের অনেক অভিনেতা ও অভিনেত্রীও এই সিরিজে অভিনয় করেছেন।


title: এমা ওয়াটসন

text: এমা শার্লট ডিউয়ার ওয়াটসন (; জন্ম: ১৫ এপ্রিল, ১৯৯০) একজন বিখ্যাত ব্রিটিশ অভিনেত্রী ও মডেল, যিনি এমা ওয়াটসন নামেই বেশি পরিচিত। তিনি বিশ্বব্যাপী অত্যন্ত জনপ্রিয় হ্যারি পটার চলচ্চিত্রের হারমায়োনি গ্রেঞ্জারের চরিত্রে অভিনয় করে সবিশেষ খ্যাতি অর্জন করেছেন। ওয়াটসন নয় বছর বয়সে এই চরিত্রে প্রথম অভিনয় করেন। এর আগে তিনি বিদ্যালয়ের মঞ্চ নাটকে অভিনয় করেছিলেন। ২০০১ থেকে ২০০৯ পর্যন্ত ওয়াটসন হ্যারি পটারকে ঘিরে ধারাবাহিকভাবে ছয়টি চলচ্চিত্রে অভিনয় করেন। এসব চলচ্চিত্রে তার যোগ্য সহকর্মী ছিলেন ড্যানিয়েল র‌্যাডক্লিফ এবং রুপার্ট গ্রিন্ট। এছাড়াও তিনি হ্যারি পটার ধারাবাহিকের শেষ চলচ্চিত্র "হ্যারি পটার অ্যান্ড দ্য ডেথলি হ্যালোসেও" অভিনয় করেছেন। হ্যারি পটার চলচ্চিত্রে অভিনয় করে একাধিক আন্তর্জাতিক পুরস্কার অর্জনের পাশাপাশি এসব চলচ্চিত্রে অভিনয়ের মাধ্যমে ১০ মিলিয়ন পাউন্ডেরও বেশি আয় করেন। ২০০৯ সালে তিনি প্রথমবারের মত মডেলিং করেন।


text: চলচ্চিত্রসমূহে যুক্তরাজ্য ও আয়ারল্যান্ডের অনেক বিখ্যাত অভিনেতা ও অভিনেত্রীরা অভিনয় করেছেন। এদের মধ্যে উল্লেখযোগ্য হলেন হেলেনা বনহাম কার্টার, জিম ব্রডবেন্ট, রোবি কলট্রেন, ওয়ারউইক ডেভিস, র‌্যালফ ফাইনেস, মাইকেল গ্যাম্বন, ব্রেন্ডন গ্লিসন, রিচার্ড গ্রিফিথস, রিচার্ড হ্যারিস, জন হার্ট, জেসন আইজ্যাকস, গ্যারি ওল্ডম্যান, মিরান্ডা রিচার্ডসন, অ্যালান রিকম্যান, ফায়োনা শ, ম্যাগি স্মিথ, টিমথি স্পল, ইমেল্ডা স্টনটন, ডেভিড থেউলিস, এমা থম্পসন, জুলি ওয়াল্টার্স এবং মার্ক উইলিয়ামস প্রমুখ। এদের মধ্যে ১৬ জন অভিনেতা ও অভিনেত্রী একই চরিত্রে সিরিজের প্রত্যেকটি চলচ্চিত্রে অভিনয় করেছেন।


title: ড্যানিয়েল র‌্যাডক্লিফ

text: ২০০০ সালে প্রযোজক ডেভিড হেম্যান ব্রিটিশ লেখিকা জে. কে. রাউলিং-এর জনপ্রিয় "হ্যারি পটার অ্যান্ড দ্য ফিলোজফার'স স্টোন" উপন্যাস অবলম্বনে নির্মিত চলচ্চিত্রটির নামভূমিকায় অভিনয় করার জন্য র‍্যাডক্লিফকে একটি অডিশনে ডেকে পাঠান। রাউলিং এই চরিত্রটিতে রূপ দেওয়ার জন্য একজন অপরিচিত ব্রিটিশ অভিনেতা খুঁজছিলেন। চলচ্চিত্রটির পরিচালক ক্রিস কলম্বাস বলেন, তিনি "ডেভিড কপারফিল্ড" চলচ্চিত্রের শিশু অভিনেতাটির একটি ভিডিও দেখে ভেবেছিলেন, "আমি তো এই রকমই চাইছি। এই হল হ্যারি পটার"। Eight months later, and after several auditions, Radcliffe was selected to play the part. রাউলিং-ও পচিচালকের এই নির্বাচনটিকে সমর্থন করে বলেন, "আমি মনে করি, ক্রিস কলম্বাস এর চেয়ে ভালো হ্যারি খুঁজে পেতেন না।" র‍্যাডক্লিফের বাবা-মা প্রথম দিকে প্রস্তাবটি প্রত্যাখ্যান করেছিলেন। কারণ, তাঁদের বলা হয়েছিল এই চলচ্চিত্র ধারাবাহিকে আরও ছ'টি ছবি নির্মিত হবে এবং সেগুলির শ্যুটিং হবে লস এঞ্জেলসে। তার পরিবর্তে ওয়ার্নার ব্রাদার্স র‍্যাডক্লিফকে দু'টি ছবির সঙ্গে চুক্তিবদ্ধ হওয়ার প্রস্তাব দেন এবং এই ছবিদু'টির শ্যুটিং যুক্তরাজ্যেই হবে বলে জানান।


title: হ্যারি পটার অ্যান্ড দ্য ফিলোসফার্স স্টোন (চলচ্চিত্র)

text: ছবিটি নির্মাণের আগে রাউলিং শর্ত দিয়েছিলেন যে, অভিনেতা অভিনেত্রীদেরকে ব্রিটিশ বা আইরিশ হতে হবে। সুসি ফিগিস কাস্টিং ডাইরেক্টর হিসেবে নিয়োগলাভ করেন। প্রধান তিন চরিত্র হ্যারি, রন ও হারমায়োনির জন্য উন্মুক্ত কাস্টিং প্রতিযোগিতার আয়োজন করা হয়, শুধুমাত্র ব্রিটিশ শিশুরাই এতে অংশ নিতে সক্ষম হয়। ২০০০ সালের ৮ আগস্ট ড্যানিয়েল র‌্যাডক্লিফ, রুপার্ট গ্রিন্ট ও এমা ওয়াটসনকে নির্বাচিত করা হয় যথাক্রমে হ্যারি, রন ও হারমায়োনির চরিত্রে অভিনয় করার জন্য।


title: ড্যানিয়েল র‌্যাডক্লিফ

text: ড্যানিয়েল জেকব র‌্যাডক্লিফ (ইংরেজি: Daniel Jacob Radcliffe (জন্ম ২৩ জুলাই, ১৯৮৯) হলেন একজন ইংরেজ অভিনেতা। তিনি হ্যারি পটার চলচ্চিত্র ধারাবাহিকে হ্যারি পটার চরিত্রে অভিনয়ের জন্যই সমধিক পরিচিত। মাত্র ১৯৯৯ সালে ১০ বছর বয়সে বিবিসি ওয়ানের "ডেভিড কপারফিল্ড" টেলিভিশন চলচ্চিত্রে অভিনয়ের মাধ্যমে তাঁর অভিনয় জীবনের সূত্রপাত ঘটেছিল। এরপর প্রেক্ষাগৃহে মুক্তিপ্রাপ্ত তাঁর প্রথম ছবিটি ছিল "দ্য টেলর অফ পানামা" (২০০১)। ১১ বছর বয়সে তিনি "হ্যারি পটার" চলচ্চিত্র ধারাবাহিকের প্রথম ছবিটিতে কেন্দ্রীয় চরিত্রে অভিনয় করেন এবং তারপর দশ বছর ধরে সেই ধারাবাহিকে হ্যারি পটারের ভূমিকায় অভিনয় করে খ্যাতি অর্জন করেন। এই সিরিজের অষ্টম ও সর্বশেষ ছবিটি মুক্তিলাভ করেছিল ২০১১ সালে।


title: হ্যারি পটার (চলচ্চিত্র ধারাবাহিক)

text: "হ্যারি পটার" সিরিজের চলচ্চিত্রগুলো বিপণন করেছে ওয়ার্নার ব্রাদার্স পিকচার্স এবং প্রযোজনা করেছেন ডেভিড হেয়ম্যান। এছাড়া সবগুলো চলচ্চিত্রে প্রধান তিন চরিত্র হ্যারি পটার, রন উইজলি এবং হারমায়োনি গ্রেঞ্জার এর ভূমিকায় অভিনয় করেছে তিন উদীয়মান তারকা, ড্যানিয়েল র‌্যাডক্লিফ, রুপার্ট গ্রিন্ট এবং এমা ওয়াটসন। "হ্যারি পটার" সিরিজটি বর্তমানে সারাবিশ্বের তরুণদের একটি আইকনে পরিণত হয়েছে এবং ইতোমধ্যেই সিরিজটি সর্বকালের সবচেয়ে ব্যবসা সফল চলচ্চিত্র সিরিজ হিসেবে প্রতিষ্ঠিত হয়েছে। এখন পর্যন্ত "হ্যারি পটার" প্রায় ৬ বিলিয়ন ডলার আয় করেছে এবং সর্বোচ্চ আয়কারী ৩০ টি চলচ্চিত্রের তালিকায় "হ্যারি পটার" সিরিজের প্রত্যেকটি ছবি রয়েছে।


title: এমা ওয়াটসন

text: ১৯৯৯ সালে "হ্যারি পটার অ্যান্ড দ্য ফিলোসফার্স স্টোনের" চিত্রগ্রহণ শুরু হয়। ব্রিটিশ লেখিকা জে কে রাউলিং রচিত জনপ্রিয় উপন্যাস অবলম্বনে এই চলচ্চিত্রটি নির্মিত হয়েছিল। নির্মাতা সংস্থা অক্সফোর্ডের স্টেজকোচ থিয়েটার আর্টসের এক শিক্ষকের মাধ্যমে এমা ওয়াটসনের খোঁজ পায়। তারা ওয়াটসনের আত্মবিশ্বাসে অভিভূত হয়ে যান। আটবার অডিশনের পর চলচ্চিত্রটির প্রযোজক ডেভিড হেম্যান বলেন যে, ওয়াটসন এবং তার সহকর্মী অভিনেতা ড্যানিয়েল র‌্যাডক্লিফ ও রুপার্ট গ্রিন্ট যথাক্রমে হারমায়োনি গ্রেঞ্জার, হ্যারি পটার ও রন উইজলি চরিত্রে অভিনয় করবে। জে কে রাউলিং ওয়াটসনকে তার প্রথম যোগ্যতা পরীক্ষাতেই সমর্থন করেছিলেন।


text: "হ্যারি পটার" চলচ্চিত্র সিরিজের কুশীলবদের তালিকা হল জে. কে. রাউলিং রচিত হ্যারি পটার সিরিজের চলচ্চিত্র সমূহে অভিনয় করা অভিনেতা ও অভিনেত্রীদের একটি তালিকা। যখন হ্যারি পটার, রন উইজলি ও হারমায়োনি গ্রেঞ্জার চরিত্র তিনটিতে অভিনয়ের জন্য ড্যানিয়েল র‌্যাডক্লিফ, রুপার্ট গ্রিন্ট ও এমা ওয়াটসনকে নির্বাচিত করা হয়, তখন তারা কার্যত অপরিচিত ছিল।


title: নিউক্লিয়ার ব্ল্যাস্ট রেকর্ডস

text: নিউক্লিয়ার ব্ল্যাস্ট রেকর্ডস হল একটি স্বাধীন রেকর্ড লেবেল ও ডাক যোগে অ্যালবাম পাঠানোর প্রতিষ্ঠান যার অফিস আছে জার্মানি, আমেরিকা ও ব্রাজিলে। ১৯৮৭ সালে জার্মানির মারকুস স্টেইজার এটা প্রতিষ্ঠা করেন। প্রাথমিকভাবে তারা শুধু হার্ডকোর পাঙ্ক অ্যালবাম বের করলেও তারা পরে মেলোডিক ডেথ মেটাল, গ্রিন্ডকোর, পাওয়ার মেটাল, ব্ল্যাক মেটাল ও উৎসর্গকৃত অ্যালবাম বের করা শুরু করে। নিউক্লিয়ার ব্ল্যাস্টকে মেটাল ধারার উপরের দিকের অ্যালবাম বলে মনে করা হয়। তাদের সবচেয়ে সফল শিল্পীরা হলেন টেস্টামেন্ট, এক্সোডাস, মনেমিক, ব্ল্যাইন্ড গার্ডিয়ান, সয়েলওয়ার্ক, ইন ফ্লেমস, মেশুজ্ঞাহ, ডিমু বরগীর, নাইল, ডেথ, বেহেমথ,এপিকা,ইলুভেইতি, ইকুইলিব্রিয়াম, নাইটউইশ ও ওভারকিল।


title: নিউক্লিয়ার ব্ল্যাস্ট রেকর্ডস

text: চার সপ্তাহের জন্য ১৯৮৭ সালে সারা আমেরিকা ঘুরে মারকুস স্টেইজার দেখতে পেলেন তার প্রিয় ব্যান্ড ব্ল্যাস্টের জনপ্রিয়তা। এই লেবেলের নাম শুরুতে শুধুমাত্র ব্ল্যাস্ট নামে ছিল। পরে তা নিউক্লিয়ার ব্ল্যাস্ট নামে পরিবর্তিত হয়। এই লেবেল আমেরিকার কিছু হার্ডকোর ব্যান্ডের মিক্সড অ্যালবাম প্রথম প্রকাশনা হিসেবে বাজারে ছাড়ে যা ১ বছরে ১০০০ কপির মতো বিক্রি হয়। পরে তারা গ্রিন্ডকোর ব্যান্ডের একটি মিক্সড অ্যালবাম বাজারে ছাড়ে যা ৩০০০০ কপি বিক্রি হয়। ১৯৯০-এর দশকের প্রথম দিকে ইউরোপের আন্ডারগ্রাউন্ডে ব্ল্যাক মেটাল জনপ্রিয় হয়ে ওঠে। নিউক্লিয়ার ব্ল্যাস্ট তখন ডিমু বরগীর ও ডিসসেকশন ব্যান্ডের সাথে চুক্তি করে যা এখনো আছে। ১৯৯৭ সালের শেষের দিকে তাদের ছিল ২০ জন কর্মচারী ও তারা ডাকযোগে ৫০টি দেশে তাদের ক্যাটালগ পাঠায়। ১৯৯০-এর দশকের শেষের দিকে ও ২০০০-এর দশকের প্রথম দিকে তারা পাওয়ার মেটালে আগ্রহী হয়ে ওঠে। তারা হ্যালোইন ও হ্যামারফল ব্যান্ডের সাথে চুক্তিবদ্ধ হয়। সুইডিশ ব্যান্ড মেশুগাহ প্রথম নিউক্লিয়ার ব্ল্যাস্ট ব্যান্ড যারা বিলবোর্ডে চলে আসে ১৬৫তম স্থানে তাদের অ্যালবাম নাথিংকে নিয়ে। এই ব্যান্ডকে নিয়ে রোলিং স্টোন ম্যাগাজিনও নিবন্ধ লেখা শুরু করে। ২০০৭ সালে নিউক্লিয়ার ব্ল্যাস্ট তাদের ২০ বছর পূর্তি উপলক্ষে ২টি ডিস্কের একটি অ্যালবাম বের করে। এতে অনেক নামী দামী মেটাল শিল্পীরা গান পরিবেশন করেন।


title: বিলবোর্ড হট ১০০

text:
বিলবোর্ড হট ১০০ হচ্ছে মার্কিন যুক্তরাষ্ট্রে একক সঙ্গীত শিল্পের মান রেকর্ড চার্ট, বিলবোর্ড পত্রিকা দ্বারা প্রকাশিত সাপ্তাহিক। চার্টের তালিকাগুলি বিক্রয় (শারীরিক এবং ডিজিটাল), রেডিওতে প্রকাশ এবং অনলাইন স্ট্রিমিং উপর ভিত্তি করে তৈরি করা হয়।
সাপ্তাহিক বিক্রয় সময় মূলত সোমবার থেকে রবিবার, যখন নিলসেন ১৯৯১ সালে বিক্রয় চালনা শুরু করেন, কিন্তু জুলাই ২০১৫ থেকে শুক্রবার পর্যন্ত বৃহস্পতিবারে এটি পরিবর্তন করা হয়। রেডিও এয়ারপ্লে, যা বিক্রির পরিসংখ্যান এবং স্ট্রিমিং ডেটার মতো নয়, একটি বাস্তব সময়ের ভিত্তিতে সহজেই পাওয়া যায় , এবং একটি সোমবার থেকে রবিবার চক্র (পূর্বে বুধবার থেকে মঙ্গলবার) উপর ট্র্যাক হয়। মঙ্গলবার বিলবোর্ডে একটি নতুন চার্ট কম্পাইল করা হয় এবং আনুষ্ঠানিকভাবে জনসাধারণের কাছে মুক্তি দেয়। উদাহরণ:
হিট ১০০ এর প্রথম নম্বর একক গান ছিল রিকি নেলসন এর "পোর্ট লিটল ফোল" ৪ই জুলাই, ১৯৫৮ সালে। জুলাই ২৯, ২০১৭ সালের ২9 জুলাই শেষ হওয়া এই সপ্তাহের জন্য হট ১০০ এর সংখ্যা ছিল ১,০৬৫ টি। বর্তমান সংখ্যার এক নম্বরে থাকা গান হল "ডেসপাসিতো" যেটি লুইস ফনসি এবং ড্যাডি ইয়্যাঙ্কি, জাস্টিন বিবার উপস্থাপনা করেছেন।


title: নর্থ বাই নর্থওয়েস্ট

text: "রজার থর্নহিল" ম্যানহাটনের ম্যাডিসন এভিনিউয়ের এক বিজ্ঞাপন ব্যবসায়ী যাকে ভুল করে "জর্জ ক্যাপলান" নামক সরকারি এজেন্ট হিসেবে চিহ্নিত করে দেশের গুরুত্বপূর্ণ এক মাইক্রোফিল্ম পাচারকারী দল। দলের দুই এজেন্ট তাকে আটক করে নিউ ইয়র্ক সিটির এক প্লাজা হোটেল থেকে "লেস্টার টাউনসেন্ডের" বাড়িতে ধরে নিয়ে আসে। টাউনসেন্ড পরিচয় দানকারী এক লোক সেখানে তাকে জিজ্ঞাসাবাদ করে। কিন্তু সে বারবার ক্যাপলান নয় বলে দাবী করতে থাকে। টাউনসেন্ড নামে পরিচয় দানকারী এই ব্যক্তি প্রকৃতপক্ষে "ফিলিপ ভ্যানডেম" যে পাচারকারী দলের প্রধান। ভ্যানডেম ক্যাপলান মনে করেই বোধ হয় থর্নহিলকে মেরে ফেলার নির্দেশ দেয়। এজেন্টরা তাকে জোর করে প্রচুর পরিমাণ বৌরবন হুইস্কি খাইয়ে চুরি করা গাড়িতে উঠিয়ে দুর্গম রাস্তায় ছেড়ে দেয় যাতে মাতাল অবস্থায় দুর্ঘটনা মৃত্যু বলে চালিয়ে দেয়া যায়। কিন্তু মারা না গিয়ে সে পুলিশের হাতে ধরা পড়ে।


ইন্টারন্যাশনাল ক্যাম্পেইন টু অ্যাবোলিশ নিউক্লিয়ার উইপন্স (সংক্ষেপে আইক্যান নামেও ডাকা) হল বিশ্বব্যাপী নাগরিক সমাজের একটি জোট যারা নিরবচ্ছিন্নভাবে নিউক্লিয়ার উইপন্স প্রহিবিশন টিটিতে সকলের আনুগত্য এবং পূর্ণ বাস্তবায়নের জন্য কাজ করছে। এই আন্দোলনটি এই অস্ত্র চুক্তি নিয়ে আইক্যান ২০০৭ সালে চালু হয় এবং ২০১৭ পর্যন্ত ১০১টি দেশে এর ৪৬৮টি সহযোগী সংস্থা রয়েছে।


title: স্ট্রাটেজিক ফোর্সেস কম্যান্ড

text: ভারতের স্ট্রাটেজিক ফোর্সেস কম্যান্ড বা স্ট্রাটেজিক নিউক্লিয়ার কম্যান্ড দেশের নিউক্লিয়ার কম্যান্ড অথরিটির (এনসিএ) একটি অংশ। ভবিষ্যতের জন্য রক্ষিত দেশের পরমাণু অস্ত্রসম্ভারের সুপরিকল্পিত কৌশলগত ব্যবহারের দায়িত্ব এই সংস্থার উপর অর্পিত। ২০০৩ সালের ৪ জানুয়ারি এই সংস্থা স্থাপিত হয়।


title: বিশ্ব সিরিজ ক্রিকেট

text:
নিউজিল্যান্ডের প্রধান প্রশাসক ওয়াল্টার হ্যাডলি শুরুরদিকে সমঝোতা আনয়ণে চেষ্টা চালিয়েও ব্যর্থ হন। এখন তিনি নভেম্বরে নিজ দেশে সংক্ষিপ্ত সফর আয়োজনে ডব্লিউএসসিকে কোন বাঁধা দেননি।
এছাড়াও, স্বীয় পুত্র ও কিউইদের সেরা খেলোয়াড় রিচার্ড হ্যাডলিকে ডব্লিউএসসিতে অংশগ্রহণের উপর বাঁধা-নিষেধ আরোপ করেননি। বর্ণবৈষম্যবাদের দায়ে নিষিদ্ধ ঘোষিত দক্ষিণ আফ্রিকার সরকারের কারণে দলের খেলোয়াড়ের বিশ্বের সেরা ক্রিকেটারদের সাথে খেলবে। কেউ কেউ দাবী করেন যে, ডব্লিউএসসিতে কিছু খেলোয়াড় তুলনান্তে সেরা খেলা উপহার দিয়ে দক্ষিণ আফ্রিকাকে বিশ্বের সেরা দলে নিয়ে যেতে উদগ্রীব।


title: মার্ক নফ্‌লার

text: নফ্‌লার একজন আঙুলশৈলী গিটারবাদক এবং "রোলিং স্টোন" ম্যাগাজিনের সর্বকালের সর্বশ্রেষ্ঠ ১০০ গিটারবদকে মধ্যে ২৭তম স্থান অর্জন করেন। নফ্‌লার এবং ডায়ার স্ট্রেইট্‌স-এর একত্রে এযাবৎ ১২০ মিলিয়নের বেশি অ্যালবাম বিক্রি হয়েছে। চারবারের গ্র্যামি পুরস্কার বিজয়ী নফ্‌লার এছাড়াও জিতেছেন এডিসন পুরস্কার, স্টেইজার পুরস্কার এবং আইভর নোভেলো পুরস্কার, পাশাপাশি যুক্তরাজ্য বিশ্ববিদ্যালয় থেকে সঙ্গীতের উপর তিনটি সম্মানসূচক ডক্টরেট ডিগ্রী অর্জন করেছেন।


title: ইন্টারন্যাশনাল ক্যাম্পেইন টু অ্যাবোলিশ নিউক্লিয়ার উইপন্স

text: আইক্যান ১০১টি দেশের ৪৬৮টি সহযোগী সংস্থা নিয়ে গঠিত। ক্যাম্পেইনটির মূল দল সুইজারল্যান্ডের জেনেভায় অবস্থান করে এবং সেখান থেকে তাদের কাজ পরিচালনা করে।


title: স্টেক

text: নিউজিল্যান্ডে বিফ+ল্যাম্ব কর্পোরেশনের পক্ষ থেকে এক দশকের জন্য "আদি স্টেক" এর প্রতিযোগিতা চালু করা হয়েছে। এটির মূল উদ্দেশ্য "দেশের সবচেয়ে নরম এবং সুস্বাদু সিরলইন স্টেক" খুঁজে বের করা। প্রতিযোগীদের বিচারের মাপকাঠি হিসেবে ধরা হয় "নমনীয়তা, পিএইচ, মার্বেলিং এবং শতকারা রান্নার ক্ষতি",তবে শুধুমাত্র কৃন্তন বল (কোমলতার অনুভূতির সাথে সম্পর্কযুক্ত) স্বাদের যোগ্যতা নির্ধারণ করে, এর মধ্য দিয়ে একটি প্যানেল বিজয়ী নির্ধারণ করে। পিএইচটি কেবলমাত্র প্রতিযোগীদের বাতিল করার জন্য ব্যবহার করা হয় এবং যে কোন পর্যায়ে প্রতিযোগিতার ফলাফলের উপর 'মার্বেলিং' বা 'শতকরা রান্নার ক্ষতি' এর কোন প্রভাব নেই। এর সমান্তরালে প্রতিযোগিতায় তারা ভেড়ার বাচ্চা পায়ে "গ্ল্যামিজ" পরায়, এটি প্রতিযোগীদের র্যাঙ্কিংয়ের করার জন্য ধাপ।


title: ডিডো

text: ডিডো ১৯৭১ সালের ২৫শে ডিসেম্বর জন্মগ্রহণ করেন ফ্লোরিয়ান ক্লাউড ডা বোনেভিল্লে আর্মস্ট্রং নামে লন্ডনের কিংস্টোনে। তার মা ক্লারি ছিলেন একজন ফেঞ্চ কবি ও বাবা উইলিয়াম ও মেরি আর্মস্টং ছিলেন আইরিশ প্রকাশক ও সাবেক ব্যবস্থাপনা পরিচালক সিডজউইক এ্যান্ড জ্যাকশনের। ডিডো হলো তার মঞ্চের নাম বা ডাক নাম।


title: ড্যানিয়েল ডিফো

text:
ড্যানিয়েল ডিফো (; বয়সকাল ১৬৬০২৪শে এপ্রিল ১৭৩১),
জন্মেছেন ড্যানিয়েল ফো, একজন ইংরেজ ব্যবসায়ী, লেখক, সাংবাদিক, প্যাম্ফলেট রচয়িতা এবং গোয়েন্দা, "রবিনসন ক্রুশো উপন্যাসের" জন্য সবচেয়ে বেশী জনপ্রিয় ছিলেন. ইংরেজি উপন্যাসের প্রথম প্রস্তাবক হয়ে, স্যামুয়েল রিচার্ডসনসহ অন্যান্যদের সাথে ব্রিটিশ ধরণটি জনপ্রিয় করে তুলতে সাহায্য করে এবং ইংরেজি উপন্যাসের প্রবক্তাদের মধ্যে একজন হয়ে ডিফো অনেক উল্লেখযোগ্য ব্যক্তিত্বে পরিণত হন।তিনি ছিলেন একজন ব্যক্তিত্বভিত্তিক এবং বহুমুখী লেখক,রাজনীতি, অপরাধ, ধর্ম, বিবাহ, মনোবিদ্যা এবং অতিপ্রাকৃতিকসহ বিভিন্ন বিষয়ে উত্‍পাদন করেছেন পাঁচশ'রও অধিক বই, পাম্ফ্লেট এবং সাময়িকী।তিনি আবার একজন অর্থনৈতিক সাংবাদিকত্বের প্রবর্তকও.


title: ড্যানিয়েল ডিফো

text:
ড্যানিয়েল ফো'র (তাঁর প্রকৃত নাম) জন্মস্থান সম্ভবত প্যারিশে অবস্থিত ফোরস্ট্রিট,লন্ডন. পরবর্তীতে ডিফো তার নামের সঙ্গে "ডি(De)" যোগ করেন এবং এ উপলক্ষে ডি ব্যিউ ফক্সের পরিবার থেকে অবতরণ দাবি করেন। তাঁর জন্মস্থান এবং জন্মতারিখ অনির্দিষ্ট এবং বিভিন্ন উত্‍স বলে ১৬৫৯-১৬৬২,এদের মধ্যে ১৬৬০ সবচেয়ে বেশী উপযুক্ত।তার বাবা জেমস ফো একজন সফল মেদবিক্রেতা এবং একজন সদস্য ছিলেন।ডিফোর প্রথম জীবনে,তিনি ইংরেজি ইতিহাসের কিছু অস্বাভাবিক ঘটনার অভিজ্ঞতা লাভ করেছেন: ১৬৬৫ সালে, ৭০,০০০ মানুষ আক্রান্ত হয়েছিল , এবং পরবর্তী বছর,লন্ডনের মহাঅগ্নিকান্ড lজ্বালিয়ে দেয়নি শুধু ডিফোর এবং তাঁর দুটি প্রতিবেশীর ঘর. ১৬৬৭ সালে, যখন তিনি সম্ভবত সাত বছর বয়সী, একটি ডাচ নৌবহর থামেস নদী দিয়ে মেডওয়ের দিকে এবং শহরে করে।তাঁর দশ বছর বয়সে তার মা এনি মারা যান।
ডর্কিং, সুরেই এ অবস্থিত পিক্সাম লেনের দ্যা রেভ জেমস ফিশার্স বোর্ডিং স্কুলে ডিফো পড়াশোনা করেন।. তার মা বাবা ছিলেন প্রেজবিটেরিয়ান ভিন্নমতাবলম্বী, এবং এছাড়াও ১৪ বছর তিনি চার্লস মর্টন দ্বারা চালিতলন্ডনের নিউয়্যিংটন গ্রীনে অবস্থিত তে লেখাপড়া করেন, এবং তিনি বিশ্বাসানুযায়ী নিউয়্যিংটন গ্রীন ইউনাইটেরিয়ান চার্চএ গমন করতেন। এই সময়ে, যাঁরা ইংল্যান্ডের গির্জা ইংল্যান্ড ইংল্যান্ডের গীর্জার বাইরে প্রার্থনা করা পছন্দ করত তাদের ইংরেজ সরকার নিপীড়ন করত।


title: ডিডো

text: ডিডো ফ্লোরিয়ান ক্লাউড ডা বোনেভিল্লে ওমেরি আর্মস্ট্রং () একজন ইংলিশ গায়িকা ও সংগীত লেখিকা যিনি ডিডো নামেই বেশি পরিচিত। তার গান থ্যাঙ্ক ইউ এমিনেমের ২০০০ সালের জনপ্রিয় গান স্টানে ব্যবহার হোয়ার পর তিনি সারা বিশ্বে পরিচিত হয়ে ওঠেন। ১৯৯৯ সালে তার ডেব্যু অ্যালবাম নো এ্যাঞ্জেল প্রায় ২১ মিলিয়ন কপি বিক্রি হয় এবং বেশ কিছু পুরস্কার জিতে নেন তিনি। ২০০৩ সালে তার অ্যালবাম লাইফ ফর রেন্টও ব্যবসা সফল হয় এবং সারা বিশ্বে প্রায় ১২ মিলিয়ন কপি বিক্রি হয়। ২০০৮ সালে তার অ্যালবাম সেইফ ট্রিপ হোম সমালোচকদের কাছে প্রশংসিত হয়। বিলবোর্ড ২০০ তে তিনি ৯৮তম স্থানে চলে আসেন ঐ দশকের সফল শিল্পীদের তালিকাতে।


title: কাল তিওদোর দ্রায়া

text: দ্রায়া ১৮৮৯ সালের ৩রা ফেব্রুয়ারি ডেনমার্কের কোপেনহেগেনে জন্মগ্রহণ করেন। তিনি জোসেফিন বের্নহার্দিন নিলসন নামে অবিবাহিত স্ক্যানীয় পরিচারিকা ও তার মনিব জেন ক্রিশ্চিয়ান তর্পের বিবাহ বহির্ভূত সম্পর্কে তার জন্ম হয়। তর্প ছিলেন সুইডেনে বসবাসকারী ডেনীয় কৃষক। তার জন্মের পর তর্প দত্তক গ্রহীতার খোঁজ করেন। দ্রায়া প্রথম দুই বছর একটি অনাথালয়ে কাটান। পরে কাল তিওদোর দ্রায়া নামে এক মুদ্রাঙ্কণবিদ ও তার স্ত্রী ইঙ্গার মারি (জন্মনাম: ওলসেন) তাকে দত্তক নেয়। তার দত্তক গ্রহণকারী পিতার নামে তার নামকরণ করা হয়। ডেনীয় রীতি অনুসারে নামের সাথে "সিনিয়র" বা "জুনিয়র" যুক্ত করে দুজনকে আলাদা করার বিধান নেই।


title: ডিডো

text: ডিডো থ্রনহিল প্রাথমিক স্কুল, ওয়েস্টমিনিস্টার স্কুল, সিটিওব লন্ডন গার্লস স্কুলে পড়াশোনা করেন। মাত্র ৫ বছর বয়সে তিনি স্কুলে একটি রেকর্ডার চুরি করেন। তারপর লন্ডনের গিল্ডহোল স্কুল অব মিউজিক এ্যান্ড ড্রামাতে তার বাবা-মা তাকে ভর্তি করে দেন। সেখানে তিনি পিয়ানো, ভায়োলিন ও রেকর্ডার বাজাতে শেখেন। তিনি ইউনিভার্সিটি অব লন্ডনে আইন পড়তে ভর্তি হন। তবে পড়া শেষ করার আগেই তিনি গানের জীবনে ব্যস্ত হয়ে পড়েন ও আর পড়াশোনা এগিয়ে নেননি। ১৯৯৯ সালে তার নো এ্যাঞ্জেল অ্যালবাম প্রকাশের পর প্রচারণার কাজে ডিডো অনেক সফর করেন এবং তারপর তার প্রেমিক বিনোদন আইনজীবি বব পেইজের সাথে দীর্ঘ ৭ বছরের সম্পর্ক চুকিয়ে ফেলেন। তার এই বিচ্ছেদকে তিনি বলেন সব দিক থেকে মুক্ত মানুষ হওয়া ও শুধু বন্ধু হয়ে থাকা।নো অ্যাঞ্জেল অ্যালবামের অনেক গান তাকে নিয়ে লেখা। ডিডোর মতে থ্যাঙ্ক ইউ গানটি তার বিচ্ছেদের পরে অনেকটা পাগলামি ধরনের হয়ে ওঠে সেসময় ।ডিডো আর্সেনাল এফ সির একজন পাড় ভক্ত ও বাবার সাথে স্টেডিয়ামে যেয়ে খেলা দেখেন। তিনি সংক্ষিপ্ত ডেটও করেছেন আর্সেনালের খেলোয়াড় সোল ক্যাম্পবেলের সাথে।


title: লিওনার্দো ডিক্যাপ্রিও

text: লিওনার্দো ডিক্যাপ্রিও ১৯৭৪ সালের ১১ই নভেম্বর ক্যালিফোর্নিয়ার হলিউডে জন্মগ্রহণ করেন। তার বাবা জর্জ ডিক্যাপ্রিও ছিলেন একজন কমিক শিল্পী ও কমিক বই পরিবেশক এবং তা ইরমেলিন ছিলেন একজন আইন সচিব। তিনি তার বাবা-মায়ের একমাত্র সন্তান। ডিক্যাপ্রিওর বাবা ছিলেন ইতালীয় (নাপোলস) ও জার্মান (বাভারিয়া) বংশোদ্ভূত। ডিক্যাপ্রিওর নানা ভিলহেল্ম ইন্ডেনবার্কেন ছিলেন একজন জার্মান। তার নানী হেলেন ইন্ডেনবার্কেন ছিলেন একজন রুশ বংশোদ্ভূত জার্মান নাগরিক। রাশিয়ায় এক সাক্ষাৎকারে ডিক্যাপ্রিও নিজেকে অর্ধেক রুশ হিসেবে পরিচয় দেন এবং বলেন তার বাবা-মা দুই দিক থেকেই তিনি রুশ। ডিক্যাপ্রিওর বাবা-মা কলেজে পড়াকালীন পরিচিত হন এবং পরে বিয়ে করে ক্যালিফোর্নিয়ার লস অ্যাঞ্জেলেসে বসবাস করেন।


title: লিও ড্রাইডেন

text: জর্জ ড্রাইডেন হুইলার ১৮৬৩ সালের ৬ জুন লন্ডনে জন্মগ্রহণ করেন। তার পিতা জর্জ কিংম্যান হুইলার এবং মাতা সারাহ অ্যান (জন্মনাম: ফ্রোস্ট)। ১৮৯২ সালে তিনি তিনি গীতিমঞ্চের গায়িকা হান্নাহ চ্যাপলিনের (মঞ্চ নাম: লিলি হার্লি) সাথে পরিচিত হন। হান্নাহর পূর্ববর্তী সম্পর্কের ফলে তার এক পুত্র সিডনি এবং চার্লস চ্যাপলিন সিনিয়রের সাথে তার বিয়ের ফলে চার্লি চ্যাপলিন নামে অপর এক পুত্র জন্ম নেয়। চার্লি পরবর্তীতে বিখ্যাত কৌতুকাভিনেতা, চলচ্চিত্র অভিনেতা ও পরিচালক হন। চার্লস সিনিয়রের সাথে হান্নাহর বিচ্ছেদের পর তিনি ড্রাইডেনের সাথে সম্পর্কে জড়িয়ে পড়েন। এতে তাদের এক সন্তান জন্ম নেন। তাদের সন্তান জর্জ ড্রাইডেন হুইলার জুনিয়রও পরবর্তীতে অভিনয় ও পরিচালনার সাথে যুক্ত হন। ড্রাইডেন জুনিয়রের জন্মের ছয় মাস পর তারা আলাদা হয়ে যান এবং ড্রাইডেন তার পুত্রকে নিয়ে চলে যান। এতে করে হান্নাহর মানসিক অসুস্থতা দেখা দেয় এবং তাকে কেন হিল পাগলাগারদে ভর্তি করা হয়। এর ফলে হান্নাহর কর্মজীবন এখানেই সমাপ্ত হন। ১৯২০ এর দশকের পূর্বে হান্নাহ আর কখনো তার পুত্রের দেখা পান নি।


title: ওয়াল্ট ডিজনি

text: ওয়াল্ট ডিজনি ১৯০১ সালের ৫ ডিসেম্বর শিকাগোর পার্শ্ববর্তী হরমোজার ১২৪৯ ট্রিপ অ্যাভিনিউয়ে জন্মগ্রহণ করেন।}} তিনি তার পিতা এলিয়াস ডিজনি ও মাতা ফ্লোরার (জন্মনাম কল) চতুর্থ সন্তান। তার পিতা এলিয়াসের জন্ম কানাডা প্রদেশে। তার পিতামাতা আইরিশ বংশোদ্ভূত। তার মাতা জার্মান ও ইংরেজ বংশোদ্ভূত মার্কিন। ওয়াল্টের অন্য ভাইয়েরা হলেন হারবার্ট, রেমন্ড, রয় এবং তার ছোট বোন রুথের জন্ম হয় ১৯০৩ সালের ডিসেম্বরে। ১৯০৬ সালে যখন ডিজনির বয়স চার, তার পরিবার মিসৌরির মার্সেলিনে একটি খামারে চলে যান, সেখানে তার চাচা রবার্ট অল্প কিছুদিন পূর্বে একটি জমি ক্রয় করেছিলেন। মার্সেলিনে একজন অবসরপ্রাপ্ত ডাক্তারের ঘোড়ার ছবি আঁকার জন্য পারিশ্রমিক পাওয়ার পর ডিজনির অঙ্কনে আগ্রহ জন্মে। এলিয়াস সংবাদপত্রের গ্রাহক ছিলেন এবং ডিজনি প্রথম পাতায় রায়ান ওয়াকারের আঁকা কার্টুনের প্রতিলিপি আঁকতেন। ডিজনি জলরঙ ও ক্রেয়ন দিয়েও আঁকার দক্ষতা অর্জন করেন। তিনি টপেকার অ্যাটচিসনে সান্তা ফে রেলওয়ের পাশে থাকতেন এবং রেলগাড়ি প্রতি অনুরক্ত হয়ে পড়েন। ১৯০৯ সালের শেষের দিকে তিনি এবং তার ছোট বোন রুথ একসাথে মার্সেলিনের পার্ক স্কুলে যাওয়া শুরু করেন।


title: ব্রাদার রোনাল্ড ড্রাহোজাল

text: যুক্তরাষ্ট্রের ছোট্ট দ্বীপরাজ্য আইওয়ায় ফ্র্যাঙ্ক ও মেরি দম্পতির ঘরে ১৯৩৭ সালের ১ নভেম্বর জন্ম ব্রাদার রোনাল্ড ড্রাহোজালের। চার ভাই ও এক বোনের সংসার ছিল ব্রাদার রোনাল্ড ড্রাহোজালের। আশপাশের বিভিন্ন মানুষকে অকাতরে সাহায্য করছেন তার বাবা-মা। তাদের বাড়ির পাশেই বাস করত মাদকাসক্ত এবং দরিদ্র এক লোক। একবার বড়দিনের সময় চারদিকে উৎসবের আয়োজন চলছে। কিন্তু মাদকাসক্ত ওই ব্যক্তির ঘরে উৎসবের লেশমাত্র নেই। ছোট্ট শিশুপুত্রকে সঙ্গে নিয়ে মা মেরি গেলেন মাদকাসক্ত ব্যক্তির ঘরে তাঁকে উপহার দেয়ার জন্য। দিলেন নতুন কাপড়। উপহার পেয়ে লোকটির চোখমুখে কৃতজ্ঞতা আর হাসি যা পরে তাকে অনুপ্রাণিত করে মানুষের জন্য কিছু করার। পরবর্তী সময়ে তিনি বদলে দিয়েছেন শত শত মাদকাসক্ত মানুষের জীবন।


title: ইরান

text: খ্রিস্টপূর্ব ৬ষ্ঠ শতাব্দীতে বর্তমান ইরান ছিল বিশ্বের শ্রেষ্ঠ সাম্রাজ্য পারস্যের কেন্দ্র। প্রায় ২০০০ বছর ধরে এ অঞ্চলের অধিবাসীরা নিজেদের দেশকে "ইরান" নামে ডাকত। ইরান নামটি এই এলাকায় বসতি স্থাপনকারী আর্য গোত্রের নাম থেকে নেয়া। কিন্তু গ্রিকরা এই অঞ্চলকে "পার্সিস" (বর্তমান ইরানের ফার্স প্রদেশ) বলে ডাকত, এবং সেখান থেকে ইউরোপীয় ভাষায় এর নাম হয় "পার্সিয়া" , যা বাংলায় লিপ্যন্তর করা হয় "পারস্য" হিসেবে। ১৯৩৫ সালে ইরানের শাসক দেশটিকে কেবল "ইরান" বলে ডাকার অনুরোধ জানানোর পর থেকে এখন এই নামেই সারা বিশ্বে দেশটি পরিচিত। ১৫০১ সাল থেকে ১৯৭৯ সাল পর্যন্ত রাজতন্ত্রী ইরান হয় শাহ কিংবা রাজারা শাসন করতেন। ১৯৭৯ সালে ইরানী বিপ্লব গণঅভ্যুত্থানের মাধ্যমে রাজতন্ত্রের পতন ঘটায় এবং ইরানে একটি ইসলামী প্রজাতন্ত্র স্থাপন করে।


title: ইরানের জাতিগোষ্ঠী

text: ১৯৩৫ সাল পর্যন্ত ইরান পারস্য নামে পরিচিত ছিল, এই হিসাবে সকল ইরানিরা ফার্সি লোক হিসেবে বিবেচনা করা হয়। পারসিক শব্দটি এমন একটি জাতিগত গোষ্ঠীকে বুঝায় যারা তাদের জন্য ব্যবহৃত হয় যারা পারস্য ভাষায় কথা বলে এবং বর্তমানে ইরানসহ ইরান থেকে অন্য দেশে দেশান্তরিত হয়ে সে দেশে বসবাস করছেন তাদের।


title: পারস্য

text: পারস্য ইরানের প্রাচীন নাম। ১৯৩৫ সাল পর্যন্তও বহির্বিশ্বে ইরান "পারস্য" নামে পরিচিত ছিল, যদিও ইরানিরা বহুযুগ ধরে নিজেদের দেশকে ইরান নামেই ডেকে এসেছে।


title: ইরানের ইতিহাস

text: ইরান হল বিশ্বের প্রাচীনতম চলমান প্রধান সভ্যতার ভূমি, এতে খ্রিস্টপূর্ব ৭০০০ অব্দের ঐতিহাসিক ও নগর বসতির সন্ধান পাওয়া যায়। ইরানীয় উচ্চভূমির দক্ষিণ পশ্চিম ও পশ্চিম ভাগ প্রাচীন নিকট প্রাচ্য, প্রারম্ভিক ব্রোঞ্জ যুগের এলাম ও পরবর্তীকালে বিভিন্ন জাতি, যেমন কাসিতে, মানায়েন ও গুতিয়ানদের সাথে মিলিত হয়েছে। গেয়র্গ ভিলহেল্ম ফ্রিডরিখ হেগেল পারস্যদের "প্রথম ঐতিহাসিক ব্যক্তি" বলে অভিহিত করেন। মাদা জাতি খ্রিস্টপূর্ব ৮২৫ অব্দে ইরানকে জাতি ও সাম্রাজ্য হিসেবে একীভূত করে। মহান কুরুশের প্রতিষ্ঠিত হাখমানেশী সাম্রাজ্য (৫৫০-৩৩০ খ্রিস্টপূর্বাব্দ) হল প্রথম পারস্য সাম্রাজ্য। এই সাম্রাজ্যের ব্যপ্তি ছিল বলকান থেকে উত্তর আফ্রিকা ও মধ্য এশিয়া, যা তিনটি মহাদেশে বিস্তৃত ছিল এবং এর ক্ষমতার কেন্দ্রবিন্দু ছিল পার্সা। এটি এখন পর্যন্ত প্রতিষ্ঠিত সর্ববৃহৎ সাম্রাজ্য এবং প্রথম বৈশ্বিক সাম্রাজ্য। প্রথম পারস্য সাম্রাজ্য ইতিহাসের একমাত্র সভ্যতা যেখানে বিশ্বের ৪০ ভাগ লোকের সম্পৃক্ততা ছিল; ৪৮০ খ্রিস্টপূর্বাব্দে বিশ্বের ১১২.৪ মিলিয়নের প্রায় ৪৯.৪ মিলিয়ন লোক এই সভ্যতার সাথে সম্পৃক্ত ছিল। পরবর্তীকালে সেলুকসী, পার্থিয়ান ও সাসানীয় সাম্রাজ্য এই সাম্রাজ্যের স্থান দখল করে, যারা প্রায় ১,০০০ বছর ইরান শাসন করে এবং ইরানকে বিশ্বের অন্যতম ক্ষমতাধর অঞ্চল হিসেবে প্রতিষ্ঠিত করে। পারস্যের তুমুল প্রতিদ্বন্দ্বী ছিল রোমান সাম্রাজ্য ও এর উত্তরসূরি বাইজেন্টাইন সাম্রাজ্য।


title: ইরান

text: ৭ম শতাব্দীরে ইসলামের পারস্য বিজয়-পরবর্তী ইরানের ইতিহাস নিচে দেয়া হল। আরব মুসলিমেরা ৬৩৬ খ্রিস্টাব্দে পারস্য সাসানীয় সাম্রাজ্যে আক্রমণ শুরু করে। পরবর্তী ৫ বছরের মধ্যে তারা এলবুর্জ পর্বত ও কাস্পিয়ান সাগরের তীরবর্তী সমভূমি ব্যতীত সমগ্র ইরান করায়ত্ত করে। ৬৫১ সালে তারা সাসানিদ সাম্রাজ্যের পূর্ণ পতন ঘটাতে সক্ষম হয়। এর পর প্রায় দুই শতাব্দী ধরে ইরান আরব ইসলামিক সাম্রাজ্যের অধীনে থাকে। এসময় মূল ইরানের বাইরে বর্তমান পশ্চিম আফগানিস্তানের হেরাতেও এই সাম্রাজ্যের বিস্তার ঘটেছিল। ইসলামের খলিফারা প্রথমে মদীনা, ও পরবর্তীকালে সিরিয়ার দামেস্ক ও শেষ পর্যন্ত ইরাকের বাগদাদ থেকে ইরান শাসন করতেন। ৯ম শতাব্দীর শেষে এসে পূর্ব ইরানে স্বাধীন রাজ্যের আবির্ভাব ঘটে এবং ১১শ শতকের মাঝামাঝি সময়ে বাগদাদের আরব খলিফা ইরানের উপর নিয়ন্ত্রণ হারিয়ে ফেলেন।(বাংলা)


title: ইরান

text:
ইরান পৃথিবীর প্রাচীনতম কাল থেকে শুরু করে বর্তমান পর্যন্ত অস্তিত্বশীল বৃহৎ সভ্যতাগুলোর মধ্যে অন্যতম। ইরানের ইতিহাস হাজার হাজার বছরের যার সূচনা হিসেবে বলা যায় ইরানী প্লেট-এ অবস্থিত আজারবাইজানের Mannaean সভ্যতা। এর পর আসে জাবোলের শহর-ই-সোখতা এবং প্রাচীন জিরফ্ট সম্রাজ্য যা এলাম সম্রাজ্যএবং Achaemenid সাম্রাজ্য দ্বারা প্রতিস্থাপিত হয়। পরবর্তীতে আসে পার্সিয়ান এবং সাসানীয় সাম্রাজ্য যার পতনের মাধ্যমেই আধুনিক ইসলামী প্রজাতন্ত্রী ইরানের অভ্যুদয় ঘটে।
পৃথিবীর উত্তরাংশ থেকে আর্যদের আগমনের পূর্বেই ইরানী প্লেটে অনেক প্রাচীন এবং প্রযুক্তিগত দিক দিয়ে অগ্রগামী সভ্যতার অস্তিত্বের প্রমাণ পাওয়া যায় যদিও আর্য জাতির অনেক ইতিহাসই এখনও পর্যন্ত অনেক ঐতিহাসিকের কাছে অজানা রয়ে গেছে। প্রত্নতাত্ত্বিক গবেষণার ফলাফল অনুসারে পারস্যের ইতিহাসের সূচনা ধরা হয়েছে প্যালিওলিথিক যুগের মাঝামাঝি সময়ে অর্থাৎ আজ থেকে প্রায় ১০০,০০০ বছর আগে।


title: বিশ্বের ইতিহাস

text: পারসিক যুদ্ধগুলির পরে যে বিশৃঙ্খলার সৃষ্টি হয়, সেখান থেকে ম্যাসিডোনিয়া গ্রিসের কর্তৃত্বময় শক্তি হিসেবে আবির্ভূত হয়। আলেকজান্ডার ছিলেন এই রাজ্যের তরুণ রাজা। তিনি গ্রিক সেনাবাহিনীকে নেতৃত্ব দিয়ে আবার পারস্য আক্রমণ করেন এবং পারস্যসহ বিপুল আয়তনের ভূখন্ড জয় করেন। পারসিকরা বর্তমান ইরান অঞ্চলটিতে বাস করত। তাদের সাম্রাজ্য পূর্বে ভারতের প্রান্তসীমা থেকে পশ্চিমে বর্তমান তুরস্ক অঞ্চল পর্যন্ত বিস্তৃত ছিল। পারস্যের মহান সব রাজা, যেমন মহান কুরুশ, বিশাল ও দক্ষ সেনাবাহিনীর নিয়ন্ত্রণে ছিলেন। ৫৪৯ খ্রিস্টপূর্বাব্দে মহান কুরুশ লিডিয়া দখল করেন। ৫৩৯ খ্রিস্টপূর্বাব্দে পারসিকরা ব্যাবিলন তাদের নিয়ন্ত্রণে আনে। ৫২৬ খ্রিস্টপূর্বাব্দে পারস্যের রাজা কাম্বুজিয়া মিশর জয় করেন। ৫২১ থেকে ৪৮৬ খ্রিস্টপূর্বাব্দে পর্যন্ত ১ম দরিয়ুশ পারস্যের রাজা ছিলেন। তাঁকে “রাজাদের রাজা” বলা হত। তিনি সাম্রাজ্যের ভেতর দিয়ে বার্তা দ্রুত পাঠানোর জন্য সুন্দর সড়কব্যবস্থা তৈরি করেছিলেন। তিনি তারা সাম্রাজ্যকে সাত্রাপি নামক অনেকগুলি প্রদেশে বিভক্ত করেছিলেন। তিনি পর্সা বা পার্সেপোলিস নামের অসাধারণ সুন্দর রাজধানী শহর নির্মাণ করেন, যা বর্তমান যুগের ইরানের শিরাজ শহরের কাছে অবস্থিত। ৪৯৯ খ্রিস্টপূর্বাব্দ থেকে পারস্যের সাথে গ্রিকদের চরম শত্রুতা শুরু হয়। প্রথমে রাজা দরিয়ুশ এবং পরবর্তীতে রাজা ক্ষিয়র্শা গ্রিস দখলের চেষ্টা করে ব্যর্থ হন। ৪৮০ খ্রিস্টপূর্বাব্দে পারস্য তার বিশাল নৌবহর নিয়ে গ্রিস আক্রমণ করলেও সালামিসের যুদ্ধে তারা পরাজিত হয়।


title: ইরান-শ্রীলঙ্কা সম্পর্ক

text: পাকিস্তান এর রাজধানী ইসলামাবাদ এ অবস্থিত শ্রীলঙ্কার দূতাবাসের মাধ্যমে, ১৯৬১ সালে ইরান ও শ্রীলঙ্কার মধ্যে কূটনৈতিক সম্পর্ক স্থাপিত হয়। তবে সে সময় শ্রীলঙ্কার নাম ছিল "সিলন"। পরবর্তীতে ১৯৯০ সালের শ্রীলঙ্কা, ইরানের রাজধানী তেহরান-এ তাঁদের দূতাবাস স্থাপন করে। এর আগ পর্যন্ত, পাকিস্তানে, শ্রীলঙ্কার দূতাবাসের মাধ্যমেই এই দুই দেশের সম্পর্ক রক্ষিত ছিল। তবে ১৯৭৫ সালেই ইরান শ্রীলঙ্কায় তাঁদের দূতাবাস চালু করে। শ্রীলঙ্কার রাজধানী কলম্বোতে এই দূতাবাস অবস্থিত।


title: ইরাক

text: ইরাক বিশ্বের প্রাচীনতম সভ্যতা মেসোপটেমিয়ার জন্য সারা বিশ্বের বুকে গৌরবে মহীয়ান। টাইগ্রিস ও ইউফ্রেটিস (দজলা ও ফোরাত) নদীদ্বয়কে কেন্দ্র করে খ্রিস্টপূর্ব ৬০০০ বছর আগে গড়ে ওঠে এ সভ্যতা। বর্তমান আরব বিশ্বের ইরান, কুয়েত, তুরস্ক, সিরিয়া, জর্ডান, কুয়েত প্রভৃতি দেশের অংশবিশেষ এর অন্তর্ভুক্ত ছিল। প্রাক্তন সুমেরীয়, অ্যাসেরীয়, ব্যাবিলনীয় ও ক্যালডীয় সভ্যতা বৃহত্তর মেসোপটেমীয় সভ্যতারই বিভিন্ন পর্যায়। তবে বিশ্বব্যাপী মেসোপটেমীয় সভ্যতার কারণে ইরাকের মহিমা বর্তমান বিশ্বব্যবস্থায় অনেকটাই ম্রিয়মাণ। কারণ একদিকে রয়েছে ইরাকের বর্তমান দুর্বল অর্থনৈতিক কাঠামো, অন্যদিকে আল কায়েদা, আইএস সহ নানা জঙ্গিবাদী ও পরাশক্তি সমর্থনপুষ্ট নানা সরকার বিদ্রোহী গেরিলাগোষ্ঠীর অভ্যুদ্যয়। নব্বইয়ের দশক থেকেই মার্কিন যুক্তরাষ্ট্রের সঙ্গে বৈরিতার মাধ্যমেই মূলত দেশটির রাজনৈতিক স্থবিরতা শুরু হয়। ১৯৯০ সালে সাদ্দাম হোসেনের নেতৃত্বাধীন ইরাক কুয়েতে আগ্রাসন চালায় এবং কুয়েতকে ইরাকের ১৯তম প্রদেশ ঘোষণা করে। ইরাকের দখলদারি থেকে কুয়েতকে মুক্ত করার লক্ষ্যে মার্কিন নেতৃত্বে বহুজাতিক বাহিনী ইরাকের বিরুদ্ধে ২রা আগস্ট ১৯৯০ থেকে ২৮ ফেব্রুয়ারি ১৯৯১ সাল পর্যন্ত 'অপারেশন ডেজার্ট স্ট্রম' নামক অপারেশন পরিচালনা করে। এটি প্রথম উপসাগরীয় যুদ্ধ নামেও পরিচিত। এর প্রায় এক দশক পর ইরাকে মারাত্নক বিধ্বংসী পারমাণবিক অস্ত্রের মজুদ রয়েছে এ কারণ দর্শিয়ে ইরাকে সন্ত্রাস বিরোধী যুদ্ধের অংশ হিসেবে অভিযান পরিচালনা করে মার্কিন ও ইংরেজ যৌথ বাহিনী। ইতিহাসে এ ঘটনা দ্বিতীয় উপসাগরীয় যুদ্ধ নামে পরিচির। এছাড়া মার্কিন বাহিনী ইরাকের তৎকালীন রাষ্ট্রপতি সাদ্দাম হোসেনকে গ্রেপ্তারের উদ্দেশ্যে ২০০৩ সালের ১৩ ডিসেম্বর 'অপারেশন রেড ডন' নামক আরেকটি অপারেশনও পরিচালনা করে। এভাবে গত কয়েক দশকে বিভিন্ন অস্থিরতা ও যুদ্ধের কারণে ইরাকের অর্থনৈতিক ও রাজনৈতিক ব্যবস্থায় দুর্দশা নেমে আসে। সাম্প্রতিকতম সময়ে আইএসআইএল (ইসলামিক স্টেটস ইন ইরাক অ্যান্ড লেভান্তে) নামক সন্ত্রাসী সংগঠন ইরাকের ভূমিতে গঠিত হয় এবং মসুলসহ বিভিন্ন গুরুত্বপূর্ণ নগরীতে শক্তিশালী ঘাঁটি গড়ে তোলে। এছাড়া দেশটির উত্তর সীমান্তবর্তী কুর্দিস্তান প্রদেশের বিচ্ছিন্নতাবাদ সমস্যাও ইরাকের রাজনীতিতে গুরুত্বপূর্ণ। বর্তমানে ইরাকের অভ্যন্তরীণ রাজনৈতিক অস্থিতিশীলতা এবং দুর্বল সরকার ও রাষ্ট্রব্যবস্থার কারণে বিশ্ব রাজনীতিতে দেশটির গুরুত্ব ক্রমশ হ্রাস পাচ্ছে।


title: ইরান

text: ইরান () দক্ষিণ-পশ্চিম এশিয়ায় পারস্য উপসাগরের তীরে অবস্থিত একটি রাষ্ট্র। ইরান বিশ্বের সবচেয়ে পর্বতময় দেশগুলির একটি; এখানে হিমালয়ের পরেই এশিয়ার সর্বোচ্চ পর্বতশৃঙ্গ দামভান্দ অবস্থিত। দেশটির জনগণ জাতিগত ও ভাষাগতভাবে বিচিত্র হলেও এরা প্রায় সবাই মুসলিম। শতাব্দীর পর শতাব্দী ধরে এ অঞ্চলটি ইসলামের শিয়া মতাবলম্বীদের কেন্দ্র। ইরানে বিশ্বের অন্যতম বৃহৎ খনিজ তেল ও প্রাকৃতিক গ্যাসের ভাণ্ডার আছে। পারস্য উপসাগরের অন্যান্য তেলসমৃদ্ধ দেশের মতো ইরানেও তেল রপ্তানি ২০শ শতকের শুরু থেকে দেশটির অর্থনীতির মূল চালিকাশক্তি।.


title: বারগার্ল

text:
বারগার্ল হচ্ছে এমন একজন নারী যিনি অতিথি সেবিকা যা নর্তকী হিসেবে কাজ করেন এবং পৃষ্ঠপোষকদের সঙ্গ ও যৌনসেবা দিয়ে থাকেন। এ সেবার প্রকৃত প্রকৃতি নির্ভর করে বারের প্রকারভেদ ও অঞ্চলের ওপর। বেশির ভাগ ক্ষেত্রে পুরুষরাই গ্রাহক হয়ে থাকেন, অনেক সময় আবার মহিলারাও গ্রাহক হয়ে থাকেন।
এসব বারের প্রকারের মধ্যে আছে অতিথি সেবক বার যা পূর্ব এশিয়াতে বেশি দেখা যায়, গো গো বার,বিয়ার বার, ড্যান্স বার যা ভারতে বেশি দেখা যায়।
বারমেইডের সাথে এ বিষয়কে এক করা যায় না, যেখানে বারমেইড শুধুমাত্র পানীয় পরিবেশন করে ও তার কাছ থেকে কোন ধরনের যৌন সেবা আসা করা যায় না। অনেক বার তাই বারগার্ল রাখে যারা যৌন সেবা দিয়ে থাকে।


title: বারগার্ল

text: যখন খদ্দের বারের কোন কর্মী বা অতিথি সেবিকা বা নর্তকীকে বাইরে নিয়ে যেতে চায় বিনোদনের জন্য তখন যে টাকা তারা বার কর্তৃপক্ষকে দিয়ে থাকে তাকেই বলে বার ফাইন। এখানে ঐ কর্মী তাড়াতাড়ি তার কাজ থেকে ছুটি পায় ও খদ্দেরের সাথে বারের বাইরের ছোট রুমে বা বাইরে যে কোন জায়গায় চলে যেতে পারে কিছু সময়ের জন্য। থাইল্যান্ড ও ফিলিপাইনের গো গো বারে এ ধরনের সেবা পাওয়া যায়।


title: বারগার্ল

text: থাইল্যান্ড ও ফিলিপাইনে এ ধরনের সেবা বেশি দেখা যায়। সেখানে অনেক বারগার্ল যৌনকর্মী হিসেবে কাজ করে গণিকালয়ে। বারগার্লরা কমিশন পায় খদ্দেরের কাছে পানীয় নিয়ে গেলে ও মাঝে মাঝে মুক্ত করা টাকার অংশ পায় যখন খদ্দের তাকে বারের বাইরে নিয়ে যেতে চায়। তাদের জন্য নির্দিষ্ট পরিমাণের পানীয় বরাদ্দ রাখা হয়। অনেক বারগার্ল খদ্দেরকে আলাদাভাবে সেবা দেয়। গো গো বারে তাদের থেকে করা যায় মঞ্চে নাচ করা, কখনো বিকিনি পরে বা অর্ধেক নগ্ন হিসেবে অথবা পুরো নগ্ন হয়ে।


title: শিরাকাওয়া-গো এবং গোকায়ামার ঐতিহাসিক গ্রাম

text: ঘরগুলো বেশ বড়, নিচু চালার মধ্যে তিন থেকে চার তলা বাড়ী, ঐতিহাসিকভাবেই (ঐতিহ্যগতভাবেই) বড় একান্নবর্তী পরিবার ধারণ করে এবং বিভিন্ন ধরণের শিল্পের জন্য প্রচুর ফাঁকা জায়গা থাকে। ঘন জঙ্গলসহ পর্বতগুলো আজও ঐ এলাকার ৯৬ শতাংশ এলাকা ধারণ করে এবং মাটি কাটার যন্ত্র প্রচলনের আগে থেকেই নদী উপত্যকার সমতল ভূমির সরু সারি গুলো কৃষি ও বাসস্থানে ব্যবহার হয়ে আসছে। গাসশো বাড়ির উপরের তলাগুলো মূলত সেরিকালচারের(রেশম চাষ) জন্য তৈরি, আর নীচ তলা ব্যবহার হত পটাসিয়াম নাইট্রেট তৈরির জন্য, যা গানপাওডার তৈরির কাঁচামাল।


title: গারো পাহাড়

text: গারো পাহাড় ঘন বন-জঙ্গলে আচ্ছাদিত। এখানে এক বিস্তীর্ণ সংরক্ষিত বনভূমি রয়েছে। এই বনভূমির আয়তন প্রায় ২০০ বর্গ কিলোমিটার। সমগ্র গারো পাহাড় অঞ্চলে এই সংরক্ষিত বনভূমিতে প্রচুর পরিমাণে মূল্যবান শালগাছ জন্মায়। অসংরক্ষিত বনের সংখ্যা এবং আয়তনও কম নয়। এসব বনভূমিতেও প্রচুর পরিমাণে বিভিন্ন ধরনের মূল্যবান গাছ, বাঁশ, বেত প্রভৃতি জন্মায়। এর মধ্যে বিশেষভাবে উল্লেযোগ্য সেগুন এবং শাল। বনভূমিতে নানা প্রজাতির পাখি, সরীসৃপ জীব, বন্য হাতি, হরিণ, বাঘ, বন্য শূকর, ময়না এবং ধনেশ পাখিও প্রচুর দেখা যায়। এই পাহাড়ী বনভূমিতে নদ-নদীও রয়েছে অনেক। এরমধ্যে ঝিনারী, কৃষ্ণাই, দুধনাই, গাননল, ভোগাই, নিতাই, রংরা, মহাদেও, গনেশ্বরী, সোমেশ্বরী ইত্যাদি উল্লেখযোগ্য।


title: কালো গণ্ডার

text: কালো গণ্ডারটি একটি প্রাণবন্ত ব্রাউজার যা গাঢ় গাছপালা, শাখা, অঙ্কুর, কাঁটা কাঠের ঝোপ, এবং ফল খায়। সর্বোৎকৃষ্ট আবাসস্থলটি বেশিরভাগ বনভূমির সঙ্গে ঘন ঘন এবং বুশল্যান্ডের মত মনে হয়, যা সর্বোচ্চ ঘনত্বকে সমর্থন করে। তাদের খাদ্য কাঠামোগত পোকামাকড়ের পরিমাণ কমাতে পারে, যা গরুর উপকারিতা (যারা ঘাসের পাতা এবং ডালের উপর মনোযোগ কেন্দ্রীভূত করে) উপকৃত হতে পারে, কিন্তু প্রতিদ্বন্দ্বী ব্রাউজারগুলি না (যারা পাতাগুলি, ডালপালা, ঝোপ ও হজ্বের উপর মনোযোগ কেন্দ্রীভূত করে)। ২২২ প্রজাতির গাছপালা পর্যন্ত খেতে বলা হয়েছে। কয়েকটি মূল উদ্ভিদ প্রজাতির জন্য একটি পছন্দ এবং সুস্বাদু মৌসুমে শাক প্রজাতি নির্বাচন করার প্রবণতা নিয়ে তাদের একটি উল্লেখযোগ্যভাবে সীমিত খাদ্য রয়েছে। উদ্ভিদ প্রজাতি তারা মনে হয় সবচেয়ে আকর্ষণীয় যখন শুষ্ক মৌসুমে না হয় কাঠের গাছপালা হয় কালো গণ্ডারের খাদ্যের জন্য পরিচিত 18 প্রজাতির কাঠের উদ্ভিদ রয়েছে এবং 11 টি প্রজাতি সম্ভবত তাদের খাদ্যের একটি অংশও হতে পারে। কালো গণ্ডারেরও গুণগত মানের উপর ভিত্তি করে খাদ্য নির্বাচন করার প্রবণতা রয়েছে, যেখানে গবেষকরা এমন অঞ্চলে আরো জনসংখ্যা খোঁজেন যেখানে খাদ্যের গুণগত মান রয়েছে। তাদের খাওয়ানো অভ্যাস অনুযায়ী, চিবাই যন্ত্রপাতিের অভিযোজনগুলি গণ্ডারের জন্য বর্ণনা করা হয়েছে। কালো রান্নার একটি কাটিয়া Ectoloph সঙ্গে twophese চুরি কার্যকলাপ এবং লিংক পার্শ্ব নেভিগেশন আরো নাকাল লোফ আছে। তার গর্ভবতী আত্মীয়দের তুলনায় কালো গণ্ডারকে বন্দি করার জন্য আরও চ্যালেঞ্জিং হারবইভার হিসেবে বিবেচনা করা যায়। এটি খরাকালে পানি ছাড়াই 5 দিন পর্যন্ত বাঁচতে পারে। ব্ল্যাক রাইনার বাসস্থান, নদী তীরভূমি, মৎসকন্যা, এবং তাদের কম অনুকূল, ঘাসক্ষেত্র সহ বিভিন্ন আবাসস্থলে বাস করে। বাসস্থানের পছন্দগুলি দুটি উপায়ে দেখানো হয়, বিভিন্ন আবাসস্থলে পাওয়া সাইনের পরিমাণ এবং হোম রেঞ্জ এবং মূল এলাকার বাসস্থান সামগ্রী। বাসস্থানের প্রকারগুলি প্রতিটি অঞ্চলে প্রভাবশালী উদ্ভিদ ধরনের গঠনের উপর ভিত্তি করে চিহ্নিত করা হয়। বিভিন্ন সাবস্পেসিগুলি বিভিন্ন বুশল্যান্ডগুলি সহ বাস করে, যার মধ্যে রয়েছে আকাক্সা বুশল্যান্ডস, ইউক্লাসা বুশল্যান্ডস, মিশ্র বুশল্যান্ডস এবং ঘন ইকুয়েলা বুষল্যান্ড। তারা সকালে ও সন্ধ্যায় খাবার খোঁজে। তারা বেছে বেছে ব্রাউজার কিন্তু, কেনিয়াতে করা গবেষণাগুলি দেখায় যে তারা তাদের পুষ্টির প্রয়োজনীয়তাগুলি সন্তুষ্ট করার জন্য প্রাপ্যতা সহ নির্বাচন উপাদান যোগ করে। দিনের সবচেয়ে উষ্ণ অংশে তারা সবচেয়ে নিষ্ক্রিয় - বিশ্রাম, ঘুম, এবং কাদা মধ্যে wallowing। দিনে দিনে শরীরের তাপমাত্রা কমিয়ে দেয় এবং প্যারাসাইটের বিরুদ্ধে রক্ষা করে। যখন কালো রত্নগুলি ব্রাউজ করে তখন তারা তাদের পাতার শাখাগুলিকে ছাঁটাই করার জন্য তাদের ঠোঁট ব্যবহার করে। হাতির সাথে প্রতিযোগিতায় কালো গণ্ডারটি তার খাদ্য শিফট করার কারণ হচ্ছে। কালো রান্নার মাধ্যমে হাতিটির অনুপস্থিতিতে তার নির্বাচনী পরিবর্তন ঘটে।


title: গাম্বো

text: গাম্বো একটি স্ট্যু জাতীয় খাবার যা ১৮ শতকে দক্ষিণ লুইজিয়ানায় উদ্ভুত হয়। প্রাথমিকভাবে এটা কড়া স্বাদের হয়। মাংস বা শেলফিস, একটি ঘনকারক এবং লুইজিয়ানিরা যাকে বলে সব্জির ট্রিনিটি সেলারি, বেল পিপার এবং পেঁয়াজ দিয়ে এটা তৈরী হয়। ব্যবহৃত থিকেনার বা ঘনকারকের উপর ভিত্তি করে গাম্বো বিভিন্ন প্রকারের হয়ে থাকে। ঢেঁড়শ, চক্টো মসলা ফাইল গুঁড়া (শুকনো এবং গুড়ো করা সাসসাফ্রাস পাতা) বা রৌউক্স (ময়দা এবং চর্বি দিয়ে তৈরী ফরাসী বেস) ইত্যাদি ঘনকারক হিসেবে ব্যবহৃত হয়। খাবারটি এর নাম সম্ভবত বান্টু ভাষায় ঢেঁড়স ("ki ngombo") বা চক্টো শব্দ জন্য ফাইল ("kombo") থেকে পেয়েছে।


title: গুয়ানো

text: গুয়ানো মূলত সামুদ্রিক পাখি, গুহাবাসী বাদুড় বা সীলের স্তুপীকৃত বর্জ্য বা বিষ্ঠা। গুয়ানো শব্দটি মূলত স্প্যানিশ শব্দ যা কেচুয়া শব্দ "উয়ানো" থেকে উদ্ভূত। উচ্চ মাত্রার নাইট্রোজেন আর ফসফরাস থাকার কারণে আর অজৈব রাসায়নিক পদার্থের অনুপস্থিতির জন্য উৎকৃষ্ট সার হিসেবে গুয়ানোর গুরুত্ব অপরিসীম। বারুদের অন্যতম উপাদান নাইট্রাস গুয়ানোতে প্রচুর পরিমাণে রয়েছে। যেসব মাটিতে জৈব পদার্থের অভাব রয়েছে, গুয়ানো সার প্রয়োগে সেসব মাটির উৎপাদন ক্ষমতা বহুলাংশে বাড়ানো যায়। গুয়ানে পানকৌড়ি ("Phalacrocorax bougainvillii") ঐতিহাসিকভাবে গুয়ানো উৎপাদনের জন্য বিখ্যাত। এই প্রজাতির গুয়ানো অন্যসব সামুদ্রিক পাখির গুয়ানোর তুলনায় নাইট্রোজেনে বেশি সম্বৃদ্ধ। এছাড়া পেরুভিয়ান প্যালিকেন ("Pelecanus thagus") আর পেরুভিয়ান বুবিও ("Sula variegata") উৎকৃষ্ট গুয়ানো উৎপাদনের জন্য বিখ্যাত।


title: গারো

text: বাংলাদেশি গারোরা হাঁস-মুরগি, গরু-ছাগল,শূকর প্রভৃতি খায়। মদ তাদের অন্যতম পানীয়। বর্তমানে গারোরা লেখাপড়া ও চাকুরিতে বেশ এগিয়ে আসছে। নিজস্ব সংস্কৃতির পাশাপাশি তারা বাঙালী খাবার খেতেও ভালোবাসে। গারোদের সবচেয়ে প্রিয় খাবার হচ্ছে-নাখাম কারি। যা পুটি মাছের শুটকি দিয়ে তৈরি হয়। এছাড়াও বিভিন্ন অনুষ্ঠানে শুকুরের মাংস গারোদের অতি প্রিয়।


text: গাসশো-জুকুরি (合掌造り) নামক বিশেষ স্থাপত্যরীতিতে বাড়ী তৈরির জন্য গ্রামগুলো বিখ্যাত। গাসশো-জুকুরি, "প্রার্থনারত হাত নির্মাণ" স্থাপত্যরীতির বৈশিষ্ট্য হচ্ছে এক্ষেত্রে ছাদ তৈরি হয় খড় দিয়ে এবং এটি তির্যক ও ঢালু হওয়ায় প্রার্থনারত দুইটি জোড়বদ্ধ হাতের মত দেখায়। এই ধরণের নকশা আশ্চর্যজনক ভাবে শক্তিশালী, এর সাথে খড়ের স্বতন্ত্র বৈশিষ্ট্যের সমন্বয়, বাড়িগুলোকে টিকে থাকতে এবং ঐ অঞ্চলগুলোতে শীত মৌসুমে ভারী তুষারপাত হলে বরফের ভার বহন করে।


title: শটগান

text: শটগান () (এছাড়াও ছররা বন্দুক এবং মরিচ বন্দুক, অথবা ঐতিহাসিকভাবে পক্ষিশিকারের বন্দুক হিসেবে পরিচিত) এক প্রকার আগ্নেয়াস্ত্র যা সাধারণত কাঁধে রেখে গুলি ছোরার জন্যে নির্মিত। এটি শট নামক ছোট বর্তুল পিলেট গুলি ছোরার ক্ষেত্রে নির্দিষ্ট খোলক শক্তি ব্যবহার করে। এছাড়াও কার্তুজের খোলে স‌ঞ্চিত শ‌ক্তির দ্বারা একাধিক ছ‌র‌রা অথ‌বা অস‌মান চেহারার ব‌ন্দুকের গুলি প্র‌ক্ষেপ ক‌র‌তে পারে। এর ফায়ারিং স্পিড কম হলেও এক শটে প্রচুর শক্তি সঞ্চার করতে পারে।


title: মুখমণ্ডল শনাক্তকরণ পদ্ধতি

text: এই প্রকল্পটি মানুষ-মেশিনকে লেবেল করা হয়েছিল কারণ মানুষের ফটোগ্রাফগুলি থেকে বৈশিষ্ট্যগুলির একটি নির্দিষ্ট সংখ্যার সমন্বয় সাধন করে, যা তখন কম্পিউটারের স্বীকৃতির জন্য ব্যবহৃত হয়। একটি গ্রাফিক্স ট্যাবলেট (GRAFACON বা RAND TABLET) ব্যবহার করে, অপারেটর বৈশিষ্ট্যগুলি যেমন ছাত্রদের কেন্দ্র, চোখের ভিতরের কোণ, চোখ বাইরের কোণে, শিখরের বিন্দু, ইত্যাদি ইত্যাদিগুলির সমন্বয় সাধন করবে। এই স্থানাঙ্ক থেকে, ২০ দূরত্বের একটি তালিকা, যেমন মুখের প্রস্থ এবং চোখ প্রস্থ, ছাত্রী ছাত্র, গণনা করা হয়েছিল। এই অপারেটর প্রায় এক ঘণ্টা ৪০টি ছবি প্রক্রিয়া পারে। ডাটাবেস নির্মাণ করার সময়, ফটোগ্রাফিতে ব্যক্তির নাম গণনাকৃত দূরত্বের তালিকা এবং কম্পিউটারে সংরক্ষিত থাকে। স্বীকৃতি পর্যায়ে, দূরত্বগুলি সেট প্রতিটি ফটোগ্রাফের জন্য সংশ্লিষ্ট দূরত্বের সাথে তুলনা করা হয়েছিল, ছবি ও ডাটাবেসের রেকর্ডের মধ্যে দূরত্ব সৃষ্টি করে। নিকটতম রেকর্ড ফেরত আসে।


title: জোরপূর্বক বিবাহ

text: 'শটগান বিবাহ' শব্দটি আমেরিকান কথ্যভাষা থেকে আগত যদিও এটি পৃথিবীর অন্যান্য দেশেও ব্যবহৃত। ব্যাপারটি কিছুটা নাটকীয়; একজন গর্ভবতী মহিলার বাবা শটগান নিয়ে গর্ভধারণের জন্য দায়ী পুরুষকে বিবাহ করার জন্য ভয় দেখাচ্ছে, এমনকি ঐ পুরুষ যাতে পালিয়ে না যায় তার জন্য বিবাহের বেদীতেও তাকে অনুসরণ করা হয়।মার্কিন যুক্তরাষ্ট্রে বিবাহের ক্ষেত্রে উগ্র বলপ্রয়োগ কখনই আইনসিদ্ধ ছিল না যদিও ১৮ ও ১৯ শতকের অনেক লোকগান ও গল্প কাহিনীতে এমন ঘটনা ঘটতে দেখা যায়। এই জাতীয় বিবাহের উদ্দেশ্য ছিল গর্ভধারণের ঘটনার জন্য দায়ী পুরুষের নিকট আশ্রয় গ্রহণ, পিতামাতা উভয়েই যাতে শিশুকে প্রতিপালন করে তা নিশ্চিত করা এবং নারী যাতে বিবাহের ফলে প্রাপ্ত সহায়তা পায় তা নিশ্চিত করা। কিছু ক্ষেত্রে মূল উদ্দেশ্য ছিল মায়ের সামাজিক মর্যাদা পুনুরুদ্ধার করা।


title: গণ শৌচাগার

text: ব্রিটেন, অস্ট্রেলিয়া, হংকং, সিঙ্গাপুর এবং নিউজিল্যান্ডে “গণ শৌচাগার”, “গণ স্নানাগার” শব্দগুলো ব্যবহৃত হয়ে থাকে এবং আরো আনুষ্ঠানিকভাবে “গণ মূত্রাগার” শব্দটি ব্যবহৃত হয়ে থাকে। স্নানকক্ষ হচ্ছে এমন একটি কক্ষ যেখানে গোসল করার ব্যবস্থা রয়েছ, ওয়াশরুম হচ্ছে এমন একটি কক্ষ যেখানে হাতমুখ ধোঁয়ার ব্যবস্থা থাকে, এবং বিশ্রামকক্ষ হচ্ছে এমন একটি কক্ষ যেখানে মানুষ ক্লান্ত হয়ে বিশ্রামগ্রহণ করার জন্য আসে; একটি শৌচাগারে এদের মধ্যে কোনটির থাকা না থাকা আবশ্যকীয় নয়। গণ শৌচাগারগুলোতে সাধারণক “পুরষ” বা “মহিলা” প্রতীক থাকে বা শুধু পুরষ” বা “মহিলা” লেখা থাকে, এই শব্দগুলো কথ্য ভাষার জন্য ব্যবহৃত হয়ে থাকে। ব্রিটিশ শৌচাগার অ্যাসোসিয়েশন, বর্ষসেরা মূত্রাগার সম্মাননার পৃষ্ঠপোষক, এইসবগুলোকে একত্রে ঘর দূরবর্তী শৌচাগার হিসেবে নির্দেশ করেছে।


title: স্নানাগার

text: গোসলখানা বা স্নানাগার (ইং: বাথরুম) বাড়ীর সেই প্রকোষ্ঠ যা গোসল বা স্নানের জন্য ব্যবহৃত হয়। তবে এতে মলত্যাগের ব্যবস্থাও থাকতে পারে। আধুনিক ধারণা অনুসারে গোসলখানা বা স্নানাগার বলতে বোঝায় “গোসলখানা সহ ঘর" বা “যেখানে গোসল বা স্নান করা হয়”। শহরের আধুনিক গোসলখানায় বাথটাব বা শাওয়ার থাকে বা উভয়ই থাকতে পারে। এছাড়া গোসলখানায় সাধারণত বেসিন বা সিঙ্ক, শৌচাগারও থাকে। অত্যাধুনিক গোসলখানায় জাকুজি-ও থাকে। আধুনিককালে গোসলখানার বা স্নানাগারের অবস্থান অ্যাপার্টমেন্ট, ফ্ল্যাট বা বাড়ির অভ্যন্তরে। অত্যাধুনিক বাথরুমে গরম ও ঠান্ডা পানির পৃথক ব্যবস্থা, চুল বা দাড়ি শেভ করার যন্ত্র, ওয়াশিং মেশিন বা কাপড় ধোয়ার যন্ত্র ইত্যাদি থাকে।


title: শৌচাগার

text: শৌচাগার হলো পোর্সেলিন অথবা অন্যকোনো ধাতব বস্তু দ্বারা তৈরি এক প্রকার স্বাস্থ্যব্যবস্থা যা মানুষের মলমূত্র ত্যাগ এবং সংরক্ষণের জন্য ব্যবহৃত হয়। উন্নত দেশগুলোতে বিভিন্ন জাতের পোর্সেলিনের ফ্লাস শৌচাগার বেশি দেখা যায়। পশ্চিমা দেশগুলোতে এক্ষেত্রে আসন ব্যবহৃত হয় যেখানে পূর্ব এশিয়ায় স্কুয়াট শৌচাগারই বহুল প্রচলিত। উন্নত শহরগুলোতে এগুলো পয়ঃনিষ্কাশন ব্যবস্থার নালার সাথে যুক্ত থাকে কিন্তু কম উন্নত যেমন গ্রামাঞ্চলগুলোর দিকে এগুলো মলমূত্র সংরক্ষণের জন্য ব্যবহৃত সেপটিক ট্যাঙ্কের সাথে যুক্ত থাকে। তাছাড়া গ্রামাঞ্চলগুলোতে পিট পায়খানা এবং কম্পোস্টিং জাতের শৌচাগারগুলো ব্যবহৃত হয়।


title: জোরপূর্বক বিবাহ

text: অপরিকল্পিত গর্ভধারণের জন্য সাধারণত শটগান বিবাহ নামক জোরপূর্বক বিবাহ সংঘটিত হয়। কিছু ধর্মে এবং সংস্কৃতিতে এই অবস্থায় বিবাহ নৈতিক বাধ্যকতা হয়ে দাঁড়ায়, কারণ বিবাহ বহির্ভূত যৌন সম্পর্ক বা বিবাহ বহির্ভূত সন্তান জন্মদান পাপ, আইনত বৈধ নয় অথবা কলঙ্কজনক। কোন কোন সংস্কৃতিতে বিবাহ বহির্ভূত সন্তান জন্মদান পরিবার বা সম্প্রদায় থেকে তীব্র সমালোচনার জন্ম দেয়, এমনকি সম্মান রক্ষার্থে খুনের মত ঘটনারও জন্ম দেয়। Giving birth outside marriage can, in some cultures, trigger extreme reactions from the family or community, including honor killings.


title: আস্ফাল্ট

text: আস্ফাল্টের ব্যবহার বিভিন্ন ভাবে হয়। তবে, এর ব্যবহার বেশিরভাগ সড়ক নির্মাণ বিমানবন্দরের রানওয়ে নির্মাণ, সহ ফুটপথ তৈরির কাজে ব্যবহার হয়। আরও, যেমন নহর তৈরিতে বা ট্যাঙ্কের ভেতর প্রলেপ হিসেবে, বদি বা সমুদ্রের কিনারে তটরক্ষক হিসেবে ও নৌকার প্রলেপ রুপে আস্ফাল্টের ব্যবহার হয়। ভারি শিল্পতে এর ব্যবহার হয় জলাবরোধক কাপড় তৈরিতে যা ছাত, ওয়ালগার্ড নির্মাণকাজে ব্যবহার্য। তাছাড়া এটি বিদ্যুৎরোধকের কাজে প্রযুক্ত করা হয়। ইন্সুলেটিং টেপ, জলরোধী কাগল ইত্যাদি কাজে ব্যবহার হয়। জোড়ন ভরতে তথা সান্দা ভরার কাজেও বহুল ভাবে ব্যবহৃত। বার্নিশ, ওয়েল পেন্ট, নকল রবার ইন্যামল, ও কোল্ডস্টোরজ (শীতভান্ডার), ইলেকট্রনিক ব্যাটারি, রেফ্রিজারেটর ইত্যাদি তৈরির কাজে ব্যবহার করা হয়।


title: কাপড়

text: ধাতব ফাইবার, ধাতব ফয়েল, এবং ধাতব তারের বিভিন্ন রকমের ব্যবহার আছে। কাপড়যুক্ত স্বর্ণ ও গহনা তৈরীতেও ব্যবহৃত হয়। হার্ডওয়্যার কাপড় (শব্দটি শুধুমাত্র মার্কিন যুক্তরাষ্ট্রে ব্যবহৃত হয়) হচ্ছে মোটা সেলাই করা স্টিলের তার, নির্মাণ কাজে ব্যবহার করা হয়। এটা সাধারণ জানালার মত কিন্তু অনেক ভারী। এটা অনেকসময় দরজার নিচের অংশে ব্যবহার করা হয় কুকুরের আঁচড়ের দাগ প্রতিরোধ করতে। পোল্ট্রি এবং অন্যান্য প্রাণী নিয়ন্ত্রণের জন্য এটা ব্যবহার করা হয়।


title: কাপড়

text: কাপড়ের বহুবিধ ব্যবহার আছে। তার মধ্যে সব থেকে সাধারণ ব্যবহার হচ্ছে পোশাক হিসেবে এবং পাত্র যেমন ব্যাগ ও ঝুড়ি হিসেবে। বাসাবাড়িতে কার্পেট, আসবাবের উপরে, দরজা জানালার পর্দা, তোয়ালে, টেবিলের ঢাকনা, বালিশ ও বিছানায়, কাঁথা সহ নানাবিধ শিল্পকর্মে কাপড় ব্যবহার করা হয়। কর্মক্ষেত্রে কাপড় ব্যবহৃত হয় শিল্প ও বৈজ্ঞানিক প্রক্রিয়ায় যেমন পাতন। এছাড়াও কাপড়ে বিবিধ ব্যবহার রয়েছে যেমন পতাকা, পিঠে ঝোলানো ব্যাগ, তাবু, জাল, রুমাল, ন্যাঁকড়া, পরিবহন উপকরণ যেমন বেলুন, ঘুড়ি, পাল এবং প্যারাশুট। যৌগিক পদার্থ যেমন ফাইবার গ্লাস এবং শিল্প জিয়োটেক্সটাইলস শক্তিশালীকরণে বস্ত্র ব্যবহৃত হয়। অনেক ঐতিহ্যবাহী কারুশিল্প যেমন সেলাই, নকশী কাঁথা ইত্যাদি সূচিকর্মে কাপড়ের ব্যবহার হয়।


title: তঞ্চন

text:
রক্ত তঞ্চন একটি শারীররবৃত্তীয় প্রক্রিয়া যাতে রক্ত জমাট বেঁধে তঞ্চন-পিণ্ড বা থ্রম্বাস (বহুবচনে থ্রম্বাই) তৈরি হয়। পরপর অনেকগুলি উৎসেচক ও তাদের কোফ্যাকটরের স্তরীভূত শৃঙ্খল বিক্রিয়ার দ্বারা শেষে থ্রম্বিন নামক একটি উৎসেচকের বিস্ফোরক মাত্রায় উৎপাদন ঘটলে ফাইব্রিনোজেন থেকে ফাইব্রিন জট তৈরি হয়ে তার মধ্যে অণুচক্রিকা ও অন্যান্য রক্তকণিকা আটকা পড়ে তঞ্চন-পিণ্ড তৈরি হয়।
শরীরের মধ্যে তঞ্চনের কাজ ক্ষতস্থান থেকে রক্তক্ষরণ বন্ধ করা। তঞ্চনের অভাবে ক্ষতস্থান থেকে রক্তক্ষরণ হয়ে মৃত্যু পর্যন্ত
ঘটতে পারে। আবার অত্যধিক তঞ্চন রক্তবাহী সশিরা বা ধমনীর মধ্যে হলে রক্ত প্রবাহ বন্ধ হয়ে গিয়ে স্থানীয় কলার ইস্কিমিয়া (রক্তাভাব পরিবর্তনীয় আঘাত) বা ইনফার্কশান (রক্তাভাব জনিত স্থায়ী কলা মৃত্যু) হয়ে পারে। (যেমন হৃৎযন্ত্রের পক্ষে হার্ট অ্যাটাক বা মস্তিষ্কের ক্ষেত্রে থ্রম্বোটিক স্ট্রোক)


title: তঞ্চন

text:
রক্তবাহের আভ্যন্তরীন আস্তরণ অর্থাৎ এ্ণ্ডোথেলিয়াম-এ চোট লাগলে তার নিম্নবর্তী কলার সঙ্গে রক্তের সংস্পর্শে
তঞ্চনের অনুকূল অবস্থার সৃষ্টি হয়।
এই তঞ্চন শুরু করার মূল উৎস রক্ত ও অণুচক্রিকাদের সঙ্গে রক্তবাহের নিম্নবর্তী কলার ফাইব্রোব্লাস্ট বা মসৃণ পেশী কলার গায়ের ট্যিস্যু ফ্যাকটর নামক একটি প্রোটিন ও ঋণাতমক আধান বিশিষ্ট কয়েকধরণের ফস্ফোলিপিড (যাদের একত্রে টিশ্যু থ্রম্বোপ্লাস্টিন বলে) ।


title: প্রসবোত্তর রক্তপাত

text: প্রসবোত্তর রক্তপাত বা প্রসবকালীন হেমারেজ (পিপিএইচ) প্রায়শই শিশুর জন্মের প্রথম ২৪ ঘণ্টার মধ্যে ৫০০মিলিগ্রাম বা ১,০০০ মিলি রক্তক্ষয়ের সংজ্ঞা হিসাবে সংজ্ঞায়িত করা হয়। কারও মতে এই অবস্থায় রক্ত পরিমাণ কমের লক্ষণও বিদ্যমান হবে। লক্ষণ এবং উপসর্গগুলির মধ্যে প্রাথমিকভাবে অন্তর্ভুক্ত হতে পারে: হৃদস্পন্দন বৃদ্ধি, দাঁড়ালে মাথা ঘোরা অনুভব করা, এবং শ্বাস প্রশ্বাস বৃদ্ধি। যত বেশি রক্ত ক্ষরণ হয়, মহিলার ঠান্ডা বোধ করতে পারে, তার রক্তচাপ হ্রাস পেতে পারে, এবং সে অস্থির বা অজ্ঞান হয়ে পড়তে পারে। প্রসবের পর ছয় সপ্তাহ পর্যন্ত এরকম অবস্থা হতে পারে।


title: ডেঙ্গু জ্বর

text: দু’টি সমস্যায় রোগের প্রাবল্য চিহ্নিত হয়েছে: এন্ডোথেলিয়াম-এর (রক্তনালীগুলির পঙক্তি রক্ষাকারী কোষ) কাজ বন্ধ করা এবং রক্ত তঞ্চন-এর বিশৃঙ্খলতা। এন্ডোথেলিয়াল ডিসফাংশানের ফলে রক্তনালী থেকে বুক ও পেটের গহ্বরে লিকেজ হয় আর বিশৃঙ্খল কোঅ্যাগুলেশনে রক্তপাতজনিত জটিলতা বাড়ে। রক্তে উচ্চ মাত্রায় ভাইরাসের উপস্থিতি ও অন্যান্য অঙ্গের (যেমনঅস্থিমজ্জা ও লিভার)জড়িত হয়ে পড়া রোগের অধিক প্রাবল্যের জন্য দায়ী। সংক্রামিত অঙ্গের কোষগুলি মারা যায়, ফলে সাইটোকিন মুক্ত হয় এবং কোঅ্যাগুলেশন ও ফাইব্রিনোলাইসিস (রক্ততঞ্চন ও তঞ্চনের অবনতির বিরুদ্ধ ব্যবস্থা) সক্রিয় হয়ে ওঠে। একসাথে এই বৈপরীত্য এন্ডোথেলিয়াল ডিসফাংশান ও কোঅ্যাগুলেশন ডিসঅর্ডারকে ডেকে আনে।


title: রজঃস্রাবের পূর্বের লক্ষণ

text: ঋতু চক্রের সঙ্গে যুক্ত শারীরিক উপসর্গ গুলির মধ্যে আছে উদরস্ফীতি, পিঠের নিচের দিকে ব্যাথা, পেটের ক্র্যাম্প, কোষ্ঠকাঠিন্য/উদরাময়, স্ফীত অথবা কোমল স্তন, বারে বারে হওয়া ব্রণ, এবং হাড়ের সংযোগস্থল ও পেশীতে ব্যথা, এবং খাবারের আকাংক্ষা। বিভিন্ন নারীর মধ্যে প্রায়ই উপসর্গ বা লক্ষণের মধ্যে ভিন্নতা এবং তীব্রতার তফাৎ দেখা যায়, এবং এমনকি কিছুটা চক্র থেকে চক্রেও সময়ের সাথে সাথে তফাৎ পাওয়া যায়। অধিকাংশ মহিলা যাঁদের রজঃস্রাবের পূর্বের লক্ষণ দেখা গেছে, সম্ভাব্য লক্ষণগুলির মাত্র কয়েকটি তাঁরা সহ্য করেছেন, অপেক্ষাকৃত জানা উপসর্গের ধরণে।


title: রজঃস্রাবের পূর্বের লক্ষণ

text:
রজঃস্রাবের পূর্বের লক্ষণ (পিএমএস) বলতে শারীরিক এবং মানসিক উপসর্গগুলিকে বোঝায়, যেগুলি নারীর রজঃস্রাব শুরুর এক থেকে দুই সপ্তাহ আগে পরিস্ফূট হতে থাকে। বিভিন্ন নারীর মধ্যে প্রায়ই ভিন্ন ভিন্ন উপসর্গ বা লক্ষণ দেখা যায় যেগুলো রজঃস্রাব শুরুর ঠিক আগে দূরীভূত হয়ে যায়। সাধারণ লক্ষণগুলির মধ্যে পড়ে মুখে ব্রণ ওঠা, স্তনের কোমলতা বৃদ্ধি, উদরস্ফীতি, ক্লান্ত বোধ করা, বিরক্তিপ্রবণ হয়ে ওঠা হওয়া এবং স্বাভাবিক মেজাজের পরিবর্তন। এ সব লক্ষণ ছয় দিন পর্যন্ত থাকে। নারীর প্রাক-রজ: উপসর্গের ধাঁচ সময়ের সাথে সাথে পরিবর্তিত হতে পারে। তবে লক্ষণগুলি গর্ভধারণ কালে বা রজোনিবৃত্তির পর দেখা যায় না।
রোগ নির্ণয়ের জন্য ওভিউলেশন এর পরের এবং রজঃস্রাবের আগের স্বাভাবিক জীবনে হস্তক্ষেপকারী মানসিক এবং শারীরিক উপসর্গের সামঞ্জস্যপূর্ণ ধাঁচ জানার দরকার পড়ে। ঋতু চক্রের প্রাথমিক সময়ে মানসিক লক্ষণ না থাকা উচিত।। কয়েক মাস ধরে উপসর্গের একটি দৈনিক তালিকা রোগ নির্ণয়ে সাহায্যকরে। অন্য রোগগুলি যেগুলি একই উপসর্গ সৃষ্টি করে তাদের রোগ নির্ণয়ের আগে বাদ দেওয়া প্রয়োজন।
পিএমএস এর সঠিক কারণ জানা যায়নি। তবে উচ্চ-লবণ যুক্ত খাদ্য, অ্যালকোহল, বা ক্যাফেইন নিলে কিছু উপসর্গ আরও খারাপ হতে পারে। এর অন্তর্নিহিত প্রক্রিয়াটি হরমোনের মাত্রার পরিবর্তনের সঙ্গে জড়িত বলে মনে করা হয়। হালকা উপসর্গে ব্যায়াম করা বাড়ানোর সঙ্গে সাধারণত লবণের পরিমান, ক্যাফেইন এবং মানসিক চাপ কম করার সুপারিশ করা হয়। কিছু ক্ষেত্রে ক্যালসিয়াম এবং ভিটামিন ডি সম্পূরক ভাল কাজ করে। এন্টি-প্রদাহজনক ওষুধ যেমন ন্যাপ্রক্সেন শারীরিক উপসর্গে সাহায্য করতে পারে। যাদের আরো উল্লেখযোগ্য লক্ষণ রয়েছে তাদের জন্য গর্ভ নিরোধক বড়ি গুলি বা ডাইইউরেটিক স্পাইরোনোল্যাক্টোন কাজ করতে পারে।
৮০% পর্যন্ত মহিলা ঋতুস্রাবের আগে উপসর্গের কথা বলেছেন। ২০ থেকে ৩০% প্রাক-রজোনিবৃত্তি পর্যায়ের মহিলাদের এই লক্ষণগুলি পিএমএস এর যোগ্যতা পেয়েছে। প্রিমেনস্ট্রুয়াল ডিসফোরিক ডিসঅর্ডার (পিএমডিডি) হল পিএমএস এর এক তীব্র অবস্থা যার মানসিক প্রভাব অনেক বেশি। পিএমডিডি এর প্রভাব তিন থেকে আট শতাংশ প্রাক-রজোনিবৃত্তি পর্যায়ের মহিলাদের মধ্যে দেখা যায়। পিএমডিডি এর স্বাভাবিক চিকিৎসার সঙ্গে নির্বাচিত সেরোটোনিন রিআপটেক ইনহিবিটর শ্রেণীর বিষন্নতা দূরকারী ঔষধ ব্যবহার করা যেতে পারে।


title: রক্তচাপ

text:
রক্ত গাত্রের উপর রক্ত কর্তৃক প্রযুক্ত চাপকে রক্তচাপ () বলে যা অন্যতম একটি গুরুত্বপূর্ণ লক্ষণ। সাধারণত রক্তচাপ বলতে সিস্টেমিক প্রবাহ-এর ধমনিক প্রবাহ(arterial pressure) কে বোঝায়। প্রতিটি হৃৎস্পন্দনের সময় একবার সর্বোচ্চ চাপ (সিস্টোলিক) এবং সর্বনিম্ন চাপ (ডায়াস্টলিক) চাপ হয়। হৃৎপিন্ডের সংকোচন প্রবণতাই রক্তচাপের প্রধান কারণ। এটি সাধারণত উর্ধ্ববাহুর ব্রাকিয়াল ধমনীতে দেখা হয়। রক্তচাপ সবসময় সিস্টোলিক চাপ উপরে এবং ডায়াস্টলিক চাপ নিচে লিখে প্রকাশ করা হয়। যেমন ১২০/৮০। এর একক মি.মি.পারদ। কোন অসুখে রক্তচাপ বেড়ে গেলে তাকে হাইপার টেনশন বা উচ্চরক্তচাপ এবং কমে গেলে হাইপো টেনশন বা নিম্ন রক্তচাপ বলে।
চিকিৎসক এর মতে পরিণত বয়সে


title: উত্তর-রাগমোচন অসুস্থতা লক্ষণ

text: উত্তর-রাগমোচন অসুস্থতা লক্ষণ (পিওআইএস) হচ্ছে মুত্রজননাঙ্গের এমন একপ্রকার বিরল রোগ যার উপসর্গসমূহ বীর্যপাতের পর দেখা দেয়। ফ্লু এর লক্ষণের মত (যেমন বীর্যপাতের পর জ্বর, চরম অবসাদ, পেশিতে ব্যথা, চোখ চুলকানো, নাসাস্রাব) উপসর্গ দেখা যাওয়ার পাশাপাশি এবং মেজাজ পরিবর্তন, বিরক্তভাব তৈরী, মনোযোগে বিঘ্ন ঘটা এসবকিছুই উত্তর-রাগমোচন অসুস্থতার লক্ষণ। অর্থাৎ উত্তর রাগমোচনের লক্ষণ শারীরিক এবং মানসিক দুইভাবেই প্রকাশ পায়। এলক্ষণ গুলো প্রাদুর্ভাবের ৩-৭ দিন পর স্বতঃস্ফুর্তভাবেই মিলিয়ে যায়। এই লক্ষণ এবং প্রাদুর্ভাবের কারণ অজানা।


title: জরায়ু বিদারণ

text: জরায়ু বিদারণের লক্ষণ প্রাথমিকভাবে বেশ সূক্ষ্ম হতে পারে। একটি পুরানো সিজারিয়ান ক্ষত ডেহিসেন্স হতে পারে; কিন্তু প্রসবকালীন আরও চেষ্টায় মহিলাটি পেটের ব্যথা অনুভব করবেন এবং যোনিপথে রক্তপাত হবে, যদিও এই লক্ষণগুলি স্বাভাবিক প্রসব থেকে আলাদা করা কঠিন। যদিও ভ্রূণের হৃদস্পন্দনের হার কম হতে থাকা একটি লক্ষণীয় চিহ্ন, কিন্তু জরায়ু বিদারণের প্রধান লক্ষণ হল হাত দিয়ে যোনিপথ পরীক্ষা করলে ভ্রূণের স্থিতি উপলব্ধি করা যাবেনা। তলপেটে রক্তপাত হলে হাইপোভলিমিক শক হতে পারে এবং তার থেকে মৃত্যু হয়। যদিও সংশ্লিষ্ট মাতৃমৃত্যুর হার এখন এক শতাংশের কম, হাসপাতালে বিদারণ হলে ভ্রূণ মৃত্যুর হার দুই থেকে ছয় শতাংশের মধ্যে।


title: রজঃস্রাব

text:
রজ:চক্র বা ঋতুচক্র (ইংরেজি: Menstrual cycle) বলতে নারীদেহের ২৮ দিনের একটি পর্যায়ক্রমিক শরীরবৃত্তিয় প্রক্রিয়া বোঝায়। প্রথম শুরু হয় সাধারণত এগারো বা বারো বছর বয়সে এবং তারপর থেকে প্রতিমাসে নিয়মিতভাবে হয়। এই চক্র আটাশ দিন পর পর বা তার কিঞ্চিৎ আগে বা পরেও হতে পারে। মাসিক রজ:চক্রকে তিনটি পর্বে ভাগ করা হয়েছে।
১. মেনোস্ট্রুয়াল পর্যায় এর স্খিতিকাল হলো পাঁচ থেকে সাত দিন বা তিন থেকে চার দিন। এ সময় যোনীপথে রক্তমিশ্রিত রস ক্ষরণ হয়। এতে রক্তের সাথে জরায়ুর অভ্যন্তরীণ অস্খায়ী স্তরের খসে পড়া কোষ কলা এবং কিছু কিছু গ্ল্যান্ডের রস মিশ্রিত থাকে। এ ছাড়া একধরনের টিপিক্যাল পথ থাকে যা থেকে বোঝা যায় এটি মাসিক ঋতুস্রাবের পথে।
২. প্রলিফেরাটিভ পর্যায় (চড়সলমহভথড়থয়মংপ হভথঢ়প) : এই ফেজ বা সময়ে জরায়ুর অভ্যন্তরে ঝরে যাওয়া কোষ বা কোষের স্তরগুলো ফিমেল হরমোনের প্রভাবে আবার তৈরি হতে শুরু করে।
৩. সিকরেটরি পর্যায় (ঝপধড়পয়য়সড়ী চভথঢ়প) : এই সময় জরায়ু বা মাতৃজঠরের অভ্যন্তরের প্রতিটি গ্রন্থি রস নি:সরণের জন্য একেবারে তৈরি হয়ে থাকে। গ্রন্থি ও তার মধ্যবর্তী স্ট্রমা বা টিস্যুতে রস জমে থাকে। যৌনসঙ্গমের ফলস্বরূপ পুরুষের শুক্রাণু কর্তৃক নারীর ডিম্বাণু নিষিক্ত হলে সেটি জরায়ুতে ইমপ্ল্যান্ট (ওশহলথষয়) প্রোথিত হয়। শুরু হয় গর্ভধারণ। যদি নির্দিষ্ট মাসিকের মধ্যে গর্ভধারণ না ঘটে তাহলেই কেবল পরবর্তী মাসিক রজঃস্রাব শুরু হয়।


title: আলফা সেন্টরাই

text:
আমাদের সৌরজগতের বাইরে এটিই পৃথিবীর সবচেয়ে নিকটবর্তী নক্ষত্রপুঞ্জ। পৃথিবী থেকে এর দূরত্ব ৪.২ থেকে ৪.৪ আলোকবর্ষের মত।
আলফা সেন্টরাই নক্ষত্রপুঞ্জটি যে ৩টি নক্ষত্র নিয়ে গঠিত। তারা হল আলফা সেন্টরাই এ, আলফা সেন্টরাই বি ও আলফা সেন্টরাই সি। আলফা সেন্টরাই -সি কে প্রক্সিমা সেন্টরাই নামেও ডাকা হয়। এটি খুব ছোটো লাল নক্ষত্র। প্রক্সিমা সেন্টরাই হল সূর্য ছাড়া পৃথিবীর সবচেয়ে নিকটবর্তী নক্ষত্র।


title: সৌরজগৎ

text: একটি বামন গ্রহকে তার নিকটতম প্রতিবেশে অবস্থিত অন্য কোনও জ্যোতির্বৈজ্ঞানিক বস্তুকে অপসারণ করতে হয় না। গ্রহের সাথে এটিই কেবল তার পার্থক্য। বর্তমানে তিনটি বামন গ্রহ পাওয়া গেছে যাদের নাম পূর্বেই উল্লেখ করা হয়েছে। আরও যে বস্তুগুলো বামন গ্রহের মর্যাদা পেতে পারে তারা হল: ৯০৩৭৭ সেডনা, ৯০৪৮২ অরকাস এবং ৫০০০০ কুয়াওয়ার। ১৯৩০ সালে আবিষ্কারের পর থেকে ২০০৬ সাল পর্যন্ত প্লুটো সৌরজগতের নবম গ্রহ হিসেবে চিহ্নিত হত। কিন্তু অধুনা সৌরজগতে প্লুটোর মতো অনেক বস্তু আবিষ্কৃত হচ্ছিল। এর মধ্যে সবচেয়ে উল্লেখযোগ্য এরিস যা প্লুটোর চেয়ে আকারে সামান্য ছোট।


title: ১আরএক্সএস জে১৬০৯২৯.১-২১০৫২৪

text: ১আরএক্সএস জে১৬০৯২৯. ১-২১০৫২৪ (ইংরেজি ভাষায়: 1RXS J160929.1-210524) একটি প্রাক-প্রধান ধারার তারা। পৃথিবী থেকে প্রায় ৪৭২ আলোকবর্ষ দূরে বৃশ্চিক রাশিতে তারাটি অবস্থিত। সম্প্রতি টরন্টো বিশ্ববিদ্যালয়ের বিজ্ঞানীরা এর পাশে সৌরজগতের বৃহস্পতি গ্রহের চেয়েও আট গুণ বড় একটি বহির্জাগতিক গ্রহের সন্ধান পেয়েছেন। তারা কোন পরোক্ষ পদ্ধতিতে নয়, বরং সরাসরি গ্রহটির ছবি তুলতে সক্ষম হয়েছেন। তবে একে বহির্গ্রহ হিসেবে এখনও স্বীকৃতি দেয়া হয়নি। স্বীকৃতি পেলে এটাই হবে কোন বহির্গ্রহের প্রথম সরাসরি ছবি। জেমিনি অবজারভেটরি থেকে এর ছবি তোলা হয়েছে।


title: বুধ গ্রহ

text: বুধ (; ) "মার্কিউরী") সৌরজগতের প্রথম এবং ক্ষুদ্রতম গ্রহ। এটি সূর্যের সর্বাপেক্ষা নিকটতম গ্রহ। এর কোনও উপগ্রহ নাই। এটি সূর্যকে প্রতি ৮৮ দিনে একবার প্রদক্ষিণ করে। এর উজ্জ্বলতার আপাত মান -২.৬ থেকে +৫.৭ পর্যন্ত হয়ে থাকে। কিন্তু একে পৃথিবী থেকে সহজে দেখা যায় না, কারণ সূর্যের সাথে এর বৃহত্তম কৌণিক পার্থক্য হচ্ছে মাত্র ২৮.৩ ডিগ্রী। কেবল সকাল ও সন্ধ্যার ক্ষীণ আলোয় এটি দৃশ্যমান হয়। বুধ গ্রহ সম্বন্ধে সংগৃহীত তথ্যের পরিমাণ তুলনামূলক কম। বুধ অভিমুখী নভোযান মেরিনার ১০ ১৯৭৪ - ১৯৭৫ সালে অনুসন্ধানী অভিযান চালিয়েছিল এবং মেসেঞ্জার ২০০৪ - ২০১৫ সালে ৪০০০ বার অনুসন্ধানী অভিযান চালিয়েছিল।


title: এইচআর ৮৭৯৯

text: এইচআর ৮৭৯৯ (ইংরেজি ভাষায়: HR 8799) সূর্য থেকে ১২৯ আলোকবর্ষ দূরে অবস্থিত একটি গামা ডোরাডাস বিষম তারা। এর অবস্থান পক্ষীরাজ মণ্ডলে। উজ্জ্বল তারা তালিকা-তে অনুসৃত নিয়ম অনুযায়ীই তারাটির এমন নাম রাখা হয়েছে। ২০০৮ সালের নভেম্বরে "Herzberg Institute of Astrophysics" এর "Christian Marois" এবং তার সহকর্মীরা ঘোষণা করেন যে, তারা এই তারাকে কেন্দ্র করে আবর্তিত তিনটি গ্রহকে সরাসরি পর্যবেক্ষণ করেছেন। এই পর্যবেক্ষণের কাজে হাওয়াই দ্বীপপুঞ্জে অবস্থিত কেক এবং জেমিনি দুরবিন ব্যবহৃত হয়েছে। এই তিন গ্রহের সর্ববহিঃস্থটি সৌরজগতের কাইপার বেষ্টনীর মতই একটি ধূলিময় বেষ্টনীর ভেতরের প্রান্ত ঘেষে আবর্তিত হচ্ছে। সৌরজগৎ থেকে ৩০০ আলোকবর্ষের কম দূরত্বের মধ্যে কোন তারার চারপাশে এতো উজ্জ্বল বেষ্টনী পাওয়া যায়নি। ধারণা করা হচ্ছে, এর ভেতরের দিকে পার্থিব গ্রহের জগৎ থাকবে।


title: সূর্য

text: সূর্য (রবি নামেও ডাকা হয়) সৌরজগতের কেন্দ্রের খুব কাছে অবস্থিত তারাটির নাম। প্রায় আদর্শ গোলক আকৃতির এই তারা প্রধানত প্লাজমা তথা আয়নিত পদার্থ দিয়ে গঠিত যার মধ্যে জড়িয়ে আছে চৌম্বক ক্ষেত্র। এর ব্যাস প্রায় ১৩ লক্ষ ৯২ হাজার কিলোমিটার যা পৃথিবীর ব্যাসের ১০৯ গুণ, ভর প্রায় ২ কিলোগ্রাম তথা পৃথিবীর ভরের ৩ লক্ষ ৩০ হাজার গুণ। এই ভর সৌরজগতের মোট ভরের শতকরা ৯৯.৮৬ ভাগ। সূর্যের প্রধান গাঠনিক উপাদান হাইড্রোজেন, আসলে মোট ভরের তিন চতুর্থাংশই হাইড্রোজেন। হাইড্রোজেনের পরেই সবচেয়ে প্রাচুর্য্যময় মৌল হিলিয়াম। হিলিয়ামের চেয়ে ভারী মৌল সূর্যের মাত্র ১.৬৯% ভরের জন্য দায়ী, তারপরও এদের সম্মিলিত ভর পৃথিবীর ভরের ৫,৬২৮ গুণ। এই ভারী মৌলগুলোর মধ্যে রয়েছে অক্সিজেন, কার্বন, নিয়ন, লোহা ইত্যাদি।